পশ্চিমবঙ্গের করোনা সংক্রমণ কমছে দ্রুত গতিতে\nপ্রকাশিত: ০৯:১৫ এএম, ৩০ ডিসেম্বর ২০২০\nপশ্চিমবঙ্গের দৈনিক করোনা সংক্রমণ ধীরে ধীরে কমছিলই, ইদানীং তা দ্রুত গতিতে কমছে। গত সোমবার সংক্রমণ নেমে এসেছিল হাজারের সামান্য কিছু বেশিতে। মঙ্গলবার কিছুটা বাড়লেও, লাগামছাড়া ছিল না।\nএ মাসের প্রথম দিকে তিন হাজারের গণ্ডি পেরিয়ে যাচ্ছিল বাংলার দৈনিক করোনা সংক্রমণ। কিন্তু গত কয়েকদিনে তা নেমে এসেছে দেড় হাজারের কোঠায়। আর বছর শেষে তা নামল অনেকটাই।\nযদিও সংক্রমণের থেকেও করোনায় মৃত্যু বাংলায় এখনও দুশ্চিন্তার বিষয়। গত ২৪ ঘণ্টায় মৃত্যু হয়েছে ৩০ জনের। তবে দৈনিক আক্রান্ত ও দৈনিক সুস্থতার মধ্যে ব্যবধানও অনেকটা কম। ফলে সক্রিয় আক্রান্ত কমলেও তা খুব আশানুরূপ হারে কমছে না।\nরাজ্য স্বাস্থ্য দফতরের মঙ্গলবারের প্রকাশিত বুলেটিন অনুযায়ী, গত ২৪ ঘণ্টায় নতুন করে আক্রান্ত হয়েছেন এক হাজার ২৪৪ জন। সেখানে দৈনিক সুস্থতার সংখ্যা এক হাজার ৫৮৭। ফলে রাজ্যে মোট করোনা আক্রান্তের সংখ্যা বেড়ে হয়েছে পাঁচ লাখ ৪৯ হাজার ৭১৫। সুস্থ হয়ে উঠেছেন পাঁচ লাখ ২৭ হাজার ২৭২ জন।\nউল্লেখ্য, গত মাসের শেষ দিক থেকেই পশ্চিমবঙ্গে দৈনিক মৃত্যুর সংখ্যা ৫০ এর নিচে নেমে এসেছিল। কিন্তু আবার তা ৫০ এর উপরে চলে যাচ্ছিল প্রায়দিনই। তবে, গত কয়েকদিন ধরে মৃত্যুর সংখ্যা ধীরেধীরে হলেও কমছে।\nসবমিলিয়ে রাজ্যে এ পর্যন্ত মারা গেন ৯ হাজার ৬৫৫ জন। মঙ্গলবার পর্যন্ত রাজ্যে সক্রিয় আক্রান্তের সংখ্যা আরও কমে হয়েছে ১২ হাজার ৭৮৮। রাজ্যে সুস্থতার হার বেড়ে হয়েছে ৯৫.৯২ শতাংশ।\nজেলাভিত্তিক মৃত্যুর তালিকায় সবার আগে রয়েছে উত্তর ২৪ পরগনা। গত ২৪ ঘণ্টায় কলকাতা লাগোয়া এই জেলায় ৯ জন মারা গেছেন। এছাড়া কলকাতা, দক্ষিণ ১৪ পরগনায়, নদীয়া ও হাওড়ায় ৪ জন করে, পশ্চিম মেদিনীপুরে ২ জন, হুগলি, বাঁকুড়া ও মুর্শিদাবাদে একজন করে মারা গেছেন।\nকোয়ার্টার ফাইনালে এক পা সাইফের\nনড়াইলে পাওয়া ঘড়িয়াল রাজশাহীতে অবমুক্ত\nইউক্রেন ইস্যুতে আলোচনায় বসেছে যুক্তরাষ্ট্র-রাশিয়া\nইংলিশ চ্যানেলে নৌকা ডুবে অন্তত দুই ডজন অভিবাসনপ্রত্যাশীর মৃত্যু\nআল্লাহ আমাদের খাবারের ব্যবস্থা করবেন: আফগান প্রধানমন্ত্রী\nশ্রেণিকক্ষে গান ছেড়ে ধূমপান, চার ছাত্রছাত্রী বহিষ্কার\nদেশে দেশে ভ্রমণ নিষেধাজ্ঞার বিরুদ্ধে বিশ্ব স্বাস্থ্য সংস্থা\nসংক্ষিপ্ত বিশ্ব সংবাদ: ১ ডিসেম্বর ২০২১\nউপসাগরীয় অঞ্চলে প্রথম ওমিক্রন শনাক্ত সৌদিতে\nওমিক্রন: সিকিমে বিদেশি পর্যটক প্রবেশে নিষেধাজ্ঞা\nমাছ না খেয়ে আশীর্বাদ নিতে বললেন ভারতের মৎস্যমন্ত্রী!\nনাইজেরিয়ায় নৌকা ডুবে ২৯ জনের মৃত্যু\n১৫ ডিসেম্বর বিদেশি ফ্লাইট চালু হচ্ছে না ভারতে, ছাড় বাংলাদেশের!\nএক মাসেই তাইওয়ানের আকাশে চীনের ১৫৯ যুদ্ধবিমানের অনুপ্রবেশ


মুভি দেখতে তো সকলেই ভালোবাসেন! কিন্তু ভিডিও কোডেক, কন্টেনার বা এমকেভি, এম্পি৪, এভিআই নিয়ে কতোটুকু জানেন? – টেকটিম২৪.কম\nমুভি দেখতে তো সকলেই ভালোবাসেন! কিন্তু ভিডিও কোডেক, কন্টেনার বা এমকেভি, এম্পি৪, এভিআই নিয়ে কতোটুকু জানেন?\nTags:Movie Codec, Video Codec, Video Editing, কন্টিনার, কোডেক, ভি‌ডিও, ভিডিও এডিটিং\nভিডিও এডিটিং করুন মাত্র ৪৫ এমবির একটি সফটওয়্যার দিয়ে।\nসিনেমাতে না দেখে এখন নিজের পিসিতেই ডাবল পার্ট -এর ভিডিও বানান খুব সহজে\nঅনলাইন থেকে ভিডিও এর Intro/Outro বানিয়ে নিন কোন প্রকার সফটওয়ার ছারা একদম ফ্রিতে


‘আমি ঈশ্বরের বিশেষ সন্তান’! পুজোয় সিঁদুর খেলা বিতর্কে মুসলিম মৌলবাদীদের জবাব নুসরতের - Naya Thahor\nHome / পশ্চিমবঙ্গ / ‘আমি ঈশ্বরের বিশেষ সন্তান’! পুজোয় সিঁদুর খেলা বিতর্কে মুসলিম মৌলবাদীদের জবাব নুসরতের\nবিশ্বদেব চট্টোপাধ্যায় : ইসলাম মৌলবাদীদের বিরুদ্ধে মুখ খুললেন অভিনেত্রী সাংসদ নুসরত জাহান। পরণে লালপাড় ঘিয়ে রঙের শাড়ি, মাথায় সিঁদুর পরে বিজয়া দশমীতে তিনি মাতলেন সিঁদুর খেলায়। আর তারপরই তিনি সাংবাদিকদের মুখোমুখি হয়ে জানালেন তাঁর মনের কথা। তিনি ধর্মীয় ভেদাভেদ মুছে ফেলে নিজেকে ঈশ্বরের বিশেষ সন্তান বলে দাবি করলেন।\nচালতাবাগান সর্বজনীনে গিয়ে সিঁদুর খেলায় মাতেন নুসরত। তারপর শ্রীভূমি স্পোর্টিংয়ের হয়ে রেড রোড কার্নিভালেও পারফর্ম করেন। বিয়ের পর প্রথম দুর্গাপুজোয় সিঁদুর খেলে বেজায় খুশি নুসরত জানান, আমি আগেও বলেছি, আমার কাছে মানবিকতা ও ভালোবাসার থেকে বড় কিছু নেই। আমি ঈশ্বরের বিশেষ সন্তান।\nএর সঙ্গে তিনি যোগ করেন, আমি সমস্ত ধর্মকে শ্রদ্ধা করি। এই উৎসবের দিনে আমি বেশ আনন্দে আছি। আজকের দিনে তাই ওই নেতিবাচক মানসিকতা নিয়ে বিশেষ কথা বলতে চাই না। বিয়ের পর প্রথম মায়ের কাছে সিঁদুর খেলে আমি দারুন খুশি। অন্য বিষয়ে কথা বলতেই ইচ্ছে করছে না আমার।\nপরণে লালপাড় ঘিয়ে রঙের শাড়ি। মাথায় সিঁদুর। গা অলঙ্কারে সুসজ্জিত। পাঁচজন বাঙালি হিন্দু ঘরের বধূ সেজেই তিনি সিঁদুর খেলায় মেতেছিলেন--রীতি মেনে বরণ, মহিলাদের সিঁদুর পরিয়ে বিজয়ার শুভেচ্ছা বিনিময় সারলেন। সঙ্গে উপস্থিত স্বামী নিখিল জৈনও। সিঁদুর দিতে দেখা গেল তাঁর ভালোবাসার মানুষের গালে।\nশুধু তাই নয়, এদিন ঢাকের তালে কোমর দোলাতেও দেখা গেল নুসরতকে। একইসঙ্গে তিনি জানিয়ে দেন, মুসলিম পরিবারে জন্ম হলেও তিনি বরাবর অঞ্জলি দিয়েছেন, পুজোয় মেতেছেন। এবার শুধু পার্থক্য এই স্বামী নিখিল আছেন সঙ্গে। কেন তাঁকে মৌলবাদীরা তোপ দাগছেন, তা নিয়েও অবাক নুসরত। তিনি এসব তোয়াক্কা করেন না, তাও বুঝিয়ে দিলেন নুসরত।


বাচ্চাকে চা দিচ্ছেন? - SOMOYERKONTHOSOR\nবাচ্চাকে চা দিচ্ছেন?\n১১:০১ পূর্বাহ্ণ | বৃহস্পতিবার, আগস্ট ৩০, ২০১৮ জানা-অজানা, তথ্য জাদুঘর, লাইফস্টাইল\nলাইফস্টাইল ডেস্ক- বাড়িতে আপনারা যখন চা খান, তখন আপনার বাচ্চাও চা খাওয়ার জন্য আবদার করে? বারবার বুঝিয়েও তার চা-এর বায়না কাটাতে না পেরে বাধ্য হয়েই মাঝেমধ্যে তাকে চা দিচ্ছেন? এই চিত্র কিন্তু অনেক বাড়িরই। আমরা অনেকেই বেশ ছোট বয়স থেকে বাচ্চাদের অল্প করে চা দিয়ে থাকি। কিন্তু এই চা পানের ফলে শিশুদেহে যে ক্যাফিন ঢুকছে, তা কি আদৌ তার জন্য ভালো? কী বলছে আধুনিক চিকিত্‍সাশাস্ত্র?\nহোমিওপ্যাথিতে অনেক ডাক্তারই বাচ্চার সর্দি গর্মি হলে তাকে অল্প করে চা দিতে বলেন। তাদের মতে এতে বাচ্চা সর্দি-কাশি থেকে অনেকটাই আরাম পাবে। কিন্তু অ্যালোপ্যাথি ডাক্তাররা কিন্তু তা বলছেন না। তাদের মতে, চা হোক বা কফি ক্যাফিন শিশুর জন্য সব সময়ই ক্ষতিকর। অ্যালোপ্যাথি ডাক্তাররা জানাচ্ছেন, বাচ্চাকে যদি চা দিতেই হয়, তাহলে তা যেন অত্যন্ত হালকা করে বানানো হয়।\nযেভাবে বানাবেন শিশুর চা\n-সামান্য কয়েকটা চা পাতা দিয়ে শিশুর চা বানান।\n-শিশুর জন্য চা-এ পাতা ২-৩ মিনিটের বেশি ভিজোবেন না।\n-চা আপনার বাচ্চাকে দেওয়ার আগে তা কতটা গরম পরীক্ষা করে নিন।\n-পেট খারাপ হলে আদা চা দিতে পারেন।\n-পেটে ব্যাথা হলে পিপারমেন্ট বা ক্যামোমাইল দেওয়া চা সামান্য পরিমানে দিতে পারেন।\n-বদহজমের সমস্যা কার্ডামম চা দেওয়া যেতে পারে।


Bijoynews24.com - পবিত্র ঈদুল আজহা কাল\nপ্রথম পাতা » Slider » পবিত্র ঈদুল আজহা কাল\nশুক্রবার ● ১ সেপ্টেম্বর ২০১৭\nBijoynews :ত্যাগের মহিমা ও উৎসবের আমেজে আগামীকাল সারা দেশে পবিত্র ঈদুল আজহা উদযাপিত হবে। ধর্মপ্রাণ মুসলমানরা ঈদ নামাজ ও পশু কোরবানির মধ্য দিয়ে পালন করবেন অন্যতম বৃহত্তম এই ধর্মীয় উৎসব। ঈদের দিন সকাল ৮টায় রাজধানী ঢাকায় প্রধান ঈদ জামাত জাতীয় ঈদগাহ ময়দানে অনুষ্ঠিত হবে। হজরত ইবরাহীম (আ.)-এর আত্মত্যাগ ও অনুপম আদর্শের প্রতীকী নিদর্শন হিসেবে প্রায় সাড়ে ৪ হাজার বছর আগে থেকে শুরু হয় কোরবানির এই প্রচলন। আল্লাহ রাব্বুল আলামীনের নির্দেশে হজরত ইবরাহীম (আ.) তার প্রাণপ্রিয় পুত্র হজরত ইসমাইল (আ.)-কে কোরবানি করতে উদ্যত হয়েছিলেন। ওই অনন্য ঘটনার স্মরণেই ঈদুল আজহায় পশু কোরবানির এ রেওয়াজ চালু হয়। মহান আল্লাহ পাকের প্রতি আনুগত্য প্রকাশ, তাঁর সন্তুষ্টি অর্জন এবং তাঁরই রাস্তায় সর্বোচ্চ আত্মত্যাগের এ ঐতিহাসিক ঘটনার ধারাবাহিকতায় মুসলিম বিশ্বে কোরবানি ও ঈদুল আজহা উদযাপিত হয়ে আসছে। মুসলিম সমপ্রদায়ের অন্যতম প্রধান এ ধর্মীয় উৎসব উপলক্ষে প্রেসিডেন্ট মো. আবদুল হামিদ ও প্রধানমন্ত্রী শেখ হাসিনা, বিএনপি চেয়ারপারসন বেগম খালেদা জিয়া, বিরোধীদলীয় নেত্রী বেগম রওশন এরশাদ দেশবাসীকে শুভেচ্ছা ও অভিনন্দন জানিয়ে পৃথক বাণী দিয়েছেন। ঈদুল আজহা উপলক্ষে পৃথক বাণী দিয়েছেন প্রেসিডেন্ট মো. আবদুল হামিদ ও প্রধানমন্ত্রী শেখ হাসিনা। প্রেসিডেন্ট তার বাণীতে বলেছেন, কোরবানির মর্ম অনুবাধন করে সমাজে শান্তি ও কল্যাণের পথ রচনা করতে সকলকে সংযম ও ত্যাগের মানসিকতায় উজ্জীবিত হতে হবে। প্রেসিডেন্ট আবদুল হামিদ আরো বলেন, বাংলাদেশ বিশ্ব দরবারে সাম্প্রদায়িক সম্প্রীতির অনন্য দৃষ্টান্ত। এখানে সকল ধর্মের মানুষ স্বাধীনভাবে নিজ নিজ ধর্ম ও আচার অনুষ্ঠানাদি পালন করে আসছে। এটা বাংলাদেশের সম্প্রীতির এক অনুপম ঐতিহ্য। সকল ধর্মের মূলবাণী হচ্ছে মানবকল্যাণ। তাই ধর্মের অপব্যাখ্যা করে স্বার্থান্বেষী মহল যাতে সমাজে অশান্তি ও বিশৃঙ্খলা সৃষ্টি করতে না পারে সে ব্যাপারে সকলকে সজাগ থাকতে হবে। কোরবানির শিক্ষা ব্যক্তি ও সমাজ জীবনে প্রতিফলিত হোক। প্রধানমন্ত্রী শেখ হাসিনা বলেছেন, ঈদ শান্তি, সহমর্মিতা, ত্যাগ ও ভ্রাতৃত্ববোধের শিক্ষা দেয়। প্রতিবছর এ উৎসবের মধ্য দিয়ে সচ্ছল মুসলমানগণ কোরবানিকৃত পশুর গোস্ত আত্মীয়স্বজন ও গরিব-দুঃখীর মাঝে বিলিয়ে দিয়ে মানুষে-মানুষে সহমর্মিতা ও সাম্যের বাণী প্রতিষ্ঠিত করেন। ঈদের দিন বঙ্গভবনে প্রেসিডেন্ট মো. আবদুল হামিদ এবং গণভবনে প্রধানমন্ত্রী শেখ হাসিনা সমাজের বিভিন্ন স্তরের মানুষ ও আমন্ত্রিত অতিথিদের সঙ্গে ঈদের শুভেচ্ছা বিনিময় করবেন। মুসলিমদের ধর্মীয় এ উৎসব উপলক্ষে বিভিন্ন রাজনৈতিক দল, সামাজিক ও সাংস্কৃতিক সংগঠনের নেতৃবৃন্দও দেশবাসীকে ঈদ শুভেচ্ছা জানিয়েছেন। এ উপলক্ষে আজ থেকে রোববার পর্যন্ত তিন দিনের সরকারি ছুটি ঘোষণা করা হয়েছে। রাজধানীর বিভিন্ন গুরুত্বপূর্ণ সড়ক ও সড়ক দ্বীপসমূহে জাতীয় ও ঈদ মোবারক খচিত পতাকা দিয়ে সুশোভিত করা হয়েছে। এর পাশাপাশি সকল সরকারি-বেসরকারি ভবনে জাতীয় পতাকা ও ঈদ মোবারক খচিত পতাকা উত্তোলন করা হবে। এছাড়াও নগরীর গুরুত্বপূর্ণ সরকারি ভবনগুলো আলোকসজ্জায় সজ্জিত করা হবে। ঈদুল আজহা উপলক্ষে কেন্দ্রীয় কারাগারসহ দেশের সকল কারাগার, সরকারি হাসপাতাল, ভবঘুরে কল্যাণ কেন্দ্র, বৃদ্ধাশ্রম, শিশুসদন, ছোটমনি নিবাস, সামাজিক প্রতিবন্ধী কেন্দ্র, সরকারি আশ্রয় কেন্দ্র, সেফ হোম্‌স, দুস্থ কল্যাণ কেন্দ্র এবং শিশু ও মাতৃসদনে উন্নতমানের খাবার পরিবেশন করা হবে। পবিত্র এ উৎসব উপলক্ষে দৈনিক পত্রিকাগুলো বিশেষ ক্রোড়পত্র প্রকাশ করবে। বাংলাদেশ বেতার, বাংলাদেশ টেলিভিশন ও বেসরকারি টিভি চ্যানেল ও রেডিও বিনোদনমূলক বিশেষ অনুষ্ঠানমালা সমপ্রচারের উদ্যোগ গ্রহণ করেছে। বিদেশে অবস্থিত বাংলাদেশ দূতাবাসসমূহে সরকারি কর্মসূচির আলোকে ঈদুল আজহা উদযাপনের ব্যবস্থা নেয়া হয়েছে।


করোনা আবহে প্রায় তিনমাস বন্ধ স্কুল, ফলে এবার বড় ভাবনা বিকাশ ভবনের, এবার থেকে টেলিফোনে হবে পড়াশোনা! » Bright Bengal\nহোম কলকাতা করোনা আবহে প্রায় তিনমাস বন্ধ স্কুল, ফলে এবার বড় ভাবনা বিকাশ ভবনের,...\nকরোনা আবহে প্রায় তিনমাস বন্ধ স্কুল, ফলে এবার বড় ভাবনা বিকাশ ভবনের, এবার থেকে টেলিফোনে হবে পড়াশোনা!\nজুন মাসের প্রথম দিকে শুরু হয় আনলক পর্ব। গত ১ লা জুলাই থেকে শুরু হয়েছে আনলক-২। কিন্তু সেইসাথে ৩১ শে জুলাই পর্যন্ত লকডাউন‌ও চলছে। করোনার প্রকোপ এখনও যথেষ্ট স-ন্ত্রা-স চালাচ্ছে বাংলা তথা ভারতের বুকে। তবে ভারতীয় কোম্পানি আশা জাগিয়েছে যে আগামী ১৫ ই আগষ্টের মধ্যেই করোনার ভ্যাকসিন হাতে আসতে পারে\nঅনেকেই মাস্ক পরা, স্যানিটাইজার ব্যবহার করা এগুলিকে বুড়ো আঙুল দেখাচ্ছেন। যার ফলে তড়িৎ গতিতে ছড়াচ্ছে করোনা।করোনার আবহে বন্ধ পঠন পাঠন। বন্ধ স্কুল কলেজ। বাতিল হয়ে গিয়েছে উচ্চমাধ্যমিকের বাকি তিনটি পরীক্ষা।\nমাধ্যমিকের রেজাল্ট কিভাবে বার করা যায় সেই ব্যাপারটি এখনও আলোচনার পর্যায়ে রয়েছে। এবার পড়ুয়াদের পড়াশোনা চালানোর জন্য ফোন কলের মাধ্যমে সহায়তা প্রদান করার জন্য টোল ফ্রি নম্বর চালু করার চিন্তা ভাবনা শুরু করেছে বাংলা। বিকাশ ভবনের পক্ষ থেকে এমনটাই জানানো হয়েছে। এখন বর্তমানে এই বিষয়টি শিক্ষামন্ত্রী পার্থ চট্টোপাধ্যায়ের অনুমোদনের অধীন।\nআরও পড়ুন –কিভাবে কয়েন বানানো হয়? দেখুন ভিডিওতে পয়সা বানানোর মেশিন সহ কার্যকলাপ!\nএই বিষয়ে বর্তমানে প্রযুক্তিগত দিকগুলি নিয়ে আলাপ আলোচনা চলছে। এই পোর্টাল চালু হলে বহু শিক্ষার্থীরা উপকৃত হবে বলে আশাবাদী রাজ্য সরকার। এবার শিক্ষামন্ত্রী পার্থ চট্টোপাধ্যায় অনুমোদন প্রদান করলেই এই প্রকল্প তাড়াতাড়ি বাস্তবায়িত হয়ে যাবে।


বরিশালে ফের বাড়ছে আর্সেনিক রোগী\n২০১৭ মে ২৭ ২০:৫৯:০২\nবিধান সরকার, বরিশাল : ফের আর্সেনিকে আক্রান্ত রোগীর দেখা মিলছে বরিশালে। তবে গভীর নলকূপের ব্যবহার বাড়ায় ২০১৩ সালে বন্ধ হয়ে যায় এই রোগে আক্রান্ত রোগীদের জন্য সরকারের বিনামূল্যে ওষুধ সরবরাহ কর্যক্রম। এ নিয়ে জেলা সিভিল সার্জন অফিসে নতুন কোনো তথ্য না থাকায় তাদের কোনো পরিকল্পনাও নেই আপাতত। আর এই দপ্তরের পুরানো তথ্যও অনেকটা দায়সারাগোছের। চার বছরাধিক সময় ধরে ওষুধ ব্যবহার করতে না পেরে আক্রান্তরা হাত-পায়ের তালু ফাটা থেকে শুরু করে কিডনি ও হৃদরোগের মতো সমস্যায় ভুগছেন।\nএ বিষয়ে বরিশাল-২ আসনের সংসদ সদস্য তালুকদার মো. ইউনুচ জানিয়েছেন, আর্সেনিকে আক্রান্ত রোগীদের ওষুধের বিষয়ে তিনি স্বাস্থ্যমন্ত্রীর সাথে কথা বলবেন।\nবিশ বছর আগে ঝালকাঠি জেলার রামচন্দ্রপুর ইউনিয়নের বালিগোনা গ্রামের নাছিমা বেগম বধূ হয়ে এসেছিলেন বরিশাল সদর উপজেলার সাপানিয়া গ্রামের সিকদার বাড়িতে। স্বামী মো. আলতাফ সিকদার রাজ মিস্ত্রির কাজ করতেন। গভীর নলকূপ বসানোর সামর্থ ছিল না বলে বাড়ির সবাই মিলে অগভীর নলকূপের পানি পান করতেন। নাছিমা বেগমের বিয়ের দুই বছরের মাথায় এই বাড়িতে আর্সেনিক রোগের প্রাদুর্ভাব দেখা দেয়। ওই সময় তার ভাসুর রশীদ সিকদারের ছেলে জাহাঙ্গীর আক্রান্ত হলে ডাক্তার দেখালেও প্রথমে রোগ নির্ণয় করতে যায় নি। পরে বাড়ির অগভীর নলকূপের পানি পরীক্ষা করানোর পর জানতে পারা যায় যে জাহাঙ্গীর আর্সেনিকে আক্রান্ত হয়েছেন । এর এক বছরের মাথায় ২২/২৩ বছরের তরতাজা যুবক জাহাঙ্গীরের মৃত্যু হয়।\nকেবল জাহাঙ্গীর নয়; পশ্চিম সাপনিয়া গ্রামের সিকদার বাড়ির ৭টি ঘর থেকে এক এক করে পর্যায়ক্রমে ১৪ জন মারা যান অর্সেনিকোসিস রোগে আক্রান্ত হয়ে। এর বর্ণনা দিতে গিয়ে জাহাঙ্গীরের ভগ্নিপতি কাগাশুরা গ্রামের খোরশেদ আলম জানিয়েছেন, তার স্ত্রী পারুল বেগম, শ্বশুর রশিদ সিকদার, শ্যালক জাহাঙ্গীর মিলি মোট ৫ জন মারা যান। আর আমীর আলী সিকদার, শামসু সিকদার, ইসমাইল সিকদার, সাহেব আলী সিকদারের পরিবার থেকে ২ জন করে এবং আলতাফ সিকদারেরর ঘরের ১ জন করে লোকের মৃত্যু হয়। ওই সময় জাহাঙ্গীরের তৎপরতায় বাড়িটিতে গভীর নলকূপ বসানো হয়। স্বাস্থ্য বিভাগের উর্ধ্বতন কর্মকর্তারা তাদের বাড়িতে এসেছিলেন। আক্রান্তদের বিনামূল্যে ওষুধ দেওয়া হয়েছিল। তবে ২০১০ সালের পর এই ওষুধ দেওয়া বন্ধ হয়ে যায়। যার কারণে ফের নতুন করে শরীরে গুটি দেখা যাচ্ছে বলে জানালেন গৃহবধূ আকলিমা বেগম।\nতিনি জানিয়েছেন, সরকার থেকে দেওয়া গভীর নলকূপের পানি পান করছেন। এরপরও নতুন করে এই রোগ দেখা দেওয়ায় তারা চিন্তিত। এ সময় মো. সেলিম (৩৫) তার বুক পিঠ দেখায়ে বলেছেন, ‘পুরো শরীরে ফের অর্সেনিকের কারণে সিট পড়েছে। পায়ের তলা ফেটে যাওয়ায় হাঁটতে কষ্ট হয়। ডাক্তার দেখিয়েছি, তবে গরীব হওয়াতে উপযুক্ত চিকিৎসা করাতে পারছিনা। আর সরকারি ওষুধ যা দিত তা বন্ধ হওয়ায় এখন আমাদের রোগাক্রান্ত হয়ে মরণ ব্যতীত ভিন্ন কিছু দেখছি না।’\nএলাকার লোকজন দাবি করেছেন, পুরো সাপানিয়া গ্রামই আর্সেনিক কবলিত এলাকা। সিকদার বাড়ির সদস্যদের অভিযোগ, তারা সরকার থেকে বসানো গভীর নলকূপের পানি পান করার পরও ফের আর্সেনিকে আক্রান্ত হচ্ছেন।\nগৃহবধূ নাসিমা বেগম জানিয়েছেন, তাদের বাড়ির গভীর নলকূপের পানিতে প্রচন্ড আয়রন। এই পানিতে গোছল করলে ঠান্ডা লাগে ও শরীরে চুলকানি হয়। তিন বছর আগে পানি পরীক্ষা করেছিল, তখন ‘সমস্যা একটু আছে’ এমন বললেও সরকারি লোকজন আর আসে নি । এই গভীর নলকূপের পানি পান করছেন, এরপরও রোগ আজো ভালো হয়নি; উল্টো কিডনি ও হৃদরোগের সমস্যা দেখা দিয়েছে বলে ডাক্তার তাকে জানিয়েছেন।\nএ নিয়ে জনস্বাস্থ্য প্রকৌশল অধিদপ্তরের নির্বাহী প্রকৌশলী এসএম সহিদুল ইসলাম জানিয়েছেন, অগভীর নলকূপে আর্সেনিকের উপস্থিতি ক্ষতিকর পর্যায়ের হওয়াতে তাদের পক্ষ থেকে গভীর নলকূপ বসানো শুরু হয়। জেলায় ২৫ বছর ধরে শুরু হওয়া এই কার্যক্রমের আওতায় এখন পর্যন্ত ২৫ হাজার নলকূপ বসানো হয়েছে। আগে যেখানে একশ পরিবারের জন্য একটি গভীর নলকূপ দেওয়া হতো, বর্তমানে তা ৫০ পরিবারের জন্য দেওয়া হচ্ছে।\nতিনি আরো জানিয়েছেন, তাদের অধিদপ্তরের বসানো নলকূপে কোনো আর্সেনিক নেই। তারা পানি পরীক্ষা করে শতভাগ নিশ্চিত হয়েই ঠিকাদারদের বিল দিয়ে থাকেন। এ ছাড়াও তারা এসব নলকূপের পানি এনে পরীক্ষা করে দেখেন নিয়মিত। তবে অন্য দপ্তরের বসানো গভীর নলকূপের মান নিয়ে প্রশ্ন তোলেন তিনি। ঠিকাদাররা যদি উপযুক্ত লেয়ার পর্যন্ত পাইপ না বসায় বা বসানোর সময় পাইপ ফেটে গেলে পানিতে সমস্যা দেখা দেবে। তিনি দাবি করেছেন, ‘স্থানীয় সরকার প্রকৌশল অধিদপ্তরের বসানো ৮০ ভাগ গভীর নলকূপই এখন আর ব্যবহার করা যাচ্ছে না।’\nপোল্ট্রি এবং গরুর খামারে অগভীর নলকূপের পানি ব্যবহার হয় বলে এতে আর্সেনিকের মাত্রাতিরিক্ত উপস্থিতি পাওয়া যাচ্ছে বলে জানিয়েছেন আঞ্চলিক পানি পরীক্ষাগারের সিনিয়র রসায়নবিদ সামসুদ্দিন আহমেদ। তাদের ১৯৯৭ সালের এনভারমেন্টাল কনজারভেশন রুল অনুযায়ী প্রতি লিটার পানিতে দশমিক শুণ্য ৫ মিলিগ্রাম আর্সেনিক মানবদেহের জন্য সহনীয় মাত্রায় বলা হয়েছে। সেক্ষেত্রে অগভীর নলকূপে আর্সেনিকের উপস্থিতির গড় মাত্রা হলো শূন্য দশমিক ২ মিলিগ্রাম। অর্থাৎ যেখানে পানিতে আয়রনের উপস্থিতি বেশি সেখানে আর্সেনিকের পরিমাণ ক্ষতিকর পর্যায়ে।\nএই কর্মকর্তা আরো জানিয়েছেন, অগভীর নলকূপের ব্যবহৃত পানি মুরগী বা গবাদি পশু পান করলে ডিম বা মাংসে আর্সেনিক বাসা বাঁধে। এই ডিম বা মাংস খেলে মানবদেহে সহজেই আর্সেনিক প্রবেশ করে। একমাত্র আর্সেনিক রিমোভাল প্লান্ট বসিয়ে এর থেকে মুক্তি পাওয়া সম্ভব। তবে তা অত্যন্ত ব্যয়বহুল।\nসর্বশেষ ২০০৯ সালে স্বাস্থ্য অধিদপ্তর থেকে আর্সেনিকোসিস রোগীদের জন্য ওষুধ দেওয়া হয়েছে বলে জানা গেছে। ওই সময় রোগের উপসর্গ লেখা ছিল-মেলানোসিস, কেরাটোসিস । প্রতিদিন একটি করে ফিউফল ও রেক্স ট্যাবলেট ৩ মাস করে খাওয়ার জন্য এবং হাত-পায়ে ২ বেলা লাগানোর জন্য মলম দেওয়া হয়েছিল। নির্দেশ দেওয়া হয়েছিল, নিকটবর্তী ইউনিয়ন স্বাস্থ্য কেন্দ্রে গিয়ে পরবর্তী ওষুধ আনার জন্য।\nতবে রোগীদের অভিযোগ, ২০১০ সালের পর তারা আর ওষুধ পান নি। এ নিয়ে ভারপ্রাপ্ত সিভিল সার্জন ডা. শ্যামল চন্দ্র মণ্ডল জানিয়েছেন, ২০১৩ সালের পর আর্সেনিকোসিস রোগের প্রাদুর্ভাব লক্ষ্য করা যায় নি বলে এ নিয়ে তাদের নতুন কোনো কর্মসূচিও ছিল না। তবে ফের আর্সেনিকোসিস রোগের উপস্থিতি নিয়ে কথা ওঠায় তারা ঘটনাস্থলে টিম পাঠিয়ে করণীয় বিষয়ে সিদ্ধান্ত নেবেন।\nএই দপ্তর থেকে দেওয়া হিসাব অনুযায়ী ৫১৮ জন রোগীর কথা উল্লেখ থাকলেও উপজেলা ভিত্তিক হিসেবে এই তথ্যের কোনো মিল নেই।\nসিভিল সার্জন অফিসে হালনাগাদ প্রতিবেদন বা এই রোগের বর্তমান পরিস্থিতি নিয়ে তৎপরতা না থাকায় এ বিষয়ে ওয়াকিবহাল নন স্বাস্থ্য কমিটির সভাপতি ও স্থানীয় সংসদ সদস্যরা। বরিশাল-২ আসনের সংসদ সদস্য অ্যাডভোকেট তালুকদার মো. ইউনুচ জানিয়েছেন, নীরব ঘাতক আর্সেনিকোসিস রোগের পরিণতি মৃত্যু, তা তিনি জানেন।তবে বর্তমান অবস্থা বা রোগীদের ওষুধ বন্ধ অবস্থা নিয়ে তাকে কেউ অবহিত করে নি। তিনি আশ্বস্ত করেছেন, সংসদের আসন্ন অধিবেশনে স্বাস্থ্যমন্ত্রীর সাথে এ বিষয়ে কথা বলবেন তিনি; যাতে করে রোগীরা প্রয়োজনীয় চিকিৎসা পেতে পারে।\n(দ্য রিপোর্ট/জেডটি/মে ২৭, ২০১৭)


পাঁচ বছরের সম্পর্ক! বন্ধুর স্ত্রীর সঙ্গে প্রেম করেছিলেন ‘প্লে-বয়’ রণবীর - Ranbir Kapoor once dated his good friend and Bollywood actor's wife for5long years, Bangla News Bangla Entertainment News\nবাংলা নিউজ > বায়োস্কোপ > পাঁচ বছরের সম্পর্ক! বন্ধুর স্ত্রীর সঙ্গে প্রেম করেছিলেন ‘প্লে-বয়’ রণবীর\nরণবীর কাপুর (ছবি ইনস্টাগ্রাম)\nপাঁচ বছরের সম্পর্ক! বন্ধুর স্ত্রীর সঙ্গে প্রেম করেছিলেন ‘প্লে-বয়’ রণবীর\n1 মিনিটে পড়ুন . Updated: 27 Jul 2021, 06:04 PM IST\nকেস জানলে চমকে যাবেন! ভাল বন্ধুর স্ত্রীকে ডেট করেছিলেন রণবীর।\nবলিউডের প্রথম সারির অভিনেতা রণবীর কাপুর। নিজের অভিনয় দক্ষতার, পাশাপাশি বলিউডে রয়েছে তাঁর ‘প্লে-বয়’ আর ‘চকোলেট বয়’ ইমেজ। একাধিক বলি সুন্দরীর সঙ্গে সম্পর্কে জড়িয়েছেন তিনি। দীপিকা পাড়ুকোন, ক্যাটরিনা কইফ, আলিয়া ভাটের সঙ্গে তাঁর সম্পর্ক নিয়ে চর্চা হয়েছে সবথেকে বেশি। কিন্তু আরও একজনের সঙ্গে রণবীরের সম্পর্ক ছিল। যেই বিষয়টা অনেকেই জানেন না!\nরণবীর ডেট করেছেন আমির খানের ভাগ্নে বৌ অবন্তিকার সঙ্গে! টানা পাঁচ বছর একে অপরকে ডেট করেছিলেন তাঁরা। শোবিজের দুনিয়ায় সম্পর্কের ভাঙা-গড়া নতুন কোনও ব্যাপার নয়। তবে অবন্তিকা এবং রণবীরের পুরনো প্রেমের চর্চা তুঙ্গে। জানা যায়, অবন্তিকা এবং রণবীরের মধ্যে বেশ ঘনিষ্ঠ সম্পর্ক ছিল। রণবীরের সঙ্গে সম্পর্ক ভাঙার পরই ইমরানকে ডেট করতে শুরু করেন অবন্তিকা।\nজানা যায়, সেই সময়ও রণবীর এবং ইমরানের মধ্যে বেশ ভাল বন্ধুত্ব ছিল। তবে অবন্তিকার সঙ্গে রণবীরের আদেও কি বিয়ের পরিকল্পনা ছিল? সেই সম্পর্কে কিছু জানা যায়নি। ২০১১ সালে ১০ জানুয়ারি বিবাহ বন্ধনে আবদ্ধ হন ইমরান-অবন্তিকা। তাঁদের একমাত্র মেয়ের নাম ইম্মারা। যদিও ইমরান-অবন্তিকার সম্পর্ক এখন অতীত। তাঁদের সম্পর্ক এখন তালনিতে এসে ঠেকেছে।\nমুখ খুললেন অবন্তিকা\nএদিকে ২০১৮ সাল থেকে একে অপরকে ডেট করছেন রণবীর এবং আলিয়া। দুজনের সম্পর্কের কথা স্বীকার করেছেন। অয়ন মুখোপাধ্যায়ের ছবি ‘ব্রহ্মাস্ত্র’তে প্রথমবার পর্দায় জুটি বাঁধতে দেখা যাবে রণবীর-আলিয়াকে। গত বছরই তাঁদের বিয়ে করার কথা ছিল। কিন্তু করোনা মহামারীর জেরে তা পিছিয়ে যায়। বলিউডে জোর জল্পনা এই বছরের শেষের দিকেই চার হাত এক হতে পারে রণবীর-আলিয়ার।\nRanbir Kapoor Dated Friends Wife Bollywood Avanktika Bollywood actor's wife


আধুনিক সভ্যতায় দাসত্ব – Welcome to The Runner News USA\nসাইয়েদ ওয়াজেহ রশিদ হাসানি নদভি (রহ.)\nগবেষক ও চিন্তাশীল মানুষের দাবি, কোনো বিষয়ে নিশ্চিন্ত বিশ্বাসের চেয়ে সে বিষয়ে সন্দেহ ও সংশয় পোষণ করা জ্ঞানচর্চা ও গবেষণার পক্ষে বেশি উপকারী। কেননা জ্ঞান কোনো জড় বিষয় নয় যে তা সব সময় একই অবস্থায়, একইভাবে স্থির থাকবে, বরং তা মানুষের বোধ ও রুচির মতো পরিবর্তনশীল। মানুষ এগিয়ে যেতে পছন্দ করে। প্রতিনিয়ত তার মধ্যে নতুন বিশ্লেষণ, দৃষ্টিভঙ্গি, চিন্তা ও উদ্যম তৈরি হয়। একই বিষয়ে ভিন্ন ভিন্ন আঙ্গিকে চিন্তা ও গবেষণাকারী বিভিন্ন ফলাফল লাভ করে। আর দৃষ্টিভঙ্গি ও প্রবণতার ভিন্নতার কারণে মতামতও ভিন্ন হয়। এক গবেষক অন্য গবেষকের মতামত গ্রহণ করেন না এবং মতবাদের প্রবক্তা অন্য মতবাদের প্রবক্তাকে প্রত্যাখ্যান করেন। বলা যায়, বর্তমান বিজ্ঞান ও গবেষণার যুগে সন্দেহ, সংশয় ও প্রত্যাখ্যান একটি ধর্মে পরিণত হয়েছে। পশ্চিমারা এটিকে অলঙ্ঘনীয় নিয়ম হিসেবে গ্রহণ করেছে। অথচ পশ্চিমা শিক্ষা ও আদর্শে বড় হওয়া প্রাচ্যের মানুষগুলো পশ্চিমের অন্ধ অনুকরণে গৌরব বোধ করে।\nপশ্চিমা শিক্ষায় শিক্ষিত প্রাচ্যের মানুষগুলোর কাছে পশ্চিমা জ্ঞান ও গবেষণা ঐশ্বরিক জ্ঞানের সমতুল্য। ফলে ঐশ্বরিক ও মানবীয় জ্ঞান-বিজ্ঞানের সংঘাত হলে তারা ঐশ্বরিক জ্ঞানকে অজ্ঞতা ও কুসংস্কার আখ্যা দিয়ে তা প্রত্যাখ্যান করে। তাদের কাছে মানবীয় যুক্তি ও কথিত আধুনিক বিজ্ঞানই প্রজ্ঞা ও সত্যের মাপকাঠি। পশ্চিমা শিক্ষায় শিক্ষিত মুসলিম ও আধুনিক সভ্যতার অনুসারীরা সভ্যতা, সংস্কৃতি, জ্ঞান, গবেষণা ও বৈজ্ঞানিক পর্যালোচনার ক্ষেত্রে পশ্চিমকে পবিত্রতম উৎসর মর্যাদা দেয়। তাদের মনোভাব হলো—পশ্চিমারা কোনো প্রকার ভুলত্রুটি ও স্খলনের ঊর্ধ্বে। চাই সে দৃষ্টিভঙ্গি ও চিন্তা প্রাচ্যের চিন্তা-চেতনা, মূল্যবোধ, জীবনপ্রণালী ও ভৌগোলিক বৈশিষ্ট্যবিরোধী হোক এবং প্রাচ্যের ধর্মীয় বিশ্বাস ও চেতনার বিপরীত ও জাতিগত বৈশিষ্ট্যের জন্য ক্ষতিকর হোক। তারা পশ্চিমের আনুগত্যে সব ধরনের আত্মত্যাগে প্রস্তুত এবং নিজেদের সব বৈশিষ্ট্য, স্বাতন্ত্র্য ও জাতিগত অস্তিত্ব থেকে খুশিমনে মুখ ফিরিয়ে নিতে রাজি। প্রাচ্যবাসী, বিশেষত প্রাচ্যের মুসলিমরা যেহেতু পশ্চিমের সাহিত্য, সংস্কৃতি, সামাজিক ও রাজনৈতিক মতবাদের প্রধান লক্ষ্য, তাই তারা নিজেদের পশ্চিমের সৌভাগ্যবান শিষ্য মনে করে এবং জীবনের সব ক্ষেত্রে পশ্চিমের অনুসরণ করে; বরং পশ্চিমের প্রভাবে প্রাচ্যের মানুষ নিজের সত্তাগত চেতনা, অনুভূতি, দায়িত্ব ও চিন্তার স্বাধীনতা হারিয়ে ফেলেছে। তা হয়েছে পশ্চিমা বিশ্বকে সব ধরনের ভুল ও স্খলনের ঊর্ধ্বে মনে করার কারণে। তাদের দেহ প্রাচ্যীয়, কিন্তু আত্মা ও চিন্তা পশ্চিমা। পশ্চিমা জ্ঞান ও চিন্তার শ্রেষ্ঠত্ব এবং তার প্রতি আস্থা ও কৃতজ্ঞতাবোধের এই মনোভাব তৈরি হয়েছে ইসলামী শাসনাবসানের পর ঔপনিবেশিক শাসনের ছত্রচ্ছায়ায়। সাম্রাজ্যবাদী শাসনের অধীনে পরিচালিত শিক্ষা ও প্রশিক্ষণ কেন্দ্রগুলো পশ্চিমা ধারার প্রতিটি বিষয়কে সম্মানযোগ্য হিসেবে উপস্থাপন করেছে। পশ্চিমা শ্রেষ্ঠত্বের ধারণা এমন প্রবলভাবে গেঁথে দেওয়া হয়েছে যে ঔপনিবেশিক শাসনাবসানের পরও তা যায়নি।\nএখন পরিস্থিতি পাল্টে গেছে। ঔপনিবেশিক শাসনের অবসান হয়েছে, স্থানীয় লোকজনই দেশ পরিচালনা করছে, নিজস্ব স্কুল, কলেজ, মাদরাসা ও বিশ্ববিদ্যালয় হয়েছে, শিক্ষা ও গবেষণা কেন্দ্র গড়ে উঠেছে, তবু তাদের ভেতর স্বাধীন চিন্তা, আত্মবিশ্বাস, প্রচেষ্টা ও উদ্ভাবনের সম্পদ ও মূলধনের অভাব থেকে গেছে। পশ্চিমা উপনিবেশ থেকে মুক্ত হয়েও প্রাচ্য মানসিক দাসত্বের শিকার। তারা ইউরোপের চোখ দিয়ে দেখে, ইউরোপের মগজ দিয়ে ভাবে এবং ইউরোপের অভিরুচি দিয়ে স্বাদ পরখ করে। নতুন প্রজন্মকে এই ভয়াবহ প্রবণতা থেকে রক্ষা করতে মুসলিম বিশ্বের শিক্ষা ও সংস্কারের দায়িত্বশীল ব্যক্তি ও শিক্ষকদের সর্বাত্মক চেষ্টা করতে হবে, জাতীয় জাগরণের চেষ্টা করতে হবে এবং প্রগতি ও উন্নয়নের নতুন রাস্তা তৈরি করতে হবে।\nউন্নয়ন প্রশ্নে প্রাচ্যবাসী পেছনের সারিকে বেছে নিয়েছে। প্রতিযোগিতার যুগে তারা সর্বশেষ স্তরে রয়েছে। আমাদের শিক্ষা ব্যবস্থা, রাজনৈতিক ব্যবস্থা বা অর্থনৈতিক ব্যবস্থা, এমনকি পারিবারিক ও সামাজিক ব্যবস্থা পশ্চিমাদের অনুকরণ ও আনুগত্যের ওপর নির্ভরশীল। সবচেয়ে দুঃখের বিষয় হলো, প্রাচ্যের সাহিত্য ও সমালোচনা সাহিত্যের ওপরও পশ্চিমা প্রভাব প্রবল। যাদের সাহস ও আশাবাদের সর্বোচ্চ মাত্রা পশ্চিমাদের সমকক্ষ ও সহযাত্রী হওয়া, তারা কিভাবে মোকাবেলা করা বা এগিয়ে যাওয়ার চিন্তা করবে? তারা তো স্বাধীন চিন্তা ও গবেষণা, উন্নয়ন ও অগ্রযাত্রা, উৎকর্ষ ও উদ্ভাবনের কথা ভাবতেই পারে না। পশ্চিমা ধারায় প্রাচ্যের শিক্ষিত জনরা প্রাচ্যের ইতিহাস, ঐতিহ্য, অবদান ও শ্রেষ্ঠত্বকে স্বীকৃতির যোগ্য মনে করে না। এর চেয়েও ভয়ংকর ব্যাপার হলো, পশ্চিমা চিন্তার অনুগামীরা ইসলাম ও মুসলিম সম্পর্কে জানতে প্রাচ্যবিদদের দ্বারস্থ হয়। ইসলামের মৌলিক বিষয়েও প্রাচ্যবিদদের ব্যাখ্যা-বিশ্লেষণকে চূড়ান্ত মনে করে। অথচ বেশির ভাগ প্রাচ্যবিদ ইসলামকে সংশয়পূর্ণ করে তোলার চেষ্টাই করেছে।\nপশ্চিমাদের অন্ধ অনুসারীদের প্রতি আহ্বান থাকবে, তারা যেন অনুসন্ধান করে দেখে—ইউরোপ জ্ঞান-বিজ্ঞান ও গবেষণা কার কাছ থেকে শিখেছে? পশ্চাৎপদ ও অজ্ঞতায় ডুবে থাকা ইউরোপে জাগরণ সৃষ্টি কারা করেছিল? কোনো প্রকার দ্বিধা ছাড়াই বলা যায়, পশ্চিমাদের আজকের উন্নয়ন ও অগ্রযাত্রা মুসলমানের দান। আর আল্লাহ মেধা ও প্রতিভা নির্দিষ্ট কোনো সময়, সম্প্রদায়, জাতি, বর্ণ, ভূখণ্ডের জন্য নির্ধারিত করেননি, বরং সমগ্র মানবজাতির প্রতি এই অনুগ্রহ মহান স্রষ্টা করেছেন। প্রয়োজন শুধু সুপ্ত এই মেধা, প্রতিভা ও যোগ্যতাকে কাজে লাগানো। প্রাচ্যবাসীর ভেতর, বিশেষত মুসলিম উম্মাহর ভেতর থেকে পশ্চিমাদের শ্রেষ্ঠত্বের এই ধারণা দূর হওয়া প্রয়োজন। আর তা সম্ভব হবে মুসলিম সমাজের শিক্ষিত জনরা যখন এগিয়ে আসবে এবং সময়ের নেতৃত্ব গ্রহণে প্রস্তুত হবে। আধুনিক শিক্ষায় শিক্ষিত মুসলিমরা ইসলামী বিশ্বাস ও মূল্যবোধের আলোকে আধুনিক জ্ঞান, বিজ্ঞান ও শিক্ষার পুনর্গঠন করবে। তা থেকে অপ্রয়োজনীয় ও অকল্যাণকর বিষয়গুলো বাদ দেবে। মানবীয় মর্যাদা, মূল্যবোধ ও স্বাধীনতা রক্ষা, ইসলামের স্বাতন্ত্র্য, সাম্রাজ্যবাদের মোকাবেলার এটাই সর্বোত্তম পদ্ধতি।\nতামিরে হায়াত থেকে আতাউর রহমান খসরুর ভাষান্তর


‘বিশ্ব শান্তি সম্মাননা’ অর্জন করায় শাহীদুল ইসলামকে অভিনন্দন শুভেচ্ছা ও অভিনন্দন /\nসমাজ সেবায় বিশেষ অবদানের জন্য ‘বিশ্ব শান্তি সম্মাননা ২০১৯’ অর্জন করেছেন রোটারিয়ান মোঃ শাহীদুল ইসলাম। মানবাধিকার জোট এই সম্মাননা প্রদান করেন। সম্প্রতি একটি আরম্বরপূর্ণ অনুষ্ঠানের মাধ্যমে তার হাতে এই সম্মাননাটি তুলে দেন মুক্তিযুদ্ধ বিষয়ক মন্ত্রী বীর মুক্তিযোদ্ধা এ্যাড. আ ক ম মোজাম্মেল হক এমপি।\nএদিকে, ‘বিশ্ব শান্তি সম্মাননা ২০১৯’ অর্জন করায় মোঃ শাহীদুল ইসলামকে বিভিন্ন সংগঠন ও প্রতিষ্ঠান শুভেচ্ছা ও অভিনন্দন জানিয়েছে। এর মধ্যে উল্লেখযোগ্য- টাইমটাচনিউজ ডটকম, রোটারী ক্লাব অফ ঢাকা নর্থ ইষ্ট আর.আই. বাংলাদেশ ৩২৮১, ব্যাংকার ওয়েলফেয়ার এসোসিয়েশন অফ বাংলাদেশ ও এভারগ্রীন ফ্রেন্ড সার্কেল।\nসম্মাননা প্রাপ্তি সম্পর্কে মোঃ শাহীদুল ইসলাম বলেন, ‘ছাত্রজীবন থেকেই চেষ্টা করি সেবামূলাক কাজের মাধ্যমে ভালো কিছু করার, তবে কখনোই এই কাজের জন্য কিছু আশাকরি নাই। আমাদেরকে নিজের জন্য, পরিবারের জন্য ও দেশের জন্য ভলো কাজ করে এগিয়ে যেতে হবে, তবেই আমরা বিশ্বের বুকে আরো ভালো অবস্থান করতে পারবো।\nশুভ জন্মদিন কৌশিক হোসেন তাপস...\nশুভ জন্মদিন ইফতিখারুল ইসলাম ইভান...\nশুভ জন্মদিন সানজিদা আক্তার...\nফিরে দেখা’র ক্ষুদে সদস্য মুনতাহা মারসি’র জন্মদিন পালিত...\nশুভ জন্মদিন সাইরান ও সাফওয়ান...\nশুভ জন্মদিন মোহাম্মদ আতিকুজ্জামান রিপন, জাতীয় কমিশনার...\nশুভ জন্মদিন মো. আরিফুজ্জামান, জাতীয় উপ কমিশনার বাংলাদেশ স্কাউটস...\nশুভ জন্মদিন সানিয়া রমা...\nশুভ জন্মদিন মুহ. ওমর আলী এলটি, সম্পাদক- ঢাকা জেলা রোভার...


Amit Shah Pitches For Nationwide NRC, Says 'Infiltrators' on Every Inch of India Will be Deported – News18 Bangla\n‘দেশের প্রতিটি কোণা থেকে অনুপ্রবেশকারীদের তাড়াব’, অমিত শাহের দাবি কি সারা দেশ জুড়ে NRC চালুর ইঙ্গিত?\nমোট ৩৮টি বিল পেশ হয়েছিল সংসদে যার মধ্যে দুই কক্ষেই পাশ হয়েছে ২৮টি বিল -যা গত ১০ বছরে সর্বোচ্চ।\nLast Updated : July 17, 2019, 17:48 IST\n#নয়াদিল্লি: লোকসভা নির্বাচন শেষ হওয়ার পর ফের আরও একবার অনুপ্রবেশ ইস্যু নিয়ে হুঁশিয়রি স্বরাষ্ট্রমন্ত্রী অমিত শাহের ৷ দেশের কোণা কোণা থেকে অনুপ্রবেশকারীদের চিহ্নিত করে তাড়ানোর হুমকি দিলেন কেন্দ্রীয় স্বরাষ্ট্রমন্ত্রী ৷ এর সঙ্গে সঙ্গেই যে সম্ভাবনা ও প্রশ্ন মাথাচাড়া দিয়ে উঠেছে তা হল তাহলে কি এবার অসমের মতোই সারা দেশেই NRC চালু করতে চলেছে কেন্দ্র?\nঅসমের পর গোটা দেশ জুড়েই সারা দেশে এনআরসি চালুর দাবি বরাবরই জানিয়ে আসছে বিজেপি সরকার ৷ বুধবার রাজ্যসভায় কেন্দ্রীয় স্বরাষ্ট্রমন্ত্রী অমিত শাহের গলায় শোনা গেল একই দাবি ৷ অনুপ্রবেশ বিতারণ ইস্যুতে তিনি এদিন বলেন, ‘দেশের প্রতিটি ইঞ্চি প্রতিটি কোণা থেকে অনুপ্রবেশকারীদের খুঁজে বের করে চিহ্নিত করা হবে ৷ তাদের দেশ থেকে তাড়ানো হবে৷’ একইসঙ্গে শাহ জানিয়েছেন, আন্তর্জাতিক আইন মেনেই অনুপ্রবেশকারীদের দেশ থেকে তাড়াবে সরকার ৷ অমিত শাহের সুরে লোকসভাই একই দাবি রাজনাথ সিংয়ের ৷ তিনি বলেন, দেশে অবৈধভাবে থাকছেন যারা তাদের ফেরত পাঠানো হবে ৷\nএই দ্বিতীয় তালিকায় ৪০ লক্ষের নাম ওঠেনি। আফগানিস্তান, ইরাক বা সিরিয়ার মতো গৃহযুদ্ধ নেই। অথচ, কলমের খোঁচায় আচমকাই নাগরিকত্ব হারানোর মুখে ৪০ লক্ষ মানুষ। অসমের খসড়া নাগরিকপঞ্জি-তে ৪০ লাখ মানুষের নামের পাশে লালকালির দাগ ৷ নাগরিক পঞ্জিতে নাম তোলার জন্য আবেদন করেন ৩ কোটি ২৯ লক্ষ মানুষ ৷ তালিকায় প্রকাশিত হয়েছে ২ কোটি ৮৯ লক্ষ মানুষের নাম ৷ বাকিরা যাবেন কোথায়? ঘিরে ধরছে অনিশ্চয়তা আর দেশছাড়া হওয়ার আশঙ্কা। অসমে পয়লা অগস্ট আসতে চলেছে চুড়ান্ত এনআরসি তালিকা ৷\nFirst published: July 17, 2019, 17:17 IST\nAmit ShahNRCNRC all over IndiaNRC in BengalNRC issue


How did the Father's day celebration started?\nPosted on: June 19, 2022 4:47 pm\nUpdated: June 19, 2022 4:47 pm\nছোট থেকে যাঁকে ‘হিরো’ মনে করে বেড়ে ওঠা, তাঁর জন্য একটা বিশেষ দিন না থাকলে কি চলে? প্রতিদিনের যাপনে যে ভালবাসা মিলিয়ে থাকে, তাকেই উজ্জ্বল করে তোলে পিতৃদিবস, ওরফে ফাদার্স ডে। ভারচুয়াল দুনিয়ার সুবাদে যে দিনের কথা এখন সবারই জানা। কিন্তু এমন একটি দিবস শুরু করার কথা কে প্রথম ভেবেছিলেন, জানেন? আসুন, শুনে নেওয়া যাক সে কথাই।\nনা, হাল আমলের কোনও হুজুগ নয় মোটেই। ফাদার্স ডে-র বয়স দেখতে দেখতে পেরিয়ে গিয়েছে একশো বছর। অবাক হলেন বুঝি? আজ্ঞে হ্যাঁ, অতগুলো দিন আগেই বাবাদের জন্য বছর একটি বিশেষ দিন নির্দিষ্ট করার কথা ভেবেছিলেন একজন। তিনি একজন মহিলা, নাম গ্রেস গোল্ডেন ক্লেটন। তবে কেবল নিজের বাবার কথা ভেবে নয়, তাঁর মতো আরও অনেকে যাতে এই দিনটিতে বাবার কথা বিশেষভাবে মনে করতে পারে, এমনটাই চেয়েছিলেন তিনি। আর তাঁদের সকলের উদ্দেশেই তিনি চালু করেন ফাদার্স ডে-র ধারণা। ব্যক্তিগত জীবনে এক ভয়ংকর ঘটনার মুখোমুখি হওয়ার পরেই এই ভাবনা তাঁর মাথায় এসেছিল। কী সেই ঘটনা? তাহলে খুলেই বলা যাক।\nআরও শুনুন: আশ্চর্য মনের জোর! পক্ষাঘাতকে বুড়ো আঙুল দেখিয়ে হুইলচেয়ারে চড়েই শৃঙ্গজয় ব্যক্তির\nসেটা ১৯০৭ সাল। এক ভয়াবহ দুর্ঘটনায় নিজের বাবাকে হারিয়েছিলেন পশ্চিম ভার্জিনিয়ার বাসিন্দা ওই মহিলা। কেবল তিনিই নন, ওই একই দুর্ঘটনায় পিতৃহারা হয় আরও অন্তত এক হাজার ছেলেমেয়ে। সে বছরের ৬ ডিসেম্বর একটি কয়লাখনিতে আকস্মিক দুর্ঘটনা ঘটার জেরে প্রাণ হারান ৩৬১ জন মানুষ। আর তাঁদের মধ্যে ২৫০ জনই ছিলেন সন্তানের বাবা। এই সন্তানদের প্রতিনিধি হিসেবেই ওই নিহত ব্যক্তিদের জন্য কিছু করার কথা ভেবেছিলেন ক্লেটন। কিন্তু সবাইকে জড়ো করে সেই ভাবনাকে রূপ দিতে দিতে কেটে গিয়েছিল আরও অনেকটা সময়। অবশেষে ১৯০৮ সালের ৫ জুলাই তারিখে একটি স্মরণসভার আয়োজন করেন তিনি। আসলে ওই দিনটি ছিল তাঁর বাবার জন্মদিনের সবচেয়ে কাছাকাছি থাকা রবিবার। সেই দিনটিতেই একসঙ্গে জড়ো হয়ে ওই দুর্ঘটনায় নিহত সকল ব্যক্তিকে স্মরণ করেছিলেন তাঁদের সন্তানেরা। আর এই দিনটিকেই পিতৃদিবস উদযাপনের শুরুয়াত বলে মনে করেন অনেকে।\nআরও শুনুন: পাত্রের গোঁফ-দাড়ি থাকলে বিয়েই বাতিল, আজব নিয়ম রাজস্থানের গ্রামে\nতবে এই আয়োজনের খবর আঞ্চলিক গণ্ডি ছাড়িয়ে বাইরে ছড়িয়ে পড়েনি সেভাবে। বলা হয়, এর ঠিক আগের দিনই নাকি আরও দুটি অনুষ্ঠানের আয়োজন করা হয় ওই অঞ্চলেই। জুলাই মাসের ৪ তারিখেই আমেরিকার স্বাধীনতা দিবস উদযাপিত হয়। এদিকে সেই দিনেই আবার ওই অঞ্চলের এক প্রভাবশালী ব্যক্তির সন্তানের মৃত্যু হয়েছিল, তার শেষক্রিয়াতেও উপস্থিত ছিলেন শহরের অনেক মানুষ। এই দুই ঘটনার প্রভাবে পিতৃদিবস পালনের ঘটনাটি সেভাবে গুরুত্ব পায়নি। এমনকি শহরের পরিচালনা সমিতির কাছে আবেদন করে এই দিনটিতে সরকারি শিলমোহর দেওয়ার কথাও ভাবেননি কেউ। ফাদার্স ডে-র ভাগ্যে সরকারি স্বীকৃতি মিলতে মিলতে আরও অনেকগুলো দিন পেরিয়ে গিয়েছিল। শেষমেশ ১৯৭২ সালে প্রেসিডেন্ট রিচার্ড নিক্সন আইন পাশ করে ফাদার্স ডে-কে জাতীয় দিবসের মর্যাদা দেন।\nঅনেকেই মনে করেন, এইসব বিশেষ দিন আসলে পুঁজিবাদের একেকটি নতুন কৌশল মাত্র। কিন্তু ফাদার্স ডে-র ক্ষেত্রে বিষয়টা আদৌ তা ছিল না। পরিবারের মুখে খাবার জোগাতে গিয়ে যাঁরা প্রাণ হারিয়েছিলেন, তেমন কয়েকজন বীরকেই সম্মান জানায় এই দিনটির ইতিহাস। সেই পরম্পরা বেয়েই, পরিবারের জন্য প্রতিদিন যাঁরা প্রাণপাত করে পরিশ্রম করে চলেছেন, আজও তাঁদের কুর্নিশ জানায় এই দিন।\nদুহাতে ঢাকা মুখ, দড়িতে প্যাঁচানো শরীর… হদিশ মিলল ৮০০ বছরের পুরনো মমির\nকোথায় পাওয়া গেল এই মমি? শুনে নিন।


আপনার সুখের জন্য 10 শুভ চিন্তা! - জীবন হ্যাক\nপ্রধান জীবন হ্যাক আপনার সুখের জন্য 10 শুভ চিন্তা!\nআপনি যখন নিজের সম্পর্কে ভাল বোধ করেন তখন জীবনের চূড়ান্ত আনন্দ এবং সন্তুষ্টি হয় কারণ এটি আমাদের আনন্দিত করে, এবং বাইরের কিছু ঘটে না এমনই হয়। সুখ আমাদের মধ্যে, আমাদের মনে থাকে।\nআপনি যখন নিজের সম্পর্কে ভাল বোধ করেন তখন জীবনের চূড়ান্ত আনন্দ এবং সন্তুষ্টি হয় কারণ এটি আমাদের আনন্দিত করে, এবং বাইরের কিছু ঘটে না এমনই হয়। সুখ আমাদের মধ্যে, আমাদের মনে থাকে। নিজের, অন্যের এবং সাধারণভাবে জীবনের প্রতি ইতিবাচক মনোভাব থাকা গুরুত্বপূর্ণ, বিশেষত যখন এটি মনে হয় ভাগ্য আমাদের পক্ষে নেই ।\nআমাদের চিন্তাভাবনাগুলি উচ্চতাতে পৌঁছে বা হতাশার গভীরতায় ডুবে যেতে পারে। যখন আমরা ইতিবাচক চিন্তাভাবনা চিন্তা করি তখন আমরা ইতিবাচক পরিস্থিতি এবং মানুষকে আকর্ষণ করব। আমরা যখন আমাদের জীবনের নেতিবাচক দিকগুলিতে মনোনিবেশ করি তখন আমরা আরও নেতিবাচকতা আকর্ষণ করি। আমাদের চিন্তাভাবনা প্রায়শই ইতিবাচক বা নেতিবাচক আবেগে পূর্ণ থাকে এবং খুব কমই নিরপেক্ষ থাকে।\nআপনি যদি আপনার জীবনে ভাল জিনিস চান, ইতিবাচক চিন্তা করুন এবং কৃতজ্ঞ হন। আনন্দ, শান্তি এবং সুখ অনুভব করুন। আপনার মনকে উদ্বেগ ও ভয় থেকে মুক্ত রাখুন। নেতিবাচক চিন্তাভাবনায় মানসিক শক্তি অপচয় করবেন না। আগামীকালকে সুন্দর করে তুলতে, আজ এটি ভাবুন। সুখী হওয়ার সিদ্ধান্ত নিন এবং আপনার চারপাশের বিশ্বকে আনন্দিত করার দক্ষতা শিখুন।\nআপনি যখন একটি হাসি দিয়ে সেগুলি অভিজ্ঞতা করেন তখন সমস্ত কিছু আরও সুন্দর হয়!\nএখানে কিছু খুশি চিন্তাভাবনা এবং কৌশল যা আপনাকে আপনার জীবনকে কেবল ধনাত্মকবাদে সীমাবদ্ধ রাখতে সহায়তা করবে:\n1. অতীত ভুলে যাও\nসুখের চাবিগুলির মধ্যে একটি হ'ল খারাপ স্মৃতি। আপনি অতীতের অপ্রীতিকর বিষয়গুলি সম্পর্কে চিন্তা করলে আপনি খুশি হতে পারবেন না। আপনি কি ভুল করেছেন? আপনি একটি ভয়ঙ্কর অভিজ্ঞতা আছে? আপনি কি অন্য পথে যেতে পারেন? যাই হোক না কেন, এটি আপনার থেকে দূরে সরে আসুন এবং বর্তমানের দিকে শক্তি এবং চিন্তাভাবনাগুলিকে ফোকাস করুন।\n2. দায়িত্ব নিন\nসুখের গোপনীয়তা হ'ল স্বাধীনতা এবং স্বাধীনতার গোপনীয়তা হ'ল সাহস - থুসিডাইডস (থুসিডাইডস)\nভাগ্যবান হওয়ার জন্য আপনার অবশ্যই স্বাধীনতা এবং মৌলিক স্বাধীনতা হ'ল পছন্দের স্বাধীনতা। পরিস্থিতি কতটা খারাপ ছিল তা বিবেচনা না করে আপনি কীভাবে তার প্রতিক্রিয়া জানাতে চলেছেন তা আপনি সর্বদা বেছে নিতে পারেন। লোকেরা আপনাকে আঘাত করতে পারে, আপনাকে হতাশ করতে পারে তবে সমস্যাটি হল আপনি কীভাবে এর প্রতি আবেগময় হন।\nতবে উপরে যেমন বলা হয়েছে, স্বাধীনতার সাহস প্রয়োজন। স্বাধীনতা বাছাই করা মানে আপনার জীবনের দায়িত্ব নেওয়া। যখন পরিস্থিতি খারাপ হচ্ছে তখন আমাদের নিরুৎসাহিত করা উচিত নয়। দায়িত্ব এবং একটি নতুন দিক চয়ন করার শক্তি গ্রহণ করুন।\nআরও পড়া: কীভাবে একা হ্যাপি থাকবেন\n৩. মানুষের সাথে যোগাযোগ স্থাপন করুন\nজীবনের আসল আনন্দ সেই বন্ধুত্বের মধ্যে যা জীবনের পথ তৈরি করে। বন্ধুত্ব এবং সম্পর্কগুলি যেখানে আমরা জীবনে সত্যিকারের সুখ পাই। কারণটি সহজ: কেবল সম্পর্ক এবং অংশীদারিত্বের মাধ্যমেই আমরা ভালোবাসতে পারি এবং ভালোবাসতে পারি। বন্ধুদের অগ্রাধিকার হিসাবে করুন এবং আপনি আপনার সত্যিকারের সুখের পথে থাকবেন।\n৪. চরিত্র গঠন করুন\nচরিত্র তৈরি করুন, কারণ এটি সুখের জন্য প্রয়োজনীয়। আপনি যখন নিজের এবং অন্যের সাথে সৎ হন, আপনি শান্তিতে থাকবেন। আপনি যেভাবে একটি চরিত্র তৈরি করেন তা হল প্রতিশ্রুতি দেওয়া এবং সেগুলি পূরণ করা। উদাহরণস্বরূপ, আপনি নিজেকে প্রতিশ্রুতি দিতে পারেন যে আপনি ধূমপান করবেন না। প্রতিশ্রুতি রাখলে আপনি নিজের চরিত্রটি তৈরি করেন build\n৫. আপনার দোয়া এবং উপহারকে মূল্য দিন\nযাঁরা ইতিমধ্যে যা আছে তার প্রশংসা করেন না তাদের জন্য সুখ কখনই আসবে না। আপনি কৃতজ্ঞ থাকলে খুশি হওয়া সহজ is আমাদের যা আছে তা উপলব্ধি করার জন্য মাঝে মাঝে আমাদের ক্ষতি অনুভব করতে হবে। সুতরাং বিষয়গুলিকে গুরুত্ব সহকারে নেবেন না। আপনি কী পেয়েছেন তা দেখুন এবং আপনি শীঘ্রই পাবেন উপলব্ধি যে আপনার খুশি হওয়ার অনেকগুলি কারণ রয়েছে।\nMy. আমার জীবনের উদ্দেশ্য আমার চালিকা শক্তি\nসমৃদ্ধির সন্ধানের সময় গুরুত্বপূর্ণ বিষয়টি হ'ল আমাদের জীবনের উদ্দেশ্য। এটি সম্পন্ন করার চেয়ে অবশ্যই বলা সহজ, তবে এটি গুরুত্বপূর্ণ যে কোনও ব্যক্তি কোনও উপায় খুঁজে বের করে এবং যা আশীর্বাদ বলে মনে হয় তা করে। আমরা কী ভালোবাসি এবং আমাদের অস্তিত্বকে কী অর্থ দেয় তা শুরু করার মুহুর্তে জীবনটি সুন্দর হয়ে উঠবে।\nআরও পড়া: ‘আপনি যা করেন ভালোবাসুন’ বা ‘আপনি যা পছন্দ করেন তা করুন’?\n7. নিজেকে পরিবর্তন করুন এবং পরিবর্তন উপভোগ করুন\nসুখী হওয়ার জন্য ধ্রুব অগ্রগতি প্রয়োজন। যখন আপনি কোনও কিছুর প্রশংসা পেয়েছিলেন তখন কি আপনি কখনও উত্তেজনা অনুভব করেছেন? আপনি কি জীবনে নতুন স্তরের কৃতিত্বের উত্তেজনা অনুভব করেছেন? উন্নতির জন্য পরিবর্তন করুন এবং অগ্রগতিই আমাদের আনন্দিত করে।\n8. সুখ ছোট জিনিস হয়\nঅবশ্যই, ফেরারি কেনা বা এক মিলিয়ন ডলারের বাড়ির মালিকানা যে কাউকে খুশি করতে পারে, তবে আসল সুখ ছোট জিনিসেই থাকে। আপনার বন্ধু আপনার জন্য একটি আশ্চর্যজনক পার্টি ছুঁড়েছে, আপনার প্রিয়জনটি প্রতি সকালে এবং এই জাতীয় 'আমি আপনাকে ভালবাসি' বলছেন। এগুলি হ'ল ছোট জিনিস যা আমরা প্রায়শই উপেক্ষা করি তবে আমার উপর বিশ্বাস রাখুন, এই সমস্ত জিনিসগুলি পরে বিবেচিত হবে।\n৯. জীবনে আপনি যতটুকু দেন ততটুকু পাবেন\nআপনি যা দেন কেবল তা পান। যদিও বেশিরভাগ লোকেরা সাধারণত যা অর্জন করতে পারে তার দিকে মনোনিবেশ করে এবং যা দেয় তার থেকে বেশি পাওয়ার আশা করে, এটি খুব কমই ঘটে। যত তাড়াতাড়ি আমরা বুঝতে পারি যে আমরা জীবনে যতটা দেই ঠিক ততই আমরা আরও সুখী হব।\n১০. অন্যকে খুশি করুন\nসুখ হ'ল একটি আতর যা আপনার উপর কয়েক ফোঁটা না পড়ে আপনি অন্যটি ফেটতে পারবেন না - রাল্ফ ওয়াল্ডো ইমার্স\nসুখী হওয়ার উপায় হ'ল প্রথমে অন্যকে খুশি করা। আপনি যত বেশি অন্যকে সুখী করতে সহায়তা করবেন ততই আপনি খুশি হবেন। সুখ স্বার্থপরতার মধ্য দিয়ে আসে না বরং নিঃস্বার্থতার মধ্য দিয়ে আসে। যেমন কর্ম তেমন ফল.


কান পাকা রোগের চিকিৎসা কী?\nঢাকা, বৃহস্পতিবার, ২৫ এপ্রিল ২০১৯, ১২ বৈশাখ ১৪২৬, ১৮ শাবান ১৪৪০ | আপডেট ৫ মি. আগে\n৩০ জুন ২০১৮, ১৭:৩২\nকান পাকা একটি অস্বস্তিকর সমস্যা। কান পাকা রোগের চিকিৎসার বিষয়ে এনটিভির নিয়মিত আয়োজন স্বাস্থ্য প্রতিদিন অনুষ্ঠানের ৩১২৭তম পর্বে কথা বলেছেন ডা. ফুয়াদ মোহাম্মদ শহীদ হোসেন। বর্তমানে তিনি হলি ফ্যামিলি রেড ক্রিসেন্ট মেডিক্যাল কলেজ হাসপাতালের ইএনটি ও হেড- নেক সার্জারি বিভাগের পরামর্শক হিসেবে কর্মরত।\nপ্রশ্ন : কান পাকা রোগটা কখন বলব?\nউত্তর : আসলে কান পাকা রোগটা কোন বয়সে হতে পারে? এবং কোথায় গিয়ে শেষ হতে পারে? সেই সম্পর্কে আমাদের একটি সম্মক ধারণা থাকা উচিত।\nমজার বিষয় হলো কান পাকা রোগ, শিশুদের থেকে শুরু করে বৃদ্ধদের পর্যন্ত হতে পারে। কিন্তু এটি হওয়ার পেছনে যে কারণ, সেটি শৈশবকাল থেকে খোঁজা উচিত।\nছোট বাচ্চার কথা চিন্তা করি। একদমই নতুন কান নিয়ে সে এসেছে। তো তার কান দিয়ে কেন পানি আসবে? দেখা যায় ভুল পদ্ধতিতে কারণে বাচ্চাদের কান দিয়ে পানি আসে। বাচ্চাদের যে শুয়ে শুয়ে খাওয়ানো হয়, আমাদের যে ইসটিটিউশন টিউব রয়েছে,এটি কিন্তু ফ্যারিংসে যায়। দেখা যায় খাওয়ার পর এই দিক দিয়ে দুধ বা অন্য খাবার যদি ঢুকে যায়, তার কিন্তু আর এই দিকে ফেরত আসার রাস্তা নেই। তখন তার রাস্তা কানের দিকে। তখন সে কী করে? এই শিশু বাচ্চার কানের পর্দাকে সংক্রমিত করে, ওখান দিয়ে ফুঁটো করে দেখা যায় যে এই ফ্লুইডটা বের হয়ে আসার চেষ্টা করে। এটা হলো একদমই প্রাথমিক, কান পাকা রোগের সঙ্গে তার শুরুটা। এটা কিন্তু ভালো হয়ে যায়। যদি শুধু মা কে আমরা একটু কানের ড্রপ দিয়ে দেই, আর কিছু মুখে খাওয়ার ওষুধ দিয়ে দেই, বলি যে আপনি বাচ্চাকে একদম শুইয়ে খাওয়াবেন না। এমনকি মধ্য রাতেও যদি বাচ্চা উঠে খাওয়ার জন্য কান্না করে, অন্তত যেন মাথার নিচে একটু বালিশ দিয়ে এঙ্গেল করা হয়। কারণ, আমরা জানি, তরলের প্রবণতা হলো নিচের দিকে যাওয়া। যখনই উঁচু করা হয়, সেটি টিউবের ভেতর আর ঢুকে না।\nএরপর যখন বাচ্চাটা একটু বড় হয়,ধরুন, তিন বছর অতিক্রম করল,তখন আবার এডিনয়েড বলে একটা জিনিস, নাকের পেছনে নেজোফেরিংসে সে বৃদ্ধি পাওয়া শুরু করে। এই এডিনয়েড যদি দৃষ্টি গোচর না হয়, বাবা-মা যদি খেয়াল না করে, তাহলে দেখা যায় এই এডিনয়েড ফ্যারিংজাল ওপেনিংকে বন্ধ করে দেয়। তখন ইউসটেশিয়ান টিউবটা পরিপূর্ণভাবে কাজ করতে পারে না। তখন প্রথম দেখা যায় সেখানে কানের পর্দার পেছনে পানি জমে। সেই পানি জমার কারণে দেখা যায় বাচ্চারা একটু কম শুনতে শুরু করে। কানটা বন্ধ বন্ধ লাগে। যদি ভালোভাবে চিকিৎসা না হয়, যদি নাক- কান- গলা বিশেষজ্ঞের কাছে না যায়, অথবা গেলেও উনি যে পরামর্শটা দিল, সেটা তারা নিল না। একটা সময় দেখা যাবে তীব্র প্রদাহ, সেটা হলো। তারপরও চিকিৎসা হয়তো পুরোপুরি করা হলো না, সেটা কিন্তু দীর্ঘমেয়াদি হবে। এরপর কানটা আর ভালো হলো না। তখন কী হয়? গ্রামে দেখবেন যতবার বন্যা হবে, ততবার পুকুর কানায় কানায় ভরে যায়। তো ক্রনিক সাপোরেটিভ ওটাইটিস মিডিয়ার সমস্যা হলে কী হয়, যতবারই ঠান্ডা লাগে, আপার রেসপিরেটোরি ট্র্যাক্টে যখন ইনফেকশন হয়, সেখানে যখন নিঃসরণ বাড়ে,ত খন কান দিয়ে পানি আসা শুরু করে। এটা একটি বিব্রতকর অবস্থা। একটি মানুষ কোথাও গেল, তার কান দিয়ে পানি পড়ছে, বার বার তার হাত দিতে হচ্ছে, অনেকে তুলো দিয়ে রাখে। কিন্তু তুলো দিয়ে রেখে তো এর নিরাময় হয় না। কারণ, মূল সমস্যাটা যে জায়গায় সেটা যদি বের না করি, তাহলে এটা কিন্তু ভালো হচ্ছে না। এরপরে দেখেন যদি মধ্য পর্যায়ে কারো নাকের হাড় বাঁকা থাকে, কারো যদি সাইনোসাইটিস থাকে, সেটার চিকিৎসা ঠিক মতো না করে, তা থেকেও কিন্তু কান পাকা রোগ হতে পারে। তার নাকের হাড় ঠিক না করা হয়, তার সাইনোসাইটিসের চিকিৎসা যদি সঠিকভাবে না করা হয়, এটা কিন্তু বার বার করেই হবে। এই যে কান পাকা রোগ নিয়ে সে চলছে, তখন যদি কানের পর্দা ঠিক করা না হয়, এবং তার যে কারণে কান পাকা রোগটা হচ্ছে, সেই কারণকে যদি আপনি সরিয়ে না দেন, তাহলে এটি তাকে বার বারই কষ্ট দেবে। সে কিন্তু কিছুটা শ্রুতি বধিরতাতেও ভুগবে। এই ধরনের রোগীরা কিন্তু ছোট ছোট কথাগুলো শুনতে পায় না। কারণ, তারা একটি পর্যায় পর্যন্ত শ্রুতি বধির হয়ে থাকে। এটা গেল কান পাকা রোগের একটি সরল স্বাভাবিক গল্প। এটিই বেশি প্রচলিত। কিন্তু কান পাকা রোগের আরেকটি ধরন রয়েছে। যেটা খুব ভয়ঙ্কর। তবে এখন ওই ধরনটা আমাদের দেশে কম। আন সেফ ভেরাটিতে ক্রনিক সাপোরটিভ ওটাইটিস মিডিয়ার যে কান পাকা রোগ, সেটি কিন্তু অন্যরকম। সেখানে কিন্তু রোগীর নিঃসরণটা কম থাকে। সেখানে খুব দুর্গন্ধময় নিঃসরণ থাকে। আমরা সেখানে একটি জিনিসের অস্তিত্ব পাই, পলিস্টিয়েটোমা। পলিস্টিয়েটোমা এত গুরুত্বপূর্ণ, নাক- কান- গলা বিশেষজ্ঞের কাছে, এটা যদি কেউ পরীক্ষায় না পারে, তাকে কিন্তু পাশ করানো হয় না। তার কারণ হলো এই পলিস্টিয়েটোমা হাড়কে ক্ষতিগ্রস্ত করে। ক্ষতিগ্রস্ত করে মধ্যকর্ণের যে প্রদাহ, একে বাড়িয়ে মস্তিষ্কে এটি ছড়িয়ে দেয়। এ থেকে জটিলতা হয়ে রোগী মারা পর্যন্ত যেতে পারে। এমনকি আগে অনেক রোগী মারা যেত এই জটিলতাতে। এই ক্ষেত্রেও রোগী কান পাকা রোগ নিয়ে যাবে বিশেষজ্ঞ চিকিৎসকের কাছে। আমরা নাক কান গলা বিশেষজ্ঞরা পরীক্ষা করে দেখি, সেইফ ভ্যারেইটি যেই জায়গায় হয়, আনসেইফ ভ্যারাইটি সেই জায়গায় হয় না। তো এই জায়গাটা বের করে আমরা কিন্তু তাকে পরামর্শ দিই। এখানে একটি কথা ভালোভাবে বলা দরকার, চিকিৎসকের কাছে আসলেই, চিকিৎসক যে পরামর্শ দেয়, রোগীরা কিন্তু সব ক্ষেত্রে সেটি শোনে না। যদি সেখানে কোনো অস্ত্রোপচারের বিষয় থাকে, সেটাকে এড়িয়ে যাওয়ার জন্য যা যা দরকার, তার সব কিছুই করা হয়। কিন্তু একটি কথা স্পষ্টভাবে বলে দিতে চাই, যাদের এই আনসেইফ ভ্যারাইটির কান পাকা রোগ থাকবে বা পলিস্টিয়েটোমার উপস্থিতি থাকবে বলে, চিকিৎসক সন্দেহ করছেন, তাদের কিন্তু অস্ত্রোপচার করাটা বাধ্যতামূলক। তাকে আমি যদি ছেড়ে দেই, তাকে আমি যদি বোঝাতে না পারি, সেটি কিন্তু ব্যর্থতা ও অভিশাপের মতো হবে মানুষটার জন্য। কারণ, এই কানপাকা রোগ, তাকে দীর্ঘমেয়াদে এমন জটিলতার দিকে নিয়ে যাবে, যেটি খুব কঠিন। সেটি কেবল শ্রুতি বধিরতার মধ্যে সীমাবদ্ধ থাকবে না। এই বিষয়টি খুব গুরুত্বপূর্ণ। এই ক্ষেত্রে রোগীকে যেকোনোভাবেই হোক, আমাদের বোঝাতে হবে যে আপনি এই রোগটি নিয়ে ঘুরে বেড়াতে পারবেন না।\nপ্রশ্ন : আপনি বলছিলেন, অনেক কারণে কান পাকা রোগ হতে পারে। এর চিকিৎসা আপনারা কীভাবে করে থাকেন?\nউত্তর : যে বাচ্চার এডিনয়েড খুব বড়, দেখা যায়, এডিনয়েডের কারণে তার কান বারবার করে সংক্রমণ হচ্ছে,স্কুলের পারফমেন্স তার খারাপ হয়ে যাচ্ছে, অনেক সময় দেখা যায় তারা শব্দ বাড়িয়ে টিভি দেখে। তাকে যখন ভলিউম কমাতে বলা হয়, সে কিন্তু এটাতে পাত্তা দেয় না। সেই ক্ষেত্রে এডিনয়েড বের না করলে তার কিন্তু কানটা ভালো হবে না। মধ্য পর্যায়ে যদি আসি, খুব প্রচলিত যেটি, নাকের হাড় বাঁকা। আমরা যারা নাক- কান গলার চিকিৎসা করি তাদেরও নাকের হাড় বাঁকা। কারো যদি উপসর্গ থাকে, নাক বাঁকার কারণে দেখা যায় প্রায়ই তার সাইনোসাইটিস হচ্ছে, তার কানে প্রদাহ হচ্ছে, সেই ক্ষেত্রে তার কান পাকার চিকিৎসার অংশ হিসেবে নাকের হাড় সোজা করে নিতে হবে। যদি কারো কানের অস্ত্রোপচার করেও দেওয়া হয়,তার নাককে ঠিক না করে, তাহলে সমস্যা রয়ে যাবে।\nকিডনির পাথরের অস্ত্রোপচার কি জরুরি?\nকিডনিতে পাথর হলে চিকিৎসা কী?\nনারীদের সন্তান ধারণের সঠিক বয়স কোনটি?\nপুরুষদের বন্ধ্যত্বের কারণ কী?\nবন্ধ্যত্বের কারণ কী?\nপ্রোস্টেট বড় হওয়ার লক্ষণ কী?\nপ্রোস্টেট গ্রন্থির বড় হলে জটিলতা কী?\nদুর্ঘটনায় চোয়াল ভাঙলে করণীয়\nপ্রোস্টেট গ্রন্থি বড় হওয়ার কারণ কী?


গ্যাস Brazing টর্চ | থেকে প্রস্তুতকারকের সরবরাহকারী Taiwan পাইকারি পরিবেশকদের OEM ODM-gas-torch.com\nপ্রতিষ্ঠিত Taiwan, HOTERY PRODUCTS CORP. প্রদান পারদর্শীতা, সাপলাইং এক গ্যাস Brazing টর্চ. আমরা আন্তরিকতা, পেশাদারী, এবং দায়িত্ব দিয়ে গ্রাহকদের ভজনা করা হয়েছে. গ্রাহকরা 'সন্তুষ্টি আমাদের চূড়ান্ত লক্ষ্য. গ্রাহকদের এবং বাজারে চাহিদা পূরণের জন্য, আমরা প্রতিনিয়ত আমাদের গ্রাহকদের পরিবেশন নিজেদেরকে উন্নত. আমরা সবসময় প্রথম সময় অর্পণ, পণ্যের গুণগত মান, সেবা শর্তাবলী গ্রাহকদের থেকে সর্বোচ্চ সন্তুষ্টি পেতে পারেন. সুতরাং, আমরা উন্নতি করা বন্ধ না হবে. আমরা সবসময় আমরা আমাদের গ্রাহকদের সর্বোত্তম মানের পণ্য এবং পরিষেবা প্রদান করবে নিশ্চিত. আমাদের ওয়েবসাইটে যান স্বাগতম\nমডেল - HT-8911\n1. ম্যানুয়াল ইগনিশন\n2. ব্রাস স্থায়িত্ব জন্য নল ও শরীরের বার্ন.\n3. উচ্চ শক্তি শিখা.\n4. টর্চ ফাইলের আকার: 16 এক্স 3.1 এক্স 9cm / ওজন: 150g\n5. 1200 আপ ℃ সর্বোচ্চ তাপমাত্রা\n6. DIY গরম এবং সাধারণ উদ্দেশ্য অ্যাপ্লিকেশনের জন্য সব ধরনেরভাল.\n7. প্যাকেজিং: ফোস্কা কার্ড.\n999999999 http://schema.org/InStock USD 2020-12-31 https://www.gas-torch.com/bn/gas-brazing-torch.html\nগ্যাস Brazing টর্চ প্রস্তুতকারকের এবং গ্যাস Brazing টর্চ সরবরাহকারী এছাড়াও পাইকারি পরিবেশকদের OEM ODM-উপর 15,1397 বিশ্বের প্রায় ক্রেতাদের gas-torch.com


সংসদে পেশ হবে ব্যাঙ্কিং বিল, বেসরকারিকরণের প্রতিবাদে টানা ধর্মঘটের ডাক সংগঠনের! - bank strike by workers for two days in december as govt to present banking amendment bill in parliament, Bangla News\nবাংলা নিউজ > ঘরে বাইরে > সংসদে পেশ হবে ব্যাঙ্কিং বিল, বেসরকারিকরণের প্রতিবাদে টানা ধর্মঘটের ডাক সংগঠনের!\nবেসরকারিকরণের প্রতিবাদে টানা ধর্মঘটের ডাক সংগঠনের। ফাইল ছবি : মিন্ট (HT_PRINT)\n১ মিনিটে পড়ুন . Updated: 02 Dec 2021, 08:38 AM IST\nসংসদের শীতকালীন অধিবেশনে ব্যাঙ্কিং ১৯৭০ এবং ১৯৮০ সালের ব্যাঙ্ক জাতীয়করণ আইন এবং ১৯৪৯ সালের ব্যাঙ্কিং নিয়ন্ত্রণ আইনে সংশোধন এনে নয়া বিল পেশের কথা সরকারের।\nসংসদের চলতি অধিবেশনেই ব্যাঙ্কিং আইন সংশোধনী বিল পেশ করার কথা রয়েছে কেন্দ্রীয় সরকারের। বিলটি আইনে পরিণত হলে রাষ্ট্রায়ত্ত ব্যাঙ্কের বেসরকারিকরণের পথ আরও সুগম হবে। এই অবস্থায় এবার আন্দোলনের পথে হাঁটতে চলেছে ব্যাঙ্ক কর্মী সংগঠনগুলি। রাষ্ট্রায়ত্ত ব্যাঙ্কের বেসরকারিকরণের প্রতিবাদে দুই দিনের ব্যাঙ্ক ধর্মঘটের হুঁশিয়ারি দেওয়া হয়েছে।\nজানা গিয়েছে আগামী ১৬ ও ১৭ ডিসেম্বর দেশ জুড়ে ব্যাঙ্ক ধর্মঘট ডাকা হতে পারে বলে হুঁশিয়ারি দিয়েছে দ্য ইউনাইটেড ফোরাম অফ ব্যাঙ্ক ইউনিয়নস। নয়টি রাষ্ট্রায়ত্ত ব্যাঙ্কের কর্মী সংগঠনের সম্মিলিত মঞ্চ হল এই ইউনাইটেড ফোরাম অফ ব্যাঙ্ক ইউনিয়নস।\nএর আগে চলতি বছরের ফেব্রুয়ারিতে বাজেট পেশের সময়ই রাষ্ট্রায়ত্ত ব্যাঙ্কের বেসরকারিকরণের পরিকল্পনা স্পষ্ট করে দিয়েছিলেন কেন্দ্রীয় অক্থমন্ত্রী নির্মলা সীতারমন। জানিয়েছিলেন দু’টি রাষ্ট্রায়ত্ত ব্যাঙ্কের বেসরকারিকরণ করা হবে। সেই মতো সংসদের শীতকালীন অধিবেশনে ব্যাঙ্কিং ১৯৭০ এবং ১৯৮০ সালের ব্যাঙ্ক জাতীয়করণ আইন এবং ১৯৪৯ সালের ব্যাঙ্কিং নিয়ন্ত্রণ আইনে সংশোধন করার কথা রয়েছে কেন্দ্রের। এই অবস্থায় সরকারের এই বিল পেশের প্রতিবাদে টানা দুই দিনের ব্যাঙ্ক ধর্মঘটের সিদ্ধান্ত নেওয়া হয়েছে বলে জানিয়েছে অল ইন্ডিয়া ব্যাঙ্ক এমপ্লয়িজ অ্যাসোসিয়েশেন।\nপ্রসঙ্গত, চলতি অর্থবর্ষে বিলগ্নিকরণের মাধ্যমে ১.৭৫ লাখ কোটি টাকা তোলার লক্ষ্যমাত্রা নিয়েছে কেন্দ্র। এই আবহে দু’টি রাষ্ট্রায়ত্ত ব্যাঙ্কের বিলগ্নিকরণের কথা বলেছিলেন অর্থমন্ত্রী। তবে কোন দু’টি ব্যাঙ্কের ঘাড়ে কোপ পড়বে, তা জানাননি সীতারমন। কেন্দ্রের যুক্তি, এক সময়ে প্রাইভেট ব্যাভ্রগুলিকেই জোর করে রাষ্ট্রায়ত্ত করা হয়েছিল। পাশাপাশি অর্থনৈতিক বিশেষজ্ঞদের একাংশের মত, একসঙ্গে এতগুলি ব্যাঙ্ক আর নিজের হাতে রাখতে চাইছে না কেন্দ্র।\nFlood: অরুণাচলে ৫জন, অসমে ৩জনের মৃত্যু, জেনে নিন কবে পর ....\nbank bank privatisation banking ammendment bill bank strike winter session of parliament


আইপিএল চুল অপসারণ এবং গর্ভাবস্থা – কি করবেন? (Video inside) – NewsSea24.Com\nHome/Uncategorized/আইপিএল চুল অপসারণ এবং গর্ভাবস্থা – কি করবেন? (Video inside)\nআইপিএল চুল অপসারণ এবং গর্ভাবস্থা – কি করবেন? (Video inside)\nadmin March 13, 2021\tUncategorized Leaveacomment 359 Views\nঅযাচিত চুল মুছে ফেলার জন্য আইপিএল চুল অপসারণ তুলনামূলকভাবে নতুন কৌশল। জড়িত নীতিটি হ’ল ইনটেনস পালসড লাইট। কৌশলটি ক্ষতিকারক নয়, ব্যথার কারণ নয় বা কোলেটারাল অযাচিত প্রভাব রয়েছে যা একে একে একে সবার জন্য উপযুক্ত করে তোলে। যদিও এমন এক শ্রেণির মহিলা রয়েছেন যা তার চিকিত্সা, পাশাপাশি অন্যান্য চিকিত্সা চিকিত্সার কাছে জমা দিতে পারেন না। এটি গর্ভবতী বা বুকের দুধ খাওয়ানো মহিলারা।\nএর বেশ কয়েকটি কারণ রয়েছে। এখানে কিছু আছে:\nতারপরে প্রধান কারণ হ’ল গর্ভবতী মহিলার জীব দেহে কোনও প্রাকৃতিক উপায়ে গঠিত যা কিছু প্রত্যাখ্যান করে। আইপিএল “সাধারণ নয়” সংজ্ঞায়িত করা যেতে পারে। লেজার বা এমনকি মোমের মতো অন্যান্য এপিলেশন কৌশলগুলির ক্ষেত্রেও একই ঘটনা ঘটে। গর্ভবতী মহিলাদের মধ্যে মোমের প্রতি অ্যালার্জির প্রতিক্রিয়া বা অসহিষ্ণুতার ঘটনা ঘটেছে।\nআর একটি কারণ হ’ল গর্ভাবস্থায় সত্যই কঠোর হরমোনের পরিবর্তন ঘটে। ত্বকটি আরও সংবেদনশীল এবং প্রজেস্টেরন হরমোনের মাত্রা বৃদ্ধি পেয়েছে, যা হিরিসুতিজম এর প্রধান কারণ, যা ঘন এবং গা dark় চুলের উপস্থিতি। যে মহিলারা কখনও পেটের জোনে চুলের উপস্থিতি লক্ষ্য করেননি তারা নিজেরাই চুল অবাক করে অবাক করে দিতে পারেন। এই কারণে আইপিএল বা অন্য কোনও ধরণের এপিলেশন অকেজো।\nঅন্তত তবে কমপক্ষে নয় আইপিএল চুল অপসারণ গর্ভবতী মহিলার জন্য সুপারিশ করা হয় না কারণ সম্ভাব্য গৌণ প্রভাবগুলি সুপরিচিত নয়। মহিলাদের অপসারণের জন্য জমা দেওয়া মহিলাদের সম্পর্কে পূর্ববর্তী কোনও গবেষণা নেই।\nকোনও পেশাদার এবং নির্ভরযোগ্য ক্লিনিক কোনও সম্ভাব্য ঝুঁকি এড়াতে অবশ্যই কোনও মহিলাকে আইপিএল চিকিত্সা থেকে নিরুত্সাহিত করতে হবে। আন্তর্জাতিক চিকিত্সা বিধিমালায় স্পষ্টভাবে বলা হয়েছে যে গর্ভবতী মহিলাদের কোনও ধরণের ওষুধ সেবন করা উচিত নয় বা চিকিত্সা চিকিত্সার কাছে জমা দিতে হবে না (যেমন লেজারের চুল অপসারণ রয়েছে) যা তাদের বা শিশুর স্বাস্থ্যের জন্য কঠোরভাবে অপরিহার্য নয়।\nযাইহোক এটি দরকারী যে আইপিএল চুল অপসারণ মধ্যে তীব্র স্পন্দিত আলো teratogenic হয়, যে এটি ভ্রূণ প্রভাবিত করে না। প্রকৃতপক্ষে, আলোর তাপীয় প্রভাবটি সর্বোচ্চ4মিমি গভীরতায় পৌঁছেছে, এর অর্থ এটি কেবল ত্বকে সীমাবদ্ধ।\nশিশুর বুকের দুধ খাওয়ানো শেষ হওয়ার পরে আইপিএল চুল অপসারণ শুরু করা যেতে পারে। যে মহিলা শারীরিক, হরমোনজনিত এবং মানসিক পরিবর্তনগুলি নিয়ে এ বিষয়ে কিছু করার সম্ভাবনা ছাড়াই পেরেছেন, অবশেষে নিজের যত্ন নিতে শুরু করতে পারেন IP আইপিএল স্থায়ীভাবে চুল কাটা প্রথম পদক্ষেপ হতে পারে।\nPrevious কীভাবে ত্বকের যত্ন নেবেন? (Video Inside)\nNext স্বাস্থ্যকর ত্বকের পাঁচটি পদক্ষেপ (Video Inside)


Anushka Sharma’s Pari is now slated to release on March 2, 2018 dgtl - Anandabazar\nAnushka Sharma’s Pari is now slated to release on March 2, 2018 dgtl\n১০ জানুয়ারি, ২০১৮, ১৫:২৬:৩৮\nশেষ আপডেট: ১০ জানুয়ারি, ২০১৮, ১৫:২৮:২৬\nএ বারের দোলে অনুষ্কার ‘পরী’ আতঙ্ক!\nদোল মানেই খুশির আমেজ। চারিদিকে নানান রঙের খেলা। ভাবুন তো, এমন রঙিন দিনে ভূতের আতঙ্ক! কেমন লাগবে আপনার? কারণ ছবির টিজারে দেখা যাচ্ছে, এই ‘পরী’ কোনও রূপকথার গল্প নয়। অনুষ্কার চোখে-মুখে আঘাত ও রক্তের দাগ আভাস দিচ্ছে, একটা ভৌতিক পরিবেশের।\nএ বছরের দোল উত্সবে কিন্তু এমনই কিছু হওয়ার ইঙ্গিত দিয়েছেন অনুষ্কা শর্মা। সৌজন্যে তাঁর আগামী ছবি ‘পরী’।\nমঙ্গলবার টুইটারে ছবির ১৮ সেকেন্ডের একটি টিজার শেয়ার করেছেন নায়িকা। লিখেছেন, ‘‘সুইট ড্রিমজ বন্ধুরা...’’। হ্যাশট্যাগে দিয়েছেন ‘হোলি উইথ পরী’। আর এতেই অনুষ্কার ইঙ্গিত স্পষ্ট। এ বারের রঙের উত্সবে তাঁর ‘পরী’ ভয় দেখাবে দর্শকদের।\nএই ছবি প্রথমে মুক্তি পাওয়ার কথা ছিল ৯ ফেব্রুযারি। তবে টিজারে জানানো হয়েছে, ছবি মুক্তির দিন ২ মার্চ।\nআরও পড়ুন, ‘জিরো’ থেকে ফের শুরু করলেন অনুষ্কা!\nশুধু অভিনেত্রী নন, প্রযোজক হিসেবেও ইন্ডাস্ট্রিতে দক্ষতার প্রমাণ দিয়েছেন অনুষ্কা শর্মা। ‘এন এইচ টেন’, ‘ফিলাউরি’র পর এ বার প্রযোজক হিসেবে তৃতীয় ছবি ‘পরী’ নিয়ে আসছেন অনুষ্কা। নিজের জন্মদিনেই এই খবর কনফার্ম করেছিলেন তিনি।\nবিয়ের পর দেশে ফিরে ইতিমধ্যেই ‘জিরো’র শুটিং শুরু করে দিয়েছেন অনুষ্কা। সঙ্গে রয়েছে ‘পরী’র প্রচারের দায়িত্বও। এই ছবিতে অভিনয় করেছেন পরমব্রত চট্টোপাধ্যায়। ছবির পরিচালক প্রসিত রায়।


চলতি বছরের এই দিনটি থেকেই দেশের মাটিতে শুরু হতে পারে আইপিএল’১৪! – BAARTA TODAY\nচলতি বছরের এই দিনটি থেকেই দেশের মাটিতে শুরু হতে পারে আইপিএল’১৪!\nTagged: IPL, www.sangbadpratidin.in\nকরোনা আবহে (Corona Pandemic) নানা টালবাহানার পর আয়োজিত হয়েছিল IPL’১৩। তবে সেটা দেশের মাটিতে নয়, সংযুক্ত আরব আমিরশাহীতে। ২০২১ সালের আইপিএলের আসর অবশ্য দেশের মাটিতেই আয়োজন করতে বদ্ধপরিকর ভারতীয় ক্রিকেট কন্ট্রোল বোর্ড। এমনকী, কোন দিন থেকে শুরু হতে পারে আসন্ন আইপিএলের আসর, সেই ইঙ্গিতও মিলেছে বোর্ড কর্তাদের তরফে।\nএকটি সর্বভারতীয় সংবাদমাধ্যমে দেওয়া সাক্ষাৎকারে বিসিসিআইয়ের (BCCI) এক কর্তা জানান, “কবে থেকে আইপিএল শুরু হবে, সেব্যাপারে চূড়ান্ত সিদ্ধান্ত নেওয়া হবে আইপিএলের গভর্নিং কমিটির বৈঠকে। কিন্তু ধরা যেতে পারে ১১ এপ্রিল থেকে শুরু হতে পারে ২০২১ সালের আইপিএল। ভারত-ইংল্যান্ড সিরিজ শেষ হবে মার্চে। তারপর ১৪ তম আইপিএল যদি ১১ এপ্রিল থেকে শুরু হয়, তাহলে খেলোয়াড়রা বিশ্রামের জন্য আরও সুযোগ পেয়ে যাবেন.” এখানেই শেষ নয়, জুন মাসের ৫-৬ তারিখের মধ্যে আইপিএল শেষ হওয়ার কথাও জানিয়েছেন সেই কর্তা।\nএর আগে বোর্ডের কোষাধ্যক্ষ অরুণ ধুমল নিশ্চিত করেছিলেন যে, চলতি বছর দেশের মাটিতেই আয়োজিত হবে আইপিএল। আমিরশাহী বা অন্য কোনও ভেন্যুকে স্ট্যান্ড বাই হিসেবে ভাবা হচ্ছে না। আসলে করোনা অতিমারীর জন্য গত বছর আমিরশাহীতে বসেছিল আইপিএলের আসর। সফলভাবে টুর্নামেন্ট আয়োজনের পর শোনা যাচ্ছিল, দেশের করোনা পরিস্থিতি স্বাভাবিক না হলে ফের মরুদেশেই টুর্নামেন্ট করার কথা ভাবতে পারে বোর্ড। তবে ধুমল জানিয়েছেন, দেশেই হবে আইপিএল। গ্যালারিতে বসেই ম্যাচ উপভোগ করতে পারবেন দর্শকরা।\nবোর্ডের অন্দরের খবর, ঠিক যেভাবে আইএসএল আয়োজন করা হয়েছে গোয়ায়, তেমনই আইপিএল আয়োজন করা হতে পারে কেবল মহারাষ্ট্রে। এজন্য ওয়াংখেড়ে, ব্রাবোর্ন, ডিওয়াই পাটিল স্টেডিয়াম, নবি মুম্বইয়ের রিলায়েন্স ক্রিকেট স্টেডিয়াম এবং এমসিএ স্টেডিয়ামকে ভেন্যু হিসেবে চিহ্নিতও করে রেখেছে ভারতীয় বোর্ড। এছাড়া নকআউট ম্যাচগুলোর জন্য মোতেরার নবনির্মিত সর্দার প্যাটেল স্টেডিয়ামকে বাছা হয়েছে।\nPrevious Post: ‘তৃণমূলের শেষের শুরু হয়ে গিয়েছে, বাংলায় পদ্মফুল ফুটবেই’, বিজেপিতে যোগ দিয়েই হুঙ্কার রাজীব বন্দ্যোপাধ্যায়ের\nNext Post: ১০ বছর ধরে মায়ের মৃতদেহ ফ্রিজে রেখে দিয়েছিলেন মেয়ে, কারণ জানলে চমকে উঠবেন!


গতানুগতিক নয়, চ্যালেঞ্জিং ও ভিন্নধারার বাজেট প্রনয়ণ চাই - দৈনিক পরিবর্তন সংবাদ\nমঙ্গলবার, ১৫ই জুন, ২০২১ খ্রিস্টাব্দ | ১লা আষাঢ়, ১৪২৮ বঙ্গাব্দ | দুপুর ১:২৪\nগতানুগতিক নয়, চ্যালেঞ্জিং ও ভিন্নধারার বাজেট প্রনয়ণ চাই\nby অনলাইন ডেস্ক. পরিবর্তন সংবাদ শুক্রবার, ২৮ মে ২০২১, | সময় ১২:২৫ অপরাহ্ণ 59\nমোহাম্মদ মাশরূর হোসাইন:\n২০২১-২২ অর্থবছরের বাজেট তৈরির কাজ প্রায় শেষের দিকে। সেইসাথে আর্থিক, মুদ্রা ও মুদ্রা বিনিময় হার সংক্রান্ত যে কো-অর্ডিনেশন কাউন্সিলের সভা হয় তাও ইতিমধ্যে সম্পন্ন হয়ে গিয়েছেল। সেই সভায় সিঙ্গাপুর থেকে ভার্চুয়াল প্লাটফর্ম-এ সভাপতিত্ব করেছেন অর্থমন্ত্রী আ হ ম মুস্তফা কামাল। ধারনা করতে পারছি যে এবারের বাজেট একটু ভিন্ন হতে পারে বলে মনে হচ্ছে৷ এই ভয়াবহ করোনা মহামারির কারনে যদি বাজেটে কিছুটা গঠনমূলক পরিবর্তন আনা না হয় তবে তা আমাদের অর্থনৈতিক ও সামাজিকভাবে বিরূপ প্রভাব ফেলতে পারে৷ কারন দিনকে দিন মানুষের মৌলিক চাহিদা বাড়ছে৷ কিন্তু এই মহামারীতে বিপর্যস্ত বৈশ্বিক অর্থনীতির অচল চাকা সচল করে চাহিদার যোগান দেওয়াটা এখন অনেক বড় একটা চ্যালেঞ্জের বিষয় হয়ে দাঁড়িয়েছে৷ সেক্ষেত্র বিবেচনা করে সরকারকে জনগনের চাহিদার কথা চিন্তা করে আয়ের বিভিন্ন বিকল্প উৎস তৈরী করতে হবে৷ মানুষের সমসাময়িক চাহিদার বিষয়টি মাথায় রেখে আয়ের বিকল্প পথগুলো কি কি হতে পারে তা এনালাইসিস করে বের করে আইডেন্টিফাই করতে হবে৷\nতথ্যসূত্র মতে জানা গেছে, ২০২১-২২ অর্থবছরের প্রস্তাবিত বাজেটের আকার হতে পারে আনুমানিক ৫ লাখ ৯৩ হাজার ৩১৩ কোটি টাকা। যা চলতি অর্থবছরের তুলনায় ২৫ হাজার ৩১৩ কোটি টাকা বেশি। প্রস্তাবিত নতুন বাজেটে রাজস্ব আদায়ের লক্ষ্য ঠিক করা হয়েছে ৩ লাখ ৮৩ হাজার ৭০০ কোটি টাকা৷\nতবে আমি মনে করি সরকারকে এবারের বাজেটে স্বাস্থ্য খাতের উপর বিশেষ নজর দিতে হবে৷ দেশের সকল সরকারি হাসপাতালে সেন্ট্রাল অক্সিজেন প্লান্ট বসানো প্রয়োজন৷ প্রতিটি স্বাস্থ্যসেবা কেন্দ্রে নূন্যতম ১ টি আইসিউ বেডের ব্যবস্থা নিশ্চিত করা দরকার৷ সরকারি হাসপাতালের অকেজো এম্বুলেন্সগুলো নিলামে বিক্রি করে অত্যাধুনিক আইসিইউ এম্বুল্যান্স ও সাধারন এম্বুলেন্স ক্রয় করা অত্যাবশ্যক৷ অনেক হাসপাতালে দেখা যায় যে, চিকিৎসা সরঞ্জামাদি ও যন্ত্রপাতি অকেজো হয়ে পরে আছে৷ এসবের সঠিক ব্যবহার নিশ্চিত করতে হবে৷ করোনা মহামারীতে ডাক্তারদের পাশাপাশি নার্স, আয়া, ওয়ার্ড বয় এরাও সমান সম্মুখ যোদ্ধা৷ গভীরভাবে খেয়াল করলে দেখা যায় ডাক্তারদের চেয়েও তাদের রোগীদের প্রতি সেবাশুশ্রূষার কোন কমতি থাকে না৷ তাই উনাদের জন্যে আলাদা প্রনোদনা ও কিছু অতিরিক্ত সুযোগ সুবিধার ব্যবস্থা করতে হবে থোক বরাদ্দ দেওয়া উচিত৷\nএবার আসি ই-কমার্স ভিত্তিক ব্যবসায় বানিজ্যের ক্ষেত্রে৷ যেহেতু এই মহামারীতে ফিজিক্যাল মুভমেন্ট হ্রাস পেয়েছে তাই ছোট বড় সব দোকানিরাই কিন্তু ক্ষতিগ্রস্ত হয়েছে৷ আবার অপরদিকে অনলাইনে একটা ভালো মার্কেট জমে উঠেছে৷ এই অনলাইন প্লাটফর্মের কারনে কিন্তু বিকল্প আয়ের একটা ব্যবস্থা ও সুযোগ তৈরী হয়েছে৷ আগে যেখানে মা বোনেরা গৃহস্থালি কাজেই জীবন পার করতো এখন কিন্তু তারা টুকটাক কিছু না কিছু করে সংসারের প্রয়োজন মিটাতে পারছেন৷ নিঃসন্দেহে এটি একটি যুগান্তকারী প্রচেস্টা বলে আমি মনে করি৷ কিন্তু দুঃক্ষের বিষয় অনলাইন কেনাকাটায় প্রতারণারও অনেক অভিযোগ রয়েছে৷ এসমস্ত প্রতারকদের কারনে সৎ এবং নিষ্ঠাবান উদ্যোক্তারা হতাশ হয়ে যাচ্ছেন এবং যারা ক্রেতা তারাও অনলাইন ট্রেডের উপর বিশ্বাস হারিয়ে ফেলছেন৷ তাই অনালাইনে বানিজ্যের ক্ষেত্রে একটা পদক্ষেপ নেয়া দরকার৷ যেমন, যারা অনলাইনের বিক্রেতা তাদের ট্রেড লাইসেন্সে, আয়কর এবং ভ্যাটের আওতায় আনতে হবে৷ তাদের অনলাইন শপের নামে ব্যাংক একাউন্টও করতে হবে৷ এতে করে সরকারের রাজস্ব যেমন বাড়বে ঠিক তেমনি অনলাইন কেনাকাটায় প্রতারিত হওয়ার সম্ভাবনাও কমে যাবে৷ সেই সাথে উনারা যেকোন সময় ব্যাংক ঋন সহ যাবতীয় সুযোগ সুবিধাও ভোগ করতে পারবেন৷\nআমার আরেকটি ভাবনা হল পথশিশু, ভিক্ষুক, এবং ভবঘুরেদের পূনর্বাসনের ব্যবস্থা করা প্রয়োজন৷ তাই এই দিকে সরকারের নজর এনে আলাদা বরাদ্দ দরকার৷ আপনারা জানেন পথশিশুরা বেশিরভাগ মাদকাসক্ত৷ তাদের পুনর্বাসন করে লেখাপড়া নিশ্চিত করতে হবে৷ সেই সাথে কারিগরি প্রশিক্ষন দেয়া প্রয়োজন বলে আমি মনে করি৷ এতে তারা আত্মনির্ভরশীল হয়ে উঠতে পারবে৷ আমাদের দেশের আরেকটি মহা সমস্যা ভিক্ষুক৷ সুস্থ সবল ভিক্ষুকদের তাদের সাধ্যমত কাজ শিখার ব্যবস্থা করাতে হবে এবং তাদের কাজে বাধ্য করতে হবে৷ সেই সাথে প্রতিবন্ধী ও বয়স্ক ভিক্ষুকদের ভিক্ষাবৃত্তিতে নিরুৎসাহিত করে তাদের জন্যে আলাদা শেল্টার হোম তৈরী করে সরকারী খরচে লালন পালনের ব্যবস্থা করতে হবে৷ আমি মনে করি এভাবে দেশকে ভিক্ষুকমুক্ত করা যাবে৷ ভবঘুরে এবং মাদকাসক্তদের আশ্রয়কেন্দ্রে রেখে সঠিক পরিচর্যার মাধ্যমে তাদের নতুন জীবনে ফিরিয়ে আনার দায়িত্ব নিতে হবে৷ তাই এক্ষেত্রে একটা বড় অংকের বরাদ্দের প্রয়োজন৷\nখুব গুরুত্বপূর্ণ একটি বিষয় যেটা আমার কাছে মন হয়েছে তা হলো সারাদেশে হাজার হাজার একর সরকারী খাস জমি আছে যা বেদখল কিংবা পরিত্যক্ত৷ এই সব জমি থেকেও সরকারের আয়ের উৎস বের করতে পারে৷ যেমন এসব জমি লিজ দেয়া যেতে পারে৷ মার্কেট বা এপার্টমেন্ট বানানো যেতে পারে৷ সরকারি মিল কারখানা তৈরি করতে পারে৷ এতে করে পরিত্যক্ত জায়গার একটা দিকও হলো আবার সরকার বিপুল পরিমান অর্থও পেলো৷ সেই সাথে বন্ধ হয়ে যাওয়া সরকারী বিভিন্ন কলকারখানা চালু করার ব্যবস্থা করতে পারে অথবা তা বেসরকারিভাবে দিয়ে নতুন আয়ের উৎস করতে পারে৷\nআমাদের শিক্ষা ব্যবস্থা নিয়ে খুব গভীরভাবে ভাবতে হবে৷ আমাদের ছেলেমেয়েরা পাশ করে বের হয়ে সার্টিফিকেট নিয়ে চাকরির জন্য ঘুরে৷ কিন্তু চাকরীতো সোনার হরিণ৷ তাই আমাদের প্রাতিষ্ঠানিক শিক্ষার চেয়েও কারিগরি শিক্ষার উপর বিশেষ জোড় দিতে হবে৷ এতে করে বেকারত্ব কমে যাবে৷ চায়নার মত ঘরে ঘরে ছোট ছোট ফ্যাক্টরি হয়ে যাবে এবং প্রযুক্তি খাতে আমাদের উন্নতি আসবে৷ তখন আর আমাদের ছেলেদের চাকুরীর জন্যে কারো দ্বারে দ্বারে ঘুরতে হবে না৷ এজন্যে কারিগরি শিক্ষার উপর জোড় দিয়ে এই খাতে আমাদের বরাদ্দ বাড়াতে হবে৷ আমাদের সন্তানদের কারিগরি শিক্ষায় শিক্ষিত করে বিনা সুদে ক্ষুদ্র ঋণের ব্যবস্থা করতে পারলে সরকার এবং জনগন উভয়ই অনেক লাভবান হবে বলে মনে করি৷ এক কথায় বলতে গেলে বাজেট গণমুখী করার বিকল্প নেই৷\nকরোনার কাগুজে হিসাব দেখে লাভ নেই\nঅনলাইন ডেস্ক. পরিবর্তন সংবাদ রবিবার, ১৪ জুন ২০২০, | সময় ২:৫৮ পূর্বাহ্ণ\nপ্রসঙ্গ উত্তরবঙ্গ (বাংলাদেশ)\nঅনলাইন ডেস্ক. পরিবর্তন সংবাদ মঙ্গলবার, ২৮ জুলাই ২০২০, | সময় ৮:৩৫ অপরাহ্ণ মঙ্গলবার, ২৮ জুলাই ২০২০, | সময় ৮:৩৬ অপরাহ্ণ\nপ্রবাসী আয় ধরে রাখতে যা করতে হবে\nঅনলাইন ডেস্ক. পরিবর্তন সংবাদ বুধবার, ১৭ জুন ২০২০, | সময় ১০:৫৪ পূর্বাহ্ণ


ইস্লামিক সহযোগিতা সংস্থার দেশগুলির পররাষ্ট্রমন্ত্রীরা এ সংস্থায় সিরিয়ার সদস্যপদ স্থগিত রেখেছে - খবর - রাজনীতি - রেডিও রাশিয়া\n14 আগস্ট 2012, 12:22 0\nইস্লামিক সহযোগিতা সংস্থার অন্তর্ভুক্ত ৫৬টি দেশের প্রতিনিধিরা সংস্থার জরুরী শীর্ষ বৈঠকে অংশগ্রহণ করবেন, যা ১৪-১৫ই আগস্ট অনুষ্ঠিত হবে সৌদি আরবের মক্কা শহরে. শীর্ষ বৈঠকের প্রাক্কালে সৌদি আরবের জিদ্দা শহরে এ সংস্থার দেশগুলির পররাষ্ট্রমন্ত্রীদের প্রস্তুতিমূলক বৈঠক হয়েছে. এ সাক্ষাতের প্রধান সিদ্ধান্ত ছিল এ সংস্থায় সিরিয়ার সদস্য পদ স্থগিত রাখা সম্পর্কে অংশগ্রহণকারীদের সম্মতি. “আল-জাজিরা” টেলি-চ্যানেলের তথ্য অনুযায়ী, এ ধরণের সিদ্ধান্তের বিরুদ্ধে মত প্রকাশ করেছেন ইরান ও আলজিরিয়ার প্রতিনিধিরা. আশা করা হচ্ছে যে, শীর্ষ সাক্ষাতে সিরিয়া সঙ্কট মীমাংসার ইস্লামিক উদ্যোগ ধ্বনিত হবে. কিছু কিছু তথ্য অনুযায়ী, তার মর্ম হল সিরিয়ায় ইয়েমেনের চিত্রনাট্য ব্যবহার করা, অর্থাত্ রাষ্ট্রপতি বাশার আসদ-কে প্রস্তাব করা হচ্ছে স্বেচ্ছায় পদত্যাগ করার, আর সরকারের প্রতিনিধি এবং বিরোধীপক্ষের মাঝে সমঝোতায় আসা অন্তর্বর্তী সময় সম্পর্কে, যা শেষ হবে সার্বজনীন নির্বাচনে. আসন্ন শীর্ষ সাক্ষাতে মুখ্য আলোচ্য বিষয় হবে বিভিন্ন দেশের মুসলমানদের মাঝে মতভেদ অতিক্রম করা. অংশগ্রহণকারীদের পূর্ণ তালিকা এখনো পর্যন্ত সঠিকভাবে জানানো হয় নি, তবে জানা আছে যে, ইরানের রাষ্ট্রপতি মাহমুদ আহমাদিনেজাদ ইতিমধ্যে সৌদি আরবে রয়েছেন. ইস্লামিক সহযোগিতা সংস্থা গঠিত হয়েছিল ১৯৬৯ সালে এবং তার উদ্দেশ্য ছিল সামাজিক, অর্থনৈতিক ও রাজনীতির ক্ষেত্রে ইস্লামিক সংহতি সুনিশ্চিত করা. এ সংস্থায় বর্তমানে রয়েছে ৫৬টি দেশ, এবং রাশিয়া এ সংস্থায় পর্যবেক্ষকের স্থিতি পেয়েছে.\nঘটনা প্রসঙ্গ, আরব, ইরান, সিরিয়া, আলজিরিয়া, ইসলাম, রাজনীতি


নাটোরের যুবতীর কাণ্ড! পুরুষ সেজে প্রেম একাধিক নারীর সঙ্গে - দৈনিক ভোরের বার্তা\nHome›দেশজুড়ে›নাটোরের যুবতীর কাণ্ড! পুরুষ সেজে প্রেম একাধিক নারীর সঙ্গে\nযুবতী যুবক সেজে করেছেন প্রেম তাও আবার অন্য এক যুবতীর সাথে। নাটোরে এমন টি ই ঘটেছে বলে অভিযোগ পাওয়া গেছে। অভিযুক্ত ঐ যুবতী যুবক সেজে প্রেম করেছেন অনেকগুলো মেয়ের সাথে, স্কুলছাত্রীকে গ্যাস ট্যাবলেট খাইয়ে হত্যা ও করছেন। এমন অভিযোগ পাওয়া গেছে।\nআজ শনিবার দুপুরে নাটোর ইউনাইটেড প্রেসক্লাবে সংবাদ সম্মেলনের মাধ্যমে এ অভিযোগ করেন নাটোর শহরের চৌধুরী বড়গাছা মহল্লার মৃত ওই স্কুলছাত্রীর বাবা। পরে প্রেসক্লাবের সামনে ওই স্কুলছাত্রী হত্যার বিচারের দাবিতে মানববন্ধন করেন এলাকাবাসী।\nআপাদমস্তক নারী হলেও চলনে, বলনে, পোশাকে সুদর্শন পুরুষ মনে হতো তাকে। অনেক মেয়েই তার সঙ্গে প্রেমের সম্পর্কে জড়িয়েছে। একপর্যায়ে নারীত্বের বিষয়টা জানতে পেরে তাকে ছেড়েও গেছে। কিন্তু এরই মধ্যে ক্ষতি যা হওয়ার হয়েছে।\nসংবাদ সম্মেলনে ওই ব্যক্তি আরও বলেন, পাঁচ মাস আগে তার ছেলের সঙ্গে ওই মেয়েটির বোনের বিয়ে হয়। সম্পর্কে বিয়াইন হওয়ার সুযোগে মেয়েটি তার মেয়েকে সমকামিতায় যুক্ত করেন। এরপর গত ১৬ আগস্ট রাতে সবার অগোচরে আমার মেয়েকে নিয়ে পালিয়ে যায় ওই মেয়েটি।\nTagsদেশের খবরদৈনিক ভোরের বার্তানাটোর জেলা\nসন্তানকে বাঁচাতে নদীতে ঝাপ দিয়ে পুলিশ সদস্যও ...\nনওগাঁর রাণীনগরে ০৪ বছরের শিশুকে যৌন নিপীড়নের অভিযোগ থানায় মামলা দায়েরঃ


বিএনপির পুনঃভোট দাবি হাস্যকর: দীপু মনি বিএনপির পুনঃভোট দাবি হাস্যকর: দীপু মনি – সিসি নিউজ\nবিএনপির পুনঃভোট দাবি হাস্যকর: দীপু মনি\nসিসি নিউজ: পুনরায় বিএনপির উপজেলা নির্বাচন দাবিকে উড়িয়ে দিয়ে আওয়ামী লীগের যুগ্ম-সাধারণ সম্পাদক ডা. দীপু মনি বলেছেন, তারা সিটি নির্বাচনসহ প্রতিটি নির্বাচনে এমন হাস্যকর দাবি করেছে। তাদের এই দাবিকে গুরুত্ব দেওয়ার কোন সুযোগ নেই।\nতিনি বুধবার বিকেলে আওয়ামী লীগ সভানেত্রী শেখ হাসিনার ধানমন্ডি রাজনৈতিক কার্যালয়ে এক জরুরি সংবাদ সম্মেলনে এ কথা বলেন।\nদীপু মনি বলেন, বিএনপি অযথা নির্বাচনকে প্রশ্নবিদ্ধ করার জন্য এ সব দাবি করছে। তারা সকল নির্বাচনের সময়ই এমন দাবি জানিয়েছে। যেখানে বিএনপি জয়ী হয়, সেখানে নির্বাচন সুষ্ঠু হয়েছে। আর যেখানে হেরে যায় সেখানে নির্বাচন সুষ্ঠু হয়নি বলে।\nএক প্রশ্নের জবাবে তিনি বলেন, আওয়ামী লীগ সরকারের আমলে গণমাধ্যম স্বাধীনভাবে কাজ করতে পারে। তাই গণমাধ্যমে ব্যাপক সংখ্যক কেন্দ্রের মধ্যে কিছু কেন্দ্রে বিচ্ছিন্ন কিছু অনিয়মের ঘটনা প্রকাশ পেয়েছে। হাজার হাজার কেন্দ্রের মধ্যে কিছু কেন্দ্রে অনিয়ম হলে হলে সেটা তো ব্যতিক্রম। ব্যতিক্রম তো কোন নিয়মের মধ্যে পড়ে না।\nতিনি আরও বলেন, ১৯৯৬ সালের ১৫ ফেব্রুয়ারির মত ভোটারবিহীন নির্বাচন হয়নি। যারা মাগুরার মত ভোটারবিহীন নির্বাচন করে তাদের মুখে নির্বাচনে অনিয়মের অভিযোগ মানায় না।\nআওয়ামী লীগের এই যুগ্ম সম্পাদক যেখানে বিরোধী জোট বিজয় ছিনিয়ে নেয়ার চেষ্টা করেছে সেখানেই সহিংসতা হয়েছে বলে দাবি করেন।\nতিনি বলেন, যেখানে তারা বিজয়ী হয়নি, সেখানে ভোট সুষ্ঠু হয়নি বলে অভিযোগ তুলেছে। এর বাহিরে কোথাও সমস্যার কথা বলেনি।\nসাবেক এই পররাষ্ট্রমন্ত্রী বলেন, আমরা নির্বাচনের সমস্যাগুলো দেখেছি। আগামীতে এই ধরনের সমস্যা দেখা যাতে না দেয় সে ব্যাপারে ব্যবস্থা গ্রহণ করব। ইতোমধ্যে প্রধানমন্ত্রী শেখ হাসিনা ই-ভোটিংয়ের কথা বলেছেন। এতে কেউ নির্বাচনে অনিয়ম করতে পারবে না। আশা করছি আগামীতে নির্বাচন কমিশন এ ব্যাপারে প্রয়োজনীয় ব্যবস্থা গ্রহণ করবে।\nসংবাদ সম্মেলনে আরোও উপস্থিত ছিলেন- আওয়ামী লীগের সাংগঠনিক সম্পাদক আহমদ হোসেন, দপ্তর সম্পাদক মৃনাল কান্তি দাস, স্বাস্থ্য বিষয়ক সম্পাদক ডা. বদিউজ্জামান ডাবলু, ফরিদুন নাহার লাইলী, আফজাল হোসেন প্রমুখ। উৎসঃ আরটিএনএন


বিদেশে যাওয়ার নামে একজনেরও প্রাণহানি দেখতে চাই না: পররাষ্ট্র প্রতিমন্ত্রী বিদেশে যাওয়ার নামে একজনেরও প্রাণহানি দেখতে চাই না: পররাষ্ট্র প্রতিমন্ত্রী – প্রবাস বার্তা\nবিদেশে যাওয়ার নামে একজনেরও প্রাণহানি দেখতে চাই না: পররাষ্ট্র প্রতিমন্ত্রী\nস্টাফ রিপোর্টার: অভিবাসন খাত নিয়ে অনুসন্ধানী ও বস্তুনিষ্ঠ সাংবাদিকতার স্বীকৃতি হিসেবে ১২ সাংবাদিক পেলেন ব্র্যাক মাইগ্রেশন মিডিয়া অ্যাওয়ার্ড।\nমঙ্গলবার রাজধানীর ব্র্যাক সেন্টারে আয়োজিত এক অনুষ্ঠানে প্রধান অতিথি হিসেবে বিজয়ী সাংবাদিকদের হাতে পুরস্কার তুলে দেন পররাষ্ট্র প্রতিমন্ত্রী মোঃ শাহরিয়ার আলম, এম.পি। এ সময় তিনি বলেন, ‘প্রত্যেক প্রবাসী আমাদের কাছে গুরুত্বপূর্ণ। আমরা চাই সবাই নিয়ম মেনে বিদেশ যাবে। এক্ষেত্রে কোন অনিয়ম ছাড় দেওয়া হবে না। আর অবৈধভাবে বিদেশ যেতে গিয়ে আমরা একজনের হয়রানি বা প্রাণহানিও দেখতে চাই না। এক্ষেত্রে গণমাধ্যম গুরুত্বপূর্ণ ভূমিকা রাখতে পারে’।\nঅভিবাসনের মতো গুরুত্বপূর্ণ খাতে সাংবাদিকদের অবদানকে স্বীকৃতি দিতে ব্র্যাক ও আইওএম-এর উদ্যোগকে সাধুবাদ জানিয়ে তিনি বলেন, এ ধরনের স্বীকৃতি সাংবাদিকদের অনুপ্রাণিত করবে। পররাষ্ট্র প্রতিমন্ত্রী বলেন, সারাদেশে এতো এতো সংবাদমাধ্যম, পত্রিকা, অনলাইন কতোকিছু। সাংবাদিকেরা যদি অনুসন্ধানী প্রতিবেদনের মাধ্যমে প্রতিটা জেলার অভিবাসন খাতের প্রতারকদের চিহ্নিত করতে পারে, তবে সরকারের পক্ষে ব্যবস্থা নেওয়া সহজ হয়। সরকারের পক্ষ থেকে ব্যবস্থা যদি না নেওয়া হয় সেক্ষেত্রে সাংবাদিকরা সরকারকে ধরতে পারবেন যে, প্রতারকদের চিহ্নিত করার পরেও সরকারের পক্ষ থেকে কোনো ব্যবস্থা গ্রহণ করা হয়নি।\nপররাষ্ট্র প্রতিমন্ত্রী বলেন, বাংলাদেশের প্রায় এক কোটি লোক দেশের বাইরে। এরা প্রত্যেকেই আমাদের কাছে সমান গুরুত্বপূর্ণ। সাম্প্রতিক সময়ে ভূমধ্যসাগর পেরিয়ে ইউরোপে যাওয়ার ঘটনা উল্লেখ করে তিনি বলেন, এমন করুণ মৃত্যু কাম্য নয়। তিনি বলেন, লোকজন যখন শোনে ইউরোপে যাওয়ার পর টাকা দিতে হবে তখন অনেকেই উৎসাহিত হয়। তারা জানে না এভাবে যেতে গিয়ে প্রাণহানি ঘটতে পারে। সাংবাদিকদের এই বিষয়গুলো তুলে ধরা উচিত। একজনও যদি অবৈধপথে ইউরোপে পৌঁছাতে পারে সেই ঘটনা কোন দৃষ্টান্ত হতে পারে না।\nঅভিবাসীদের অধিকার রক্ষায় গণমাধ্যমের ভূমিকা নিয়ে অনুষ্ঠানে মূল বক্তব্য উপস্থাপন করেন ঢাকা বিশ্ববিদ্যালয়ের সাবেক উপাচার্য অধ্যাপক ড. আ আ ম স আরেফিন সিদ্দিক। তিনি বলেন, অভিবাসন খাতে ধাপে ধাপে প্রতারিত হয় সাধারণ মানুষ। নানাভাবে নির্যাতনের শিকার হয়। গণমাধ্যম রাডারের মতো কাজ করতে পারে। সাংবাদিকদের উচিত ঘটনার আগেই এমনভাবে সংবাদ প্রকাশ করা উচিত যাতে সরকার কার্যকরী ব্যবস্থা নিতে পারে। তবে সাংবাদিকতা হতে হবে মানুষের কল্যাণে। বিশেষ করে অভিবাসন খাতে সাংবাদিকদের আরও বেশি সংবেদনশীল হতে হবে।\nঅভিবাসন খাত নিয়ে প্রবাসী কল্যাণ ও বৈদেশিক কর্মসংস্থান মন্ত্রণালয়ের নানা উদ্যোগের কথা তুলে ধরেন যুগ্ম সচিব মোঃ ফজলুল করিম।\nইউরোপীয় ইউনিয়নের (ইইউ) ঢাকার অ্যাক্টিং হেড অব কোঅপারেশন দোর্তে বোসে বলেন, ইউরোপীয় ইউনিয়নভুক্ত দেশগুলো অনিয়মিত ও বিপদজনক অভিবাসনের বিপক্ষে।\nব্র্যাকের ভারপ্রাপ্ত নির্বাহী পরিচালক আসিফ সালেহ বলেন, অভিবাসন খাতে সাংবাদিকদের গুরুত্বপূর্ণ ভূমিকা রয়েছে। তবে মূল ধারার গণমাধ্যমের পাশাপাশি নতুন ধারার মাধ্যমগুলোতেও সক্রিয় হতে হবে।\nজনশক্তি কর্মসংস্থান ও প্রশিক্ষণ ব্যুরোর (বিএমইটি) অতিরিক্ত মহাপরিচালক কেএম রুহুল আমিন বলেন, বিদেশগামীদের দক্ষ করে বিদেশ পাঠাতে সরকারের পক্ষ থেকে সব ধরনের ব্যবস্থা নেওয়া হচ্ছে।\nঅনুষ্ঠানে ২০১৮ সালে অভিবাসন বিষয়ে গণমাধ্যমের ভুমিকা নিয়ে প্রবন্ধ উপস্থাপন করেন ব্র্যাকের অভিবাসন কর্মসূচির প্রধান শরিফুল হাসান। আলোচনা অনুষ্ঠান শেষে বিজয়ীদের হাতে পুরস্কার তুলে দেন অতিথিরা।\nযারা পুরস্কার পেলেন: বছর ১২ সাংবাদিক পুরস্কার পেয়েছেন। জাতীয় সংবাদপত্রে পুরষ্কারপ্রাপ্তরা হলেন, নিউ এজ পত্রিকার মুহাম্মদ ওয়াসিম উদ্দিন ভুঁইয়া, ডেইলি স্টারের পরিমল পালমা, এবং ফিনান্সিয়াল এক্সপ্রেসের আরাফাত আরা। সংবাদপত্র আঞ্চলিক ক্যাটাগরিতে পুরষ্কার পেয়েছেন সিলেটের দৈনিক জালালাবাদ পত্রিকার প্রতিবেদক শাফী চৌধুরী।\nটেলিভিশন (নিউজ) ক্যাটাগরিতে পুরস্কার পেয়েছেন ইন্ডিপেন্ডেন্ট টিভির মেজবাহুল ইসলাম, বাংলাভিশনের মিরাজ হোসেন গাজী এবং এবং চ্যানেল টোয়েন্টিফোরের মোর্শেদ হাসিব হাসান। টেলিভিশন (অনুষ্ঠান) ক্যাটাগরিতে ইন্ডিপেন্ডেন্ট টিভির তালাশ পুরস্কার পেয়েছে। রেডিও ক্যাটাগরিতে পুরস্কার জিতেছেন বাংলাদেশ বেতারের উপ-আঞ্চলিক পরিচালক মোস্তাফিজুর রহমান। অনলাইন ক্যাটাগরির পুরস্কারজয়ীরা হলেন প্রিয় ডটকম-এর মো. ইমরুল কায়েস, বিডিনিউজের আবদুল্লাহ আল হোসাইন এবং বাংলাট্রিবিউন-এর সাদ্দিফ সোহরাব। এছাড়া ব্লগ/মতামত ক্যাটাগরিতে পুরস্কার পেয়েছেন হাসান আহমেদ চৌধুরী কিরণ।\nঅভিবাসন পুরস্কারের বিজয়ীদের নির্বাচনে চার সদস্যের বিচারক ম-লীই চূড়ান্ত সিদ্ধান্ত নিয়েছেন। এ বছর বিচারক হিসেবে ছিলেন, ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের অধ্যাপক রোবায়েত ফেরদৌস, প্রবাসী কল্যাণ ও বৈদেশিক কর্মসংস্থান মন্ত্রণালয়ের যুগ্ম সচিব ফজলুল করিম, সাংবাদিক শাহনাজ মুন্নী এবং ইউএন উইমেন-এর প্রোগ্রাম এনালিস্ট তপতী সাহা।\nঅভিবাসন বিষয়ক বস্তুনিষ্ঠ সাংবাদিকতাকে আনুষ্ঠানিকভাবে স্বীকৃতি দেওয়ার কাজটি ২০১৫ সাল থেকে দেশে প্রথমবারের মত শুরু করে ব্র্যাক। এরই ধারাবাহিকতায় ব্র্যাক মাইগ্রেশন প্রোগ্রাম চতুর্থবারের মত ‘অভিবাসন মিডিয়া অ্যাওয়ার্ড ২০১৮’ অনুষ্ঠানের আয়োজন করে। ইউরোপীয় ইউনিয়নের (ইইউ) অর্থায়নে ব্র্যাক ও আইওএম যৌথভাবে এই অনুষ্ঠানের আয়োজন করে।


ব্রেক্সিটে স্থিতিশীলতা কী খুঁজে পাবে যুক্তরাজ্য? – ইস্টিশন ব্লগ\nযুক্তরাজ্য বিগত পাঁচ বছরে তিনটি নির্বাচন ও তিনজন প্রধানমন্ত্রী দেখেছে। অথচ দেশটিতে একটি সংসদের মেয়াদই পাঁচ বছর। ধারণা করা হচ্ছে যে ব্রেক্সিটকে কেন্দ্র করে এই অবস্থা, তা এবার সম্পন্ন হবে এবং দেশটির অর্থনীতি ও রাজনীতি স্থিতিশীলতা খুঁজে পাবে। কিন্তু বিশ্লেষকরা এখানে কিছু ‘তবে-কিন্তু’ দেখছেন। এই নির্বাচন ব্রেক্সিটের পক্ষের সরকারকে নিরঙ্কুশ সংখ্যাগরিষ্ঠতা দিয়েছে। ফলে কোনো আইনের জন্য আর তাদের বিরোধীদের সমর্থনের দিকে তাকাত হবে না। নিরঙ্কুশ সংখ্যাগরিষ্ঠতার জোরে ব্রেক্সিট থেকে শুরু করে সব ধরনের আইনই পাশ করিয়ে নিতে পারবে তারা। এই যে নিরঙ্কুশ সংখ্যাগরিষ্ঠতা, এটাই যুক্তরাজ্যের কাঙ্ক্ষিত স্থিতিশীলতার পথে বড় বাধা হয়ে উঠতে পারে।\nনির্বাচনে পার্লামেন্টের আসনসংখ্যা ভাগাভাগির চিত্রে যে গুরুত্বপূর্ণ তথ্য আড়ালে পড়ে যাচ্ছে, তা হলো ব্রেক্সিট বিভাজন প্রায় একই রকম রয়ে গেছে। ব্রেক্সিটের পক্ষে পড়েছে কনজারভেটিভ এবং ব্রেক্সিট পার্টির মোট ভোটের ৪৮ শতাংশ আর বিপক্ষে পড়া ভোটের হার ৫২ শতাংশ। ২০১৬ সালের গণভোটে ব্রেক্সিটের পক্ষে ভোট ছিল ৫২ শতাংশ, বিপক্ষে ৪৮ শতাংশ। ৪ শতাংশের ব্যবধানই রয়ে গেছে, তবে উল্টোভাবে। যা কিনা নির্দেশ করে, ব্রেক্সিট প্রশ্নে দেশটিতে যে চরম বিভাজন তৈরি হয়েছে, তা একটুও কমেনি। সচেতন ব্রেক্সিট বিরোধিতা আগের তুলনায় বেড়েছে।\nআরেকটি গুরুত্বপূর্ণ বিষয় হলো ১৮ থেকে ৩৯ বছর বয়সি ভোটাররা বেশি ভোট দিয়েছেন লেবার পার্টিকে। অর্থাৎ তরুণরা ব্রেক্সিটের বিপক্ষেই অবস্থান নিয়েছিলেন। কিন্তু বয়স্কদের অর্থাৎ ৪০ থেকে সত্তরোর্ধদের ভোট বেশির ভাগই পড়েছে করজারভেটিভ পার্টির থলেতে। এটাও একটা বিভাজন, যা ব্রিটেনকে কাটিয়ে উঠতে হবে। এরকম আরো বিভাজন এই নির্বাচন সামনে নিয়ে এসেছে। যদিও বেশিরভাগ ভোট ও জয় পেয়েছেন কনজারভেটিভরা, কিন্তু নারীদের উত্থানটাও চোখে পড়ার মতো। ফলে ব্রিটিশ পার্লামেন্টে এখন অবধি সবচেয়ে বেশি বৈচিত্র্যময়তা দেখা যাবে এবার। রেকর্ডসংখ্যক ২২০ জন নারী এমপি নির্বাচিত হয়েছেন এবারের নির্বাচনে। এর পাশাপাশি ৬৫ জন্য সাংসদ কৃষ্ণাঙ্গ এবং অন্যান্য সংখ্যালঘু জাতিসত্ত¡া থেকে উঠে এসেছেন। অর্থাৎ প্রতি ১০ জনের মধ্যে একজন সাংসদ সংখ্যালঘু জাতিসত্ত¡ার। অতীতে আর কোন ব্রিটিশ সংসদে এমনটা দেখা যায়নি।\nআরেকটি বিভাজন স্পষ্ট হয়েছে প্রাদেশিক নির্বাচনের ফলাফলে। দ্য স্কটিশ ন্যাশনাল পার্টি গত সপ্তাহের নির্বাচনে স্কটিশ সংসদের ৫৯ আসনের মধ্যে ৪৮টি জয় করেছে। এই দল স্কটল্যান্ডকে যুক্তরাজ্য থেকে আলাদা করতে চায়। স্কটল্যান্ডে শীর্ষস্থান দখলের পর নিকোলা স্টারজিয়ন বলেন, ইংল্যান্ডের মানুষ ব্রেক্সিট কার্যকরে জনসনকে সমর্থন দিয়েছে। কিন্তু স্কটল্যান্ডে বরিস একজন পরাজিত নেতা। স্কটল্যান্ডকে ইইউ থেকে বের করে আনার ক্ষমতা স্কটিশরা তাকে দেননি। স্বাধীনতাকামী এনএনপি নেতা এক সপ্তাহের মধ্যে স্কটল্যান্ডের স্বাধীনতার বিষয়ে গণভোটের আইনের খসড়া প্রকাশ করার ঘোষণা দিয়ে বলেছেন, ওই গণভোটের জন্য স্কটল্যান্ডের কারও সম্মতি বা অনুমতির প্রয়োজন নেই। প্রধানমন্ত্রী বরিস নির্বাচনী প্রচারের সময়ে বলেছেন, তিনি এ ধরনের গণভোটে সম্মতি দেবেন না। স্কটিশ জাতীয়তাবাদীরা এই নির্বাচনে ৮০ শতাংশ আসনে জয়ী হওয়ায় তাদের উপেক্ষা করা এখন সহজ হবে না। স্কটল্যান্ড ব্রেক্সিটের ঘোরবিরোধী। স্কটল্যান্ডের স্বাধীনতা প্রশ্নে গণভোট আয়োজনে জনসনের বাধা দেওয়া ঠিক হবে না, স্টারজিয়নের এমন বক্তব্যের পর জনসন তার সঙ্গে টেলিফোনে কথা বলেছেন।\nযুক্তরাজ্যের অখন্ডতার প্রতি আরেকটি হুমকি তৈরি করেছে উত্তর আয়ারল্যান্ড, যারা ব্রেক্সিটের বিরুদ্ধে গণভোটে রায় দিয়েছিল। সেখানে কনজারভেটিভদের যে দলটি সমর্থন দিয়েছিল, তাদের আসনসংখ্যা কমেছে এবং দলীয় নেতা হেরে গেছেন। বিপরীতে আইরিশ জাতীয়তাবাদীরা বেশি সংখ্যায় জিতেছেন এবং তারাও আয়ারল্যান্ডের সঙ্গে যুক্ত হওয়ার জন্য গণভোট দাবি করতে পারেন। ফলে যুক্তরাজ্যের অখন্ডতা রক্ষার প্রশ্নটি বড় হয়ে দেখা দেবে।\nকনজারভেটিভ পার্টি এখন যেকোনো আইন করার মতো সংখ্যাগরিষ্ঠতা পেয়েছে। নির্বাচনে তাদের আসন বেড়েছে ৪৭টি এবং সংখ্যাগরিষ্ঠতার ব্যবধান প্রায় আশির ঘরে। বিপরীতে বিরোধী দল লেবার পার্টির আসন গতবারের তুলনায় কমেছে ৫৯টি। তৃতীয় অবস্থানে গতবার যে স্কটিশ জাতীয়তাবাদীরা ছিলেন, এবার তাদেরও আসন বেড়েছে ১৩টি। কিন্তু জাতীয় পর্যায়ে যারা তৃতীয় শক্তি হিসেবে গণ্য হতেন, সেই লিবারেল ডেমোক্র্যাটরা গতবারের তুলনায় এবার একটি আসন কম পেয়েছে এবং দলের নেতা নিজে পরাজিত হয়েছেন।\nএরকম বিপুল সংখ্যাগরিষ্ঠতায় প্রধানমন্ত্রী বরিস জনসন কি একলা চলার নীতি অনুসরণ করবেন, নাকি পার্লামেন্টে ঐকমত্য ও সমঝোতা তৈরির চেষ্টা করবেন? লৌহমানবীখ্যাত মার্গারেট থ্যাচারের পর গত তিন দশকে কনজারভেটিভ পার্টির এত বড় বিজয় যে বড় প্রশ্নের জন্ম দিচ্ছে, তা হলো বরিস কনজারভেটিভ পার্টিকে কোন পথে নিয়ে যাবেন। থ্যাচার যে কট্টর বাজার অর্থনীতি এবং বিরাষ্ট্রীয়করণের নীতি অনুসরণ করে দলটিকে মধ্য ডানপন্থার পথ থেকে সরিয়ে কট্টর রক্ষণশীলতার পথে নিয়ে গিয়েছিলেন, সেরকম কিছুরই কি পুনরাবৃত্তি ঘটবে? নাকি ট্রাম্পের ব্রিটিশ সংস্করণ হিসেবে আবির্ভূত হবেন? নাকি যুক্তরাষ্ট্রের রিপাবলিকান পার্টির মতোই যুক্তরাজ্যেও কনজারভেটিভ পার্টিকে নিও-কনজারভেটিজম বা নতুন ধরনের সংরক্ষণবাদের পথে নিয়ে যাবেন?\nবরিস জনসনের বিরুদ্ধে উচ্চাকাঙ্ক্ষী, আত্মকেন্দ্রিক ও সুবিধাবাদিতার নানা অভিযোগ আছে। যুক্তরাষ্ট্রের প্রেসিডেন্ট ট্রাম্পের মতো তার বিরুদ্ধেও মিথ্যাকে সত্য এবং সত্যকে মিথ্যা হিসেবে হাজির করার অভিযোগ আছে। তবে নির্বাচনের এই ফল নিশ্চিত করছে যে, তিনি একজন শক্তিশালী প্রধানমন্ত্রী হিসেবে ক্ষমতায় এসেছেন এবং তার নেতৃত্বেই ব্রেক্সিটের প্রথম ধাপটি আগামী ৩১ জানুয়ারিতে কার্যকর হবে। কারণ তিনি বড়দিনের আগেই পার্লামেন্টে তার সম্পাদিত চুক্তি অনুমোদন এবং প্রয়োজনীয় আইনগুলো করে নিতে সক্ষম হবেন।\nবরিস জনসনের জন্য আসল পরীক্ষা হবে দ্বিতীয় ধাপে, যেখানে ২০২০ সালের মধ্যে ইউরোপের সঙ্গে তার বাণিজ্যসহ অন্যান্য বিষয়ের বোঝাপড়া সম্পন্ন করতে হবে। যার মানে হচ্ছে বাণিজ্য ও সেবা খাত, সীমান্ত ব্যবস্থাপনা, নিরাপত্তার মতো বিষয়গুলোতে গত চার দশকের ব্যবস্থাগুলোর বদলে নতুন কী কী ব্যবস্থা করা হবে, সেসব বিষয়ে দর-কষাকষি ও চুক্তি এক বছরের মধ্যেই শেষ করা। বিশেষজ্ঞদের ধারণা, এটি অসম্ভব। কারণ, এ ধরনের বাণিজ্য চুক্তিতে কানাডার সময় লেগেছে সাত বছর। অন্যান্য দেশের ক্ষেত্রেও অভিজ্ঞতা একই রকম।\nখুব সম্ভবত জুলাইতেই বরিসকে ব্যবসা বাণিজ্যের ক্ষেত্রে ইউরোপের আইনকানুনগুলো মেনে চলার মেয়াদ বাড়ানোর আবেদন করতে হবে। সময় বাড়ানোর মানে হচ্ছে বাড়ানো। ব্রেক্সিটের একটি বড় উদ্দীপক ছিল যুক্তরাষ্ট্রসহ বিশ্বের অন্যান্য দেশের সঙ্গে যুক্তরাজ্যের নিজস্ব বাণিজ্য চুক্তি সম্পাদন। বরিসের বিজয়ের খবরকে স্বাগত জানিয়ে ট্রাম্প ইতিমধ্যেই বলেছেন যে এখনই সামগ্রিক বাণিজ্য আলোচনা শুরু হোক।\nঐতিহাসিক বিজয়ে ক্ষমতায় ফিরে দেশবাসীকে অবশ্য ঐক্যেরই আহবান জানিয়েছেন যুক্তরাজ্যের প্রধানমন্ত্রী বরিস জনসন। জনসন তার নির্বাচন পরবর্তী প্রতিক্রিয়ায় বলেন, তার সরকারের অন্যতম প্রধান কাজ এখন ইউরোপীয় ইউনিয়ন থেকে যুক্তরাজ্যের বিচ্ছেদ (ব্রেক্সিট) কার্যকর করা। তবে যারা ব্রেক্সিটের বিপক্ষে ভোট দিয়েছেন এবং প্রতিবেশী ইউরোপিয়ান দেশগুলোর সঙ্গে ঘনিষ্ঠ সম্পর্ক রাখতে চান তাদের অনুভূতিও তিনি বুঝতে পারেন। ইইউর সঙ্গে সম্পর্ক নবায়নের ক্ষেত্রে বিষয়টিকে তিনি গুরুত্ব দেবেন বলে জানান। ব্রেক্সিটের পক্ষে বিপক্ষের সবাইকে বিভক্তি ভুলে দেশকে এগিয়ে নেওয়ার কাজে শামিল হওয়ার আহবান জানান তিনি।\n← ঈশ্বরের কাছে এক বরপুত্রের প্রার্থনা !\nক্রান্তির পথগামী আদিবাসী অস্তিত্ব ও রাষ্ট্রীয় সরকারের বিমূখতা →


Hidden talents: রাশি অনুযায়ী সকলের মধ্যেই আছে কিছু গোপন প্রতিভা, জেনে নিন আপনারটা কী ? Your Hidden Talents According to Your Zodiac Sign – News18 Bangla\nHome » Photo » off-beat » Hidden talents: রাশি অনুযায়ী সকলের মধ্যেই আছে কিছু গোপন প্রতিভা, জেনে নিন আপনারটা কী\nHidden talents: রাশি অনুযায়ী সকলের মধ্যেই আছে কিছু গোপন প্রতিভা, জেনে নিন আপনারটা কী\nHidden talents of zodiac signs: জেনে নিন জ্যোতিষী এবং নিউমারোলজিস্টের দেওয়া আপনার লুকানো প্রতিভার পূর্বাভাস\n| May 12, 2021, 13:57 IST\nআমাদের প্রত্যেকেই কিছু না কিছু গোপন প্রতিভা আছে। হতে পারে, অনেক সময় সেটা আমাদের কাছে অজানা থাকে। কিন্তু জ্যোতিষশাস্ত্র বলছে, প্রতিটি রাশির জাতকই কোনও না কোনও গোপন প্রতিভার অধিকারী। যে প্রতিভার বিচারে একজন মানুষ অপরজনের থেকে আলাদা হয়ে থাকে। অনেকক্ষেত্রে এমনটাও হয় যে, আমরা আমাদের বিশেষ প্রতিভা সকলের সামনে প্রকাশ করতে পারি না। এককথায় বলা যায়, আমরা তা প্রকাশে লজ্জা পাই। তাই সেই প্রতিভা বেশিরভাগ ক্ষেত্রেই লুক্কায়িত অবস্থায় থেকে যায়। তো আপনি কি জানেন, আপনার লুকানো প্রতিভা কী? আপনার রাশিচক্র অনুসারে জেনে নিন শিব সাধিকা মা বিশ্বরূপা (Shiv Sadhika Ma Vishwaroopa), জ্যোতিষী এবং নিউমারোলজিস্টের দেওয়া আপনার লুকানো প্রতিভার পূর্বাভাস।\nমেষ (Aries): মার্চ ২১ থেকে এপ্রিল ১৯। উল্লেখযোগ্য নেতৃত্ব দানে সক্ষম মেষ রাশির জাতকরা। এরা ডায়নামিক ব্যক্তিত্বের অধিকারী। এরা খুব সহজেই সকলের মন জয় করতে সক্ষম। এই রাশির জাতক মঙ্গল দ্বারা শাসিত। তাদের গোপন প্রতিভার মধ্যে নাচ, গান এবং যে কোনও শারীরিক দক্ষতা অন্তর্ভুক্ত হতে পারে।\nবৃষ (Taurus): এপ্রিল ২০ থেকে মে ২০। এই রাশির জাতকরা ঘরোয়া, নির্ভরযোগ্য এবং সর্বদা নিজেদের কাজ নিজেদের মতো করেই করতে পছন্দ করে। এরা শুক্র (venus) দ্বারা শাসিত হয়। এরা তাদের পুরোপুরি জীবন উপভোগ করে থাকে। তাদের লুকানো প্রতিভার মধ্যে রয়েছে অঙ্কন, কারুকাজ ও রান্নাবান্নার মতো কাজ।\nমিথুন (Gemini): মে ২১ থেকে জুন ২০। এরা যুক্তিবান এবং সচেতন প্রকৃতির হয়। এরা অত্যন্ত ভালো যোগাযোগ সাধনে সক্ষম। এরা বুধ দ্বারা শাসিত। লুকানো প্রতিভা হিসাবে বলা যায়, এরা ভালো বক্তব্য রাখতে সক্ষম এবং এরা ভালো গীতিকারও হয়ে থাকে।\nকর্কট (Cancer): জুন ২১ থেকে জুলাই ২২। আমাদের মধ্যে অনেকে কর্কট রাশির জাতকদের কেবল তাদের আবেগগত দক্ষতার জন্য চিনে থাকেন। তবে আমরা যা জানি না তা হ'ল, এরা প্রাকৃতিক স্রষ্টা। এরা অপরের জন্য নিরাপদ ও আরামদায়ক পরিবেশ তৈরিতে সক্ষম। সর্বাধিক সৃজনশীল হওয়ায় এরা সত্যিই ভালো স্থাপত্যশিল্পী এবং অভিনেতা হতে পারে।\nসিংহ (Leo): জুলাই ২৩ থেকে অগস্ট ২২। সিংহ রাশির জাতকদের দুর্দান্ত শক্তি রয়েছে। তারা নিজের সম্পর্কে অত্যন্ত আত্মবিশ্বাসী। এরা অত্যন্ত হৃদয়বান এবং উদার প্রকৃতির হয়। ফ্যাশন, অন্যকে প্রভাবিত করা এবং ইভেন্ট পরিকল্পনা এদের গোপন প্রতিভার অন্তর্ভুক্ত হতে পারে।\nকন্যা (Virgo): অগস্ট ২৩ থেকে সেপ্টেম্বর ২২। এই রাশির জাতকরা বেশ পারফেকশনিস্ট। প্রতিটি বিষয়ে এদের উপলব্ধি প্রশংসনীয়। ইভেন্ট পরিকল্পনা ও লেখালিখি করা এদের লুকানো প্রতিভার অন্তর্ভুক্ত হয়ে থাকে।\nতুলা (Libra): সেপ্টেম্বর ২৩ থেকে অক্টোবর ২২। শুক্র দ্বারা নিয়ন্ত্রিত এই রাশির জাতকরা কমনীয়তা এবং মোহনীয়তার জন্যই সর্বাধিক পরিচিত। ভালো ম্যাচ-নির্মাতা এবং ইন্টেরিয়র ডিজাইনিং এদের লুকানো প্রতিভার মধ্যে অন্তর্ভুক্ত হতে পারে।\nবৃশ্চিক (Scorpio): অক্টোবর ২৩ থেকে নভেম্বর ২১। এরা অত্যন্ত তীব্র এবং গভীর হন। এদের ব্যক্তিত্বে একপ্রকার চৌম্বকীয়ত্ব রয়েছে, যার দ্বারা এরা কাউকে সহজেই প্ররোচিত করতে পারে। এদের লুকানো প্রতিভার মধ্যে রয়েছে বিজ্ঞানভিত্তিক এবং তদন্তমূলক কজকর্ম।\nধনু (Sagittarius): নভেম্বর ২২ থেকে ডিসেম্বর ২১। এই রাশির জাতকরা দার্শনিক প্রকৃতির হন। এরা সততা, দৃঢ়তা এবং নৈতিকতার প্রদর্শনকারী। এরা ঝুঁকি নিতে বেশ পছন্দ করে। বৃহস্পতির দ্বারা শাসিত হওয়ায়, ভাগ্য সবসময় তাদের সঙ্গ দেয়। তাদের লুকানো প্রতিভার অন্তর্ভুক্ত হতে পারে ট্রেডিং স্টক এবং সাংবাদিকতা।\nমকর (Capricorn): ডিসেম্বর ২২ থেকে জানুয়ারি ১৯। এই রাশির জাতকরা বাস্তবজ্ঞান সম্পন্ন, বুদ্ধিমান এবং দায়বদ্ধ। এদের কৌতূকরসবোধ এদের শিল্পের একটি অংশ। শনি নিয়ন্ত্রিত এই রাশি সমস্ত সামাজিক সমাবেশের আকর্ষণ কেন্দ্র। তাদের লুকানো প্রতিভা অবশ্যই স্ট্যান্ড আপ কমেডি।\nকুম্ভ (Aquarius): জানুয়ারি ২০ থেকে ফেব্রুয়ারি ১৮। এরা সর্বাধিক সৃজনশীল এবং সামাজিক হয়। তাদের লুকানো প্রতিভা হ'ল ফ্যাশন ডিজাইনিং এবং ফটোগ্রাফি।\nমীন (Pisces): ফেব্রুয়ারি ১৯ থেকে মার্চ ২০। যে কোনও পরিস্থিতিতেই এরা ভালো জিনিসকে খুঁজে নিতে সক্ষম। এদের অনুভূতি অত্যন্ত গভীর। গোপন প্রতিভার জন্য এরা ভালো পাবলিক মোটিভেটর এবং চিত্রশিল্পী হতে পারে।


ESHO-AGROSOFT | ARD-SDG2030\nআমাদের দেশের অর্থনীতিতে বিশাল অবদান রয়েছে কৃষির। কিন্তু কৃষিকাজের ক্ষেত্রে, অর্থাৎ খাদ্য উৎপাদন কিংবা পশুপালনে আমাদের কৃষকদেরকে বড় ধরনের কিছু সমস্যার সম্মুখীন হতে হয়। সবচেয়ে বড় সমস্যাটা হলো মূলধনের। এবং যদি তারা মূলধন জোগাড় করতে পারেও, বিনিময়ে তাদেরকে দিতে হয় চড়া মূল্য।\nকৃষকদের এ সমস্যা কিন্তু একেবারে নতুন কিছু নয়। দুর্ভাগ্যজনকভাবে এই অঞ্চলের কৃষকরা এমন অবস্থার সাথে পরিচিত চিরকাল। কৃষিকাজের জন্য মূলত দুটি জিনিসের দরকার হয়- একটি হলো জমি বা গবাদি পশু, অপরটি হলো চাষাবাদ বা পশুপালনের জন্য প্রয়োজনীয় মূলধন। কিন্তু আবহমানকাল ধরে বাংলাদেশের কৃষকরা ভুগে এসেছেন এই দুইয়ের সঠিক ভারসাম্যের অভাবে। কারো হয়তো জমি বা গবাদি পশু আছে কিন্তু নগদ মূলধন নেই। আবার কারো চাষাবাদ বা পশুপালনের জন্য নগদ মূলধন আছে, কিন্তু চাষের জমি বা গবাদি পশু নেই।\nঅতীতে অন্তত চাষাবাদের ক্ষেত্রে বাংলাদেশের কৃষকেরা একটি সম্ভাব্য সমাধান খুঁজে বের করতে পেরেছিলেন। সেই সমাধানের নাম বর্গাচাষ। ১৯৮৪ সালের ভূমি সংস্কার অধ্যাদেশ মতে, কোনো ব্যক্তি যখন কোনো জমির মূল মালিকদের নিকট হতে কোনো নির্দিষ্ট মেয়াদের জন্য ঐ জমি হতে ফসলের ভাগ দেওয়ার শর্তে জমি চাষাবাদ করেন, তখন এ ধরনের চাষাবাদকে বলে বর্গাচাষ।\nইতিহাসের সেই বর্গাচাষের ব্যবস্থা বিলুপ্ত হতে চললেও, কৃষক ও খামারিদের জন্য কৃষিকাজকে নতুন আঙ্গিকে অর্থনৈতিকভাবে লাভজনক করে তোলার প্রয়াসে, অনেকটা বর্গা ব্যবস্থার অনুকরণেই নতুন একটি প্রযুক্তি নির্ভর প্রকল্প নিয়ে হাজির হয়েছে আই-ফার্মার। একটি দারুণ পরিকল্পনার মাধ্যমে এখন বিশ্বের যেকোনো প্রান্ত থেকে বাংলাদেশে চাষাবাদ ও পশুপালনে স্পন্সরশিপের সুযোগ সৃষ্টি করবে আমাদের প্রতিষ্ঠানটি।\nসহজ কথায় বলতে গেলে, এসো এ আরডি এল এর ইশপ স্মার্ট হোম ফার্মারের মূল লক্ষ্য হলো একটি টেকসই মাস্টাপ্ল্যান প্ল্যাটফর্মে গোটা কৃষি সরবরাহ চক্র গড়ে তোলা। তারা কৃষিব্যবসায় আগ্রহী শহরের পৃষ্ঠপোষকদের গবাদি পশুপালনে স্পন্সরশিপের সুযোগ করে দিয়ে থাকে, যার মাধ্যমে কৃষক পায় সুদবিহীন মূলধন অর্জনের সুযোগ। এর মাধ্যমের একইসাথে শহরের পৃষ্ঠপোষকরা পাচ্ছেন একটি ব্যতিক্রমধর্মী আয়ের উৎস, আবার কৃষকও হচ্ছেন ঋণের বোঝা মুক্ত।\nধরা যাক, আপনি আপনার অর্থ এসো ইশপের ফার্মারের সহায়তায় কোনো গবাদিপশুর খামারের কাজে লাগাতে চান। এক্ষেত্রে আপনাকে পার হতে হবে নিম্নোক্ত ধাপগুলো:\nপ্রথম ধাপ হলো কতগুলো পশুর পেছনে অর্থ স্পন্সর করবেন সে সিদ্ধান্ত নেওয়া। আই-ফার্মারের ওয়েবসাইটের নমুনায় সরবরাহকৃত খামারগুলোর মধ্য থেকে যেকোনো একটি আপনাকে বেছে নিতে হবে, এবং সেই খামারের নির্দিষ্ট সংখ্যক পশুর পেছনে স্পন্সরশিপের সিদ্ধান্ত নিতে হবে।\nআই-ফার্মারের মূল লক্ষ্য হলো একটি গোটা কৃষি সরবরাহ চক্র গড়ে তোলা; Image Source: eshop-Farmer\nদ্বিতীয় ধাপে আই-ফার্মারের সুরক্ষিত অনলাইন পেমেন্ট সিস্টেম অথবা ব্যাংক চেকের মাধ্যমে নির্দিষ্ট সংখ্যক পশুর জন্য অর্থ পরিশোধ করতে হবে। অর্থপ্রাপ্তির পর আই-ফার্মার নিশ্চিত করবে যেন বাজার থেকে সর্বোৎকৃষ্ট মানের পশু নিয়ে আসা হয়। এরপর তারা কয়েকজন খামারিকে বাছাই করবে, যারা ওই পশুগুলোকে পালনের দায়িত্বে থাকবেন।\nপ্রতিটি পশুরই একটি স্বতন্ত্র নম্বর থাকবে এবং আই-ফার্মার আপনাকে আপনার ক্রয়কৃত পশুগুলোর রশিদ এবং ‘মালিকানার সনদপত্র’ প্রদান করবে। এছাড়া আপনাকে একটি অনলাইন ড্যাশবোর্ডের প্রবেশাধিকার দেওয়া হবে, যেখান থেকে আপনি আপনার পশুর স্বাস্থ্য, বৃদ্ধি ও অন্যান্য বিষয়ের হালনাগাদ তথ্য জেনে নিতে পারবেন।\nপরবর্তী ১ বছর আই-ফার্মারের নিয়োগপ্রাপ্ত খামারিরা আপনার মালিকানাধীন পশুটিকে যত্ন সহকারে লালন-পালন করবেন। আপনার পশুর গুণগতমান ঠিক থাকছে কিনা তা খতিয়ে দেখতে আই-ফার্মারের প্রতিনিধিরাও ঐ খামার নিয়মিত পরিদর্শন করবেন।\nএভাবে প্রথম চক্রের সমাপ্তি ঘটলে, আই-ফার্মার কর্তৃপক্ষ আপনার হয়ে আপনার পশুগুলোকে বিক্রি করে দেবে এবং লভ্যাংশ আপনার ব্যাংক অ্যাকাউন্টে পাঠিয়ে দেবে।\nআই-ফার্মারের এই উদ্ভাবনী উদ্যোগ সকল শ্রেণী-পেশার স্পন্সর বা পৃষ্ঠপোষকদের জন্যই বাড়তি আয়ের নতুন দিগন্ত উন্মোচনে সক্ষম। তবে সবচেয়ে বেশি লাভবান হবে অবশ্যই শহুরে মধ্যবিত্ত শ্রেণী, যারা তাদের সঞ্চিত অর্থ লাভজনক ও নিশ্চিন্ত থাকা যায় এমন কোনো খাতে বিনিয়োগ করতে আগ্রহী। আর এই মধ্যবিত্ত শ্রেণীর অর্থনৈতিক সচ্ছলতা মানে হলো সামগ্রিকভাবে দেশের অর্থনীতিতেও ইতিবাচক পরিবর্তন আসা।\nএদিকে ভুলে গেলে চলবে না গ্রামীণ দরিদ্র কৃষকদের কথাও। তাদের জীবনেও কিন্তু নতুন সম্ভাবনার দুয়ার খুলে দিচ্ছে আই-ফার্মার। এই প্রতিষ্ঠানের সাথে কাজ করে জীবন পাল্টে গেছে, এমন একজন হলেন লালমনিরহাটের এক প্রত্যন্ত গ্রামের গবাদি পশুর খামারি মিনু। এর আগে তার কাছে পর্যাপ্ত মূলধন ছিল না। তাই মোটা অংকের টাকা ঋণ নিয়ে তাকে পশুপালন করতে হতো। সারা বছর অক্লান্ত পরিশ্রমের পরও তিনি কোনো সুখ-স্বাচ্ছন্দ্যের দেখা পেতেন না, কেননা আয়কৃত অর্থের অধিকাংশই চলে যেত মুনাফাসহ ঋণের টাকা পরিশোধে।\nকিন্তু আই-ফার্মারের সাথে যুক্ত হওয়ার পর বদলে গেছে মিনুর সংগ্রামী জীবন। এখন তাকে আর সার্বক্ষণিক ঋণের বোঝা মাথায় নিয়ে ঘুরতে হচ্ছে না, বরং আই-ফার্মারের পৃষ্ঠপোষকদের কাছ থেকে পাওয়া মূলধন নিয়ে তিনি বেশ ভালোভাবেই পশুপালন করতে পারছেন, এবং অর্থনৈতিক নিশ্চয়তা আসায় পরিবারের ভরণপোষণেও আর কোনো সমস্যা হচ্ছে না তার।\nসব মিলিয়ে কৃষিপ্রধান বাংলাদেশে কৃষিকাজের সাথে আধুনিক প্রযুক্তির মেলবন্ধনের মাধ্যমে দুর্দান্ত এক প্রকল্প বাস্তবায়ন করে চলেছে আই-ফার্মার। কে জানে, ছোট্ট এই উদ্যোগই যখন ডালপালা মেলে মহীরুহে পরিণত হবে, তখন হয়তো বাংলাদেশের কৃষিক্ষেত্রেও ঘটবে নবজাগরণের সূচনা। আমাদের কৃষকদের মুখে যখন হাসি ফুটবে এবং মধ্যবিত্ত শ্রেণী ভাবনাহীন ভবিষ্যতের স্বপ্ন দেখতে পারবে, তখন আর কে ঠেকাবে বাংলাদেশের অগ্রগতি!\nপুঁজিবাদী বিশ্বের ফর্মুলা মোতাবেক শুরুতেই মুক্ত বাজার অর্থনীতি আমাদের জন্য মারাত্মক হয়েছে। উন্নয়নশীল রাষ্ট্রে শুরুতেই এই সিস্টেম বৈষম্য এতটাই বাড়িয়ে দিয়েছে যে তার ডায়নামিক ইনারশিয়া বা গতিময়তা আর থামানো যাচ্ছে না, বৈষম্য আরও বেড়েই যাচ্ছে। ধনবানদের হাতে ক্ষমতার পুরোটাই চলে গেছে, সেই ক্ষমতা তারা ইউজ করছে আরও ধনী তথা পাওয়ারফুল হবার জন্য।\nএখন ব্যবসায়ীদের দৌরাত্মে দেশ পুরাই নাজুক একটা অবস্থানে চলে গেছে, বৈষম্য হয়ে পড়েছে সীমাহীন। ঘনবসতিপূর্ণ একটা উন্নয়নশীল দেশে সোশ্যালিস্ট ইকনোমি শুরুতে খুব দরকার। চীন, ভিয়েতনাম, এক সময়ের রাশিয়া এই প্রয়োজনীয়তা প্রমাণ করেছে। আমাদের দেশে গ্রামাঞ্চলগুলোতে যেসব অর্থনৈতিক কর্মকাণ্ডগুলো চলছে সেসবের রেট অব রিটার্ন খুব কম। গুরুশিল্পগুলো প্রাইভেটাইজেশনে চলে যাওয়ায় লভ্যাংশগুলো জনগণের হাতে পৌঁছাতে পারছে না। বিপুল পরিমাণ উৎকোচ দিয়ে ধনী ব্যবসায়ীরা অনেক বিপুল পরিমাণ ট্যাক্সও ফাঁকি দিয়ে দিচ্ছে। নামে বেনামে হাজার হাজার কোটি টাকার মালিক শিল্পপতি ৮/১০ কোটি টাকা ট্যাক্স দিয়ে সিআইপি খেতাব কিনে নিচ্ছেন। দরিদ্র জনগণের জমি অধিগ্রহন করে পরে লিজ দিয়ে যে আবাসন প্রকল্পগুলো চলেছে সেগুলোর মূল লভ্যাংশ ভোগকারিও কিন্তু ধনিক শ্রেণীই। আবার এটাও সত্য যে, রাষ্ট্রায়ত্ত প্রতিষ্ঠানগুলো অলৌকিকভাবে শুধু ক্ষতিই প্রদর্শন করে চলেছে এবং প্রাইভেটাইজেশনের পক্ষে যুক্তি জোরালো করছে। এতেও কলকাঠি নাড়ছে সেই ধনিক শ্রেণীই। তারা এখন এতটাই শক্তিশালী যে, রাষ্ট্রযন্ত্রের যেকোন জনমঙ্গলজনক সিদ্ধান্তকেও তাদের পক্ষে নিয়ে যেতে আমূল পালটে ফেলতে পারছে, প্রতিটা সিদ্ধান্তে নিজেদের মুনাফাকে প্রোথিত করে ফেলছে।\nএমনিতেই পুঁজিবাদী অর্থনীতিতে বৃহৎ পুঁজিপতি কর্তৃক ক্ষুদ্র পুঁজিপতির সামান্য পুঁজির আত্মসাৎ প্রক্রিয়া সতত চলমান। শেয়ার বাজার সেই প্রক্রিয়াকে স্রেফ অধিকতর বেগবান করার নিষ্ঠুর হাতিয়ার হিসেবে আবির্ভূত হয়েছে। আসলে পুঁজিবাদী অর্থনীতিবিশিষ্ট একটি দেশের সরকারেরও ক্ষমতা নেইএর লাগাম টেনে ধরার। পুঁজিবাদ আর তার ভৃত্য শেয়ার বাজারের চরিত্রটাই এমন। দেশের কতিপয় দরিদ্র বেকার যুবক তাদের সামান্য পুঁজি এই জুয়ার আসরে বিনিয়োগ করছে এবং বড় পুঁজিপতিরা কয়েকদিন পরপরই তাদের সামান্য পুঁজিটুকুও আত্মসাৎ করছে। এটা তারা বন্ধ করবেও না। তাদের খাসলতটাই এমন। কিন্তু আমরা গরীবরা তো এই জুয়ায় অংশ নেওয়া থেকে বিরত থাকতে পারি। শর্টকাটে রঙিন দুনিয়া পাওয়ার লোভে সর্বস্ব খুইয়ে লাভ কি? হ্যাঁ, হয়ত ভাগ্যের খেলায় কেউ কেউ জয়ী হয়ে যায়, কিন্তু সে যে লাখে একজন। বাকি নিরানব্বুই হাজার ন’শো নিরানব্বুইজনের অবস্থা যে খারাপ হয়ে যাচ্ছে। আপনারা বরং সবাই এই ক্ষুদ্র পুঁজি একত্রিত করে গ্রামেই সমবায়মূলক ব্যবসা চালু করতে পারেন। আর এটা করতেই হবে। ধনীর বিনিয়োগ তাকেই শুধু ধনী করছে আর দরিদ্রকে দিচ্ছে নামমাত্র খাওয়া পরার সঙ্কুলান। মানসম্মত শিক্ষা, সুচিকিৎসা, মননশীল বিনোদন সবই তার নাগালের বাইরেই রয়ে যাচ্ছে। এই দেশে দুই তিন দশক আগেও গ্রাম থেকেই প্রকৃত মেধাবীরা বেরিয়ে আসত, এখন পড়াশোনা পুরাই অর্থবানদের দখলে চলে যাচ্ছে।\nগ্রামে সত্যিকার অর্থে উন্নয়নের তেমন কোন ছোঁয়া লাগেনি। সবচেয়ে গুরুত্বপূর্ণ যে সেক্টর অর্থাৎ প্রাথমিক শিক্ষা, সেইটার মান খুবই সঙ্গিন। এই ক্ষেত্রে উন্নয়ন না করতে পারলে আসলে তেমন কোন লাভ নেই। শিক্ষা বিনে জনগণের মোটিভেশনাল স্পিরিট চেঞ্জ করা যায় না, তারা নিজের জীবনমান উন্নয়নের তাগিদ অনুভব করে না, জনসংখ্যা বৃদ্ধির হারও নিয়ন্ত্রণ করা যায় না, কার্যকরভাবে অন্যান্য উন্নয়নের সুফল ভোগ করাও অসম্ভব। দৈনিক মাথাপিছু এক ডলারের উপরে আয়, সামান্য বিদ্যুৎ, আর দুইটা ইটের বাসা দিয়ে জীবনমানের প্রকৃত উন্নয়ন মুশকিল। এখন প্রশ্ন হল, প্রত্যন্ত গ্রামে কি শহরে প্রাপ্ত সুবিধাসমূহের প্রাপ্যতা সৃষ্টি করা সম্ভব? আসলে এইটার চেষ্টা করতে হবে। সম্ভব হতেও পারে। যুক্তি দিয়ে ভাবলে অসম্ভব নয়।\nপ্রথমতঃ গ্রামেই বিনিয়োগ করতে হবে। গ্রামবাসীকে সেই বিনিয়োগে অংশ নিতে হবে। শহুরে ধনীর গ্রাম্য বিনিয়োগে বেশ কিছু সমস্যা আছে। প্রথমতঃ সে নিজের লাভটাকে সবার উপরে প্রাধান্য দেবে। তার বিনিয়োগের ফলে গ্রামবাসীর কিছু কর্মসংস্থান হতে পারে, কিন্তু শিল্প থেকে অর্জিত মুনাফার অংশ গ্রামবাসী পাবে না। ফলে তাদের আর্থ-সামাজিক অবস্থানের তেমন কোন পরিবর্তন হবে না, কোনভাবে দিন এনে দিন খেয়ে একটা মাথা গোঁজার ঠাঁই বানিয়ে জীবন গুজরান করে দেবে। তাদের ছেলেমেয়েরাও ভাল শিক্ষা পাবে না। একই চক্র চলতে থাকবে বছরের পর বছর। অর্থনীতি একসময় স্থবির বা Stagnant হয়ে যাবে। গ্রামের মানুষ একসাথে কোথাও বিনিয়োগ করলে সবাই সেই বিনিয়োগের বিষয়ে একটা ওঊনারশীপ (Ownership) অনুভব করবে, কাজটার প্রতি মায়া থাকবে, তা যে কাজই হোক না কেন। আমি একত্রে বিনিয়োগের খুব বড় অ্যাডভোকেট। কেননা আমি দেখেছি গ্রামে কিভাবে একজন আরেকজনের পুকুরে বিষ ঢেলে সযত্নে লালিত মাছ মেরে ফেলে, কিভাবে আরেকজনের ক্ষেতের ফসল জ্বালিয়ে দেয়, কচি বাঁশের মোথা মুড়িয়ে দেয়। একসাথে সবার বিনিয়োগ থাকলে এই পরশ্রীকাতরতা থাকবে না। লভ্যাংশ সবাই বিনিয়োগ অনুপাতে ভাগ করে নেবে। এক্ষেত্রে সরকার মধ্যস্ততাকারী হতে পারে। বিনিয়োগ স্বল্প হতে পারে, কিন্তু তা গ্রামবাসীকেই করতে হবে। ব্যাঙ্ক লোন বা ধনীর বিনিয়োগের প্রতি লোভ কমাতে হবে। ব্যাঙ্ক লোন নেওয়া যেতে পারে তবে তা গ্রামবাসীই নেবে এবং গ্রামেই বিনিয়োগ করবে।\nএখন প্রশ্ন হল, গ্রামবাসী কিসে বিনিয়োগ করবে? গ্রামীণ অর্থনীতি এখনও কৃষিনির্ভর। এখনই ডিজিটাল ইন্ডাসট্রি বা হাইটেক শিল্প স্থাপনের ক্ষমতা আমাদের নেই। আর বেশিরভাগ কৃষির সমস্যা হল রেইট অফ রিটার্ন বা মুনাফার হার কম। এখানে আমাদের কৃষকদের বুদ্ধি খাটাতে হবে। যাই চাষ হোক না কেন, তাতে নিজেদেরই ভ্যালু অ্যাড করতে হবে। যেমন চাউল থেকে পাফড রাইস বা ভুট্টা থেকে কর্ন ফ্লেক্স এই টাইপের রূপান্তর শুরু করতে হবে এবং তা গ্রামেই। এখন প্রশ্ন দাঁড়ায়, কিভাবে তা সম্ভব? আসলে সবাই মিলে বিনিয়োগ করলে এই ধরণের ফ্যাক্টরি করা কোন ব্যাপারই নয়। দেখা যায়, গ্রামের চাউলের বা মুড়ির কল একজন মালিকের এবং তিনিই গ্রামের সবচেয়ে ধনী মানুষ। এই বিষয়টার বাত্যয় দরকার। সব কৃষক মিলে ফ্যাক্টরি দিতে পারে। যদি গ্রামে ১০০০ একর কৃষিজমি থাকে তাহলে ১০ একরে ফ্যাক্টরি দিয়ে বাকি ৯৯০ একরে চাষ চালাতে হবে। জমিতে উৎপন্ন ফসল ঐ ফ্যাক্টরিতে পণ্যে রূপান্তর করতে পারলে লাভ সাত/আট গুণও করা সম্ভব। এক কেজি ভুট্টার দাম মাত্র ৪০/৫০ টাকা কিন্তু ১ কেজি কর্ন ফ্লেক্সের দাম ৬০০/৭০০ টাকা, অর্থাৎ উৎপাদন খরচ বাদ দিলেও রূপান্তরের ফলে মুনাফা বেড়ে যাবে অনেক গুণ। বর্তমানে এই কর্ন ফ্লেক্স বা মুড়ির উৎপাদন পুরাই ধনিক শ্রেণী দ্বারা পরিচালিত। এই পরিচালনার ভার গ্রামবাসীকেই নিতে হবে। একসাথে নিতে হবে, মোড়লের হাতে দিলে হবে না।\nউদ্ভিজ্জ ফসল থেকে প্রাণীজ উৎপাদনেও মুনাফার হার বহুগুণ বৃদ্ধি পায়। একই পরিমাণ জমিতে ধান চাষ করলে যে লাভ, মুরগি, মাছ বা টার্কি চাষ করলে একই সময়ে তার ৪/৫ গুণ লাভ করা সম্ভব। এইভাবে সেক্টর পরিবর্তন করেও আমাদের কৃষকগণ মাথাপিছু আয় অনেক বাড়াতে পারেন। আবার প্রাণীজ উৎপাদের রূপান্তর ঘটিয়ে মুনাফা আরও বাড়ান সম্ভব। যেমন মাংসের বিভিন্ন রেডিমেইড আইটেম বানানো সম্ভব। মাংসের শুঁটকি বা জার্কি, অথবা প্রক্রিয়াজাত রান্না করা মাংস ইত্যাদি উৎপাদন করে মুনাফা আরও বৃদ্ধি সম্ভব, বিদেশেও রপ্তানি করা যেতে পারে। এগুলোর জন্য খুব স্পেশাল কোন দক্ষতাও দরকার নেই। তবে এসব প্রক্রিয়াজাতকরণ গ্রামেই করতে হবে, গ্রামবাসীকেই করতে হবে। সরকারকে এগিয়ে আসতে হবে সাপ্লাই চেইন ম্যানেজমেন্ট দক্ষ করতে।\nসমগ্র উৎপাদন এবং বাজারজাতকরণ প্রক্রিয়াটি সমন্বিত হওয়া আবশ্যক। অর্থাৎ গ্রামবাসীকেই একসাথে উৎপাদিত পণ্য পরিবহনের জন্য ট্রাক কিনতে হবে, নিজেদের কাউকেই সেই ট্রাক চালাতে হবে। শহরে বিক্রির জন্য দোকান ভাড়া করতে বা কিনতে হতে পারে। কিন্তু তা নিজেদেরকেই করতে হবে, তাহলে সর্বাধিক মুনাফা গ্রামবাসীর হাতেই থাকবে।\nগ্রামবাসী যে মুনাফা পাবেন তা দিয়ে নিজেদের অবস্থানের পরিবর্তনের সাথে সাথে গ্রামেই কিছু সুযোগ সুবিধা বৃদ্ধির চেষ্টা করবেন। যেমনঃ গ্রামেই ভাল খাবার, থাকার ব্যবস্থা, পরিবহন, বিনোদন ইত্যাদির উৎকর্ষ সাধনের চেষ্টা করবেন, যেন মানুষ গ্রামে থাকতে উৎসাহিত হয়, নরকের মত নোংরা দূষিত শহরে যেতে না চায়। এমন করলে গ্রামেই ভাল শিক্ষকগণ চলে আসবেন, থাকবেন এবং বাচ্চাদের পড়াবেন। গ্রামবাসীর ভেতর থেকেই ভাল শিক্ষক তৈরি করতে হবে। কেউ শহরে শিক্ষকতায় ভাল করলে তাকে আবার গ্রামে ফিরিয়ে আনার চেষ্টা করতে হবে। এভাবে সুযোগ সুবিধা বৃদ্ধির মাধ্যমে ডাক্তারদেরও গ্রামেই রাখা সম্ভব।\nএসব ভাবলে অনেকটা ইউটোপিয়ান মনে হয়। কিন্তু আমি তরুণদের মাঝে এমন সম্ভবনাময় মানুষ দেখি যারা এমন পরিবর্তন সাধনে সক্ষম। গ্রামেও আছে এমন মানুষ। তাঁদের দরকার উৎসাহ, সমর্থন আর সাহস। আসুন আমরা সবাই মিলে গ্রামের মানুষের শহর অভিমুখিনতা কমানোর চেষ্টা করি, গরীবের কষ্টার্জিত অর্থের ধনী অভিমুখিনতা দমানোর চেষ্টা করি। গ্রামেই মানসম্মত জীবনযাপনের সুযোগসুবিধাগুলো সৃষ্টি করি। নয়ত সোনার বাংলা প্রতিষ্ঠা অসম্ভব; সীমাহীন বৈষম্যে ভরা সমাজ সোনার হয় কিভাবে? এক্ষেত্রে সরকার এবং সরকারি কর্মচারীগণ অসামান্য সহযোগী ভূমিকা পালন করতে পারেন। তবে গ্রামীণ অর্থনীতির মূল বিনিয়োগকারী এবং চালিকাশক্তি হিসেবে গ্রামবাসীকেই অবতীর্ণ হতে হবে। এইটা গ্রামবাসীর বোঝা বড্ড জরুরী। বোঝানোও জরুরী।


দেশের উন্নয়ন অব্যাহত রাখতে নৌকায় ভোট দিনঃ শেখ হাসিনা | সিটিনিউজবিডি\nসিটি নিউজ ডেস্কঃ আওয়ামী লীগ সভাপতি প্রধানমন্ত্রী শেখ হাসিনা মানুষের কল্যাণে ও দেশের উন্নয়ন অব্যাহত রাখতে আসন্ন একাদশ জাতীয় সংসদ নির্বাচনে দেশবাসীর কাছে নৌকা মার্কায় ভোট চাইলেন ।\nতিনি বলেছেন, এই জনসভার মধ্য দিয়ে আগামী নির্বাচনে দেশবাসীর কাছে আবেদন জানাই, বাংলাদেশ মুক্তিযুদ্ধের চেতনায় এগিয়ে যাচ্ছে এই ধারা যেনো অব্যাহত থাকে। আমি আপনাদের কাছে নৌকা মার্কায় ভোট চাই। নৌকায় ভোট দিয়ে আরেকবার দেশসেবার সুযোগ করে দেবেন আপনারা।\nআজ বুধবার (১২ ডিসেম্বর) বিকেলে নিজ নির্বাচনী এলাকা কোটালীপাড়ার শেখ লূৎফর রহমান সরকারি ডিগ্রি কলেজ মাঠে আয়োজিত এক জনসভায় প্রধান অতিথির বক্তব্যে শেখ হাসিনা এ আহ্বান জানান।\nআসন্ন নির্বাচনে গোপালগঞ্জ-৩ (কোটালীপাড়া-টুঙ্গীপাড়া) আসনে ভোট করছেন শেখ হাসিনা। এ আসন থেকে বেশ কয়েকবার সংসদে প্রতিনিধিত্বও করেছেন তিনি।\nবঙ্গবন্ধুকন্যা শেখ হাসিনা বলেন, আসন্ন নির্বাচনে যুদ্ধাপরাধীদের দোসর, অগ্নিসংযোগ ও সন্ত্রাস সৃষ্টিকারীদের প্রার্থী করেছে। নৌকায় ভোট দিয়ে তাদের উপযুক্ত জবাব দিতে হবে। নৌকাকে বিজয়ী করতে না পারলে তারা ক্ষমতায় গিয়ে দেশকে ধ্বংস করে দেবে। মানুষের ভাগ্য নিয়ে ছিনিমিনি খেলবে। যাতে কেউ এমন ছিনিমিনি খেলতে না পারে সেজন্য আপনাদের কাছে নৌকা মার্কায় ভোট চাই।\n‘দেশকে ক্ষুধামুক্ত, দারিদ্র্যমুক্ত করতে চাই, নৌকা মার্কায় ভোট চাই। যাকে যেখানে প্রার্থী করেছি তাদের নৌকা মার্কায় ভোট দিতে আমি দেশবাসীর কাছে আহ্বান জানাচ্ছি। নৌকায় ভোট দিয়ে কেউ বঞ্চিত হয় না, উন্নত জীবন পায়।’\nকোটালীপাড়া-টুঙ্গীপাড়ার মানুষের প্রতি উদ্দেশ্য করে শেখ হাসিনা বলেন, আমার আপনজন বলতে একটা ছোটবোন, আর আছেন আপনারা। জাতির পিতার কাছে আমার প্রতিজ্ঞা ক্ষুধা ও দারিদ্র্যমুক্ত সোনার বাংলা প্রতিষ্ঠা করা, দেশের মানুষকে অর্থনৈতিক মুক্তি দেওয়া। সেই জন্য কোটালীপাড়ার মাটি থেকে নির্বাচনী সভা শুরু করলাম।\nতিনি বলেন, পঁচাত্তরের ১৫ আগস্ট আমার মা-বাবাসহ পরিবারের অনেক সদস্যকে নির্মমভাবে হত্যা করা হয়। এমনকি তাদের বিচার যাতে না হয় সেজন্য ইনডেমনিটি অধ্যাদেশও জারি করা হয়। খুনিদের বিভিন্ন দূতাবাসে চাকরি দেওয়া হয়।\n১৯৮১ সালে দেশে ফিরে থানায় গিয়ে মামলা পর্যন্ত করতে পারিনি। ২১ বছর পর আওয়ামী লীগ ক্ষমতায় আসে, পরে ওই ইনডেমনিটি আদেশ বাতিল করে জাতির পিতার খুনিদের বিচার করা হয়। আমরা যুদ্ধাপরাধের বিচার করেছি।\nনিজ নির্বাচনী এলাকার মানুষের প্রতি কৃতজ্ঞতা জানিয়ে শেখ হাসিনা বলেন, কৃতজ্ঞতা জানাই কোটালীপাড়া ও টুঙ্গীপাড়ার মানুষের প্রতি, স্বজনহারা হয়ে এদেশের মাটিতে যখন ফিরে আসি তখন তারাই আমায় আশ্রয় দেন। আপনাদের মাঝেই ফিরে পেয়েছিলাম আমার হারানো মা-বাবা ও ভাইয়ের স্নেহ-ভালোবাসা।\nতিনি বলেন, আমাকেও বিভিন্ন সময় হত্যাচেষ্টা করা হয়েছে। এই কোটালীপাড়ায়-ও বোমা রেখে দেওয়া হয়েছিলো। একজন চা দোকানি জীবন বাজি রেখে আমার জীবন রক্ষা করে। আমি জানি তিনি আজও আছেন এখানে! বারবার মৃত্যুর মুখোমুখি হয়েছি। কিন্তু কখনও কোনো ষড়যন্ত্রকে ভয় করিনি।\nকখনও পিছু হটিনি। আমার বাবার মতো লক্ষ্য একটাই বাংলার মানুষের জন্য কাজ করা। আমি চাই বাংলার ঘরে ঘরে স্বাধীনতার সুফল পৌঁছে দিতে। ২১ বছর যখন সুযোগ পেলাম, তখন থেকেই উন্নয়ন করতে শুরু করেছি দেশের। সরকার জনগণের সেবক। প্রত্যেকটা মানুষ অন্ন পাবে, বস্ত্র পাবে, তাদের কোনো অভাব থাকবে না-এটাই আমার স্বপ্ন।\nজনসভায় স্বাস্থ্য ও শিক্ষাসহ নানা খাতে সরকারের বিভিন্ন উন্নয়ন প্রকল্পে মানুষের সুফল পাওয়ার বিষয়টিও উল্লেখ করেন প্রধানমন্ত্রী শেখ হাসিনা।\nশিক্ষাখাতে সরকারের নেওয়া পদক্ষেপের কথা তুলে ধরে প্রধানমন্ত্রী বলেন, শিক্ষাখাতে ব্যাপক উন্নয়ন হয়েছে। ৭৩ শতাংশ মানুষ স্বাক্ষরতায় সক্ষম। স্কুল-কলেজ সরকারি করা হয়েছে, শিক্ষকদের সম্মান বেড়েছে।\nডিজিটাল বাংলাদেশের বাস্তবতার কথা উল্লেখ করে শেখ হাসিনা বলেন, ডিজিটাল বাংলাদেশ এখন বাস্তব। দেশের বিভিন্ন এলাকায় ডিজিটাল সেন্টার করে দিয়েছি, পোস্ট অফিসগুলোও ডিজিটালাইজড করা হচ্ছে। লার্নিং অ্যান্ড আর্নিংয়ের মাধ্যমে তরুণ-তরুণীদের আয়ের ব্যবস্থাও করে দিয়েছি।\nবাংলার মানুষের ভাগ্যোন্নয়নের প্রতিজ্ঞা নিয়ে কাজ করে যাচ্ছি। শিক্ষাকে বেশি গুরুত্ব দিয়ে নানা পদক্ষেপ নেওয়া হচ্ছে। বহুমুখী বিশ্ববিদ্যালয় করে দিয়েছি। আমরা চাই দেশের মানুষ শিক্ষিত হোক। প্রতিটি গ্রাম শহরের সুবিধা পাবে। আমার গ্রাম আমার শহর হয়ে ওঠবে।\nএকাদশ নির্বাচনকে গুরুত্বপূর্ণ হিসেবে উল্লেখ করে আওয়ামী লীগ সভাপতি বলেন, আগামী নির্বাচন আমাদের কাছে অত্যন্ত গুরুত্বপূর্ণ। ২০১৪ সালে বিএনপি মানুষ পুড়িয়েছে, স্কুল, ভূমি অফিসে আগুন দিয়েছে। গাড়ি পুড়িয়েছে, সিএনজি চালককে জীবন্ত পুড়িয়ে জঘন্যতম কাজ করেছে।\n‘কিন্তু বাংলাদেশের মানুষ তাদের কথা শুনেনি। তারা নৌকা মার্কায় ভোট দিয়ে আমাদের সরকার গঠনের সুযোগ দেয়। ভবিষ্যতেও দেশের উন্নয়নে নৌকা মার্কায় ভোট চাই।’\nজনসভায় উপস্থিত ছিলেন- চিত্রনায়ক রিয়াজ ও ফেরদৌস। এ সময় আওয়ামী লীগের সভাপতিমণ্ডলীর সদস্য শেখ ফজলুল করিম সেলিম, কর্নেল (অব.) ফারুক খান, যুগ্ম সাধারণ সম্পাদক জাহাঙ্গীর কবির নানক, আবদুর রহমান প্রমুখ বক্তব্য দেন।\nএই নির্বাচনী জনসভার মধ্য দিয়ে একাদশ জাতীয় সংসদ নির্বাচনের আনুষ্ঠানিক প্রচারণা শুরু করলেন আওয়ামী লীগের সভাপতি।\nএর আগে সকালে ঢাকা থেকে সড়ক পথে টঙ্গীপাড়ায় যান বঙ্গবন্ধুকন্যা। সেখানে জাতির জনক বঙ্গবন্ধু শেখ মুজিবুর রহমানের সমাধিতে শ্রদ্ধা জানান এবং দোয়ায় অংশ নেন শেখ হাসিনা। ফেরার পথে বেশ কয়েকটি নির্বাচনী পথসভায়ও অংশ নেবেন তিনি।\nএবারও আওয়ামী লীগ জিতবে বিশাল ব্যবধানেঃ জয়


আগের ভ্যাট আইনই বহাল থাকছে আওতা বাড়ানো হচ্ছে\n১৪ জ্যৈষ্ঠ ১৪২৭ বঙ্গাব্দ, শুক্রবার ২৯ মে ২০২০ ইংরেজি, ১:০৬ পূর্বাহ্ণ\n24 Jun 2017 01:48:12 PM Saturday BdST A- A A+\nআগের ভ্যাট আইনই বহাল থাকছে\nআওতা বাড়ানো হচ্ছে\nনতুন ভ্যাট আইন থেকে শেষ পর্যন্ত সরে আসছে সরকার। প্রস্তাবিত ১৫ শতাংশ একক ভ্যাটহার ব্যাপক সমালোচনা এবং এনিয়ে সংসদের ভেতরে ও বাইরে আপত্তি ওঠার পর এক-দুই বছরের জন্য তা স্থগিতের সিদ্ধান্ত নেয়া হয়েছে। তবে ১৯৯১ সালের ভ্যাট আইন বহাল রেখেও কীভাবে অতিরিক্ত রাজস্বের লক্ষ্যমাত্রা পূরণ করা যায়, এখন সে উপায় খুঁজছে জাতীয় রাজস্ব বোর্ড (এনবিআর)। এর অংশ হিসেবে বিদ্যমান আইন সংশোধন করে ভ্যাটের আওতা বাড়ানোর কাজ করছে রাজস্ব আহরণকারী সংস্থাটি।\nজানা গেছে, নতুন ভ্যাট আইন নিয়ে বিভিন্ন মহল থেকে সমালোচনার পরিপ্রেক্ষিতে গত বুধবার সংশ্লিষ্টদের নিয়ে বৈঠক করেন প্রধানমন্ত্রী শেখ হাসিনা। অর্থ সচিব হেদায়েতুল্লাহ আল মামুন, এনবিআর চেয়ারম্যান মো. নজিবুর রহমান ও ভ্যাট বিভাগের ঊর্ধ্বতন কর্মকর্তাদের অংশগ্রহণে ওই বৈঠকে ভ্যাট আইন স্থগিত-পরবর্তী লক্ষ্যমাত্রা নিয়ে বিস্তারিত আলোচনা হয়। ১৫ শতাংশের পরিবর্তে হ্রাসকৃত হারে ভ্যাট আরোপ করলে কোন কোন পণ্য ও সেবা থেকে রাজস্ব কমবে, তার একটি খসড়া উপস্থাপন করা হয় বৈঠকে। নতুন ভ্যাট আইন বাস্তবায়ন না হলে বাড়তি ভ্যাট আদায় করতে পুরনো আইনের কী কী পরিবর্তন দরকার হতে পারে তা নিয়েও আলোচনা হয়েছে বলে বৈঠক উপস্থিত উর্ব্ধতন এক কর্মকর্তা জানান।\nবৈঠকের পরিপ্রেক্ষিতে এনবিআর কর্মকর্তারা বলছেন, চলতি অর্থবছরের সংশোধিত লক্ষ্যমাত্রা থেকে প্রায় ২৩ হাজার কোটি টাকার বেশি ভ্যাট আদায়ের যে লক্ষ্যমাত্রা ধরা হয়েছে, নতুন আইন বাস্তবায়ন না হলে তা অর্জন কঠিন হবে। তার পরও কীভাবে লক্ষ্য অর্জন করা যায়, সেজন্য বিভিন্ন পণ্যে শূন্য থেকে ১৫ শতাংশ পর্যন্ত মোট আটটি ধাপে ভ্যাট আরোপের কথা ভাবা হচ্ছে।\nএর মধ্যে ৮ থেকে ১০টি খাতের জন্য সমহারে সাড়ে ৭ শতাংশ ও ১০টির মতো খাতে ১০ শতাংশ হারে ভ্যাট আরোপ করা হতে পারে। ১৯৯১ সালের আইনে ইট, রড, এলপিজিসহ যেসব পণ্যে ট্যারিফ ভ্যালুতে ভ্যাট দিতে হয়, সেগুলোর ক্ষেত্রে ভ্যাটের হার হবে ৫ থেকে ১০ শতাংশ। ভ্যাটের আওতা বাড়াতে নতুন করে ৫ থেকে ১০ শতাংশ হারে ভ্যাট আরোপ হতে পারে আবাসন, জুয়েলারি, সিরামিকস, প্লাস্টিকসহ বেশকিছু পণ্য ও সেবায়।\nএনবিআরের ঊর্ধ্বতন এক কর্মকর্তা বলেন, নতুন ভ্যাট আইন স্থগিত রেখে পুরনো আইনের মাধ্যমে রাজস্ব লক্ষ্যমাত্রা পূরণের পরিকল্পনা প্রণয়ন করতে বলা হয়েছে। নতুন আইনটি শেষ পর্যন্ত কার্যকর না হলে বিকল্প হিসেবে ১৯৯১ সালের আইনে এসআরওর মাধ্যমে ভ্যাটের আওতা বাড়াতে হবে। এক্ষেত্রে আগের আইনে ট্যারিফ সুবিধা পাওয়া পণ্যের সংখ্যা কমানোর পাশাপাশি ভ্যাটহার বাড়াতে হবে।\nএদিকে ২০১৭-১৮ অর্থবছর থেকেই মূল্য সংযোজন কর (মূসক) ও সম্পূরক শুল্ক আইন, ২০১২ বাস্তবায়নের পদ্ধতিগত কাজ শেষ করে এনেছে এনবিআর। এ প্রক্রিয়ার অংশ হিসেবে ভ্যাট অনলাইন প্রকল্পের মাধ্যমে ব্যবসায়ীদের পুরনো বিজনেস আইডেন্টিফিকেশন নাম্বারের (বিআইএন) পরিবর্তে এরই মধ্যে অনলাইনে নিবন্ধন প্রক্রিয়া শুরু হয়েছে। চলতি বছরের ১৫ মার্চ শুরু করে এরই মধ্যে ৫০ হাজারের বেশি প্রতিষ্ঠানের ভ্যাট নিবন্ধনও সম্পন্ন করেছে সংস্থাটি। নতুন আইন বাস্তবায়ন না হলে অনলাইন প্রক্রিয়া বন্ধ রেখে পুরনো পদ্ধতিতে ভ্যাট আহরণ করতে হবে। তবে সময় দিলে পুরনো আইনেও অনলাইনে ভ্যাট আহরণ সম্ভব বলে জানিয়েছেন এনবিআর কর্মকর্তারা।\nভ্যাট অনলাইন প্রকল্পের পরিচালক ও এনবিআর সদস্য (শুল্ক ও ভ্যাট প্রশাসন) মো. রেজাউল হাসান বলেন, ভ্যাট অনলাইন প্রক্রিয়া নতুন আইনের জন্য করা হয়েছে। পুরনো আইনের যে পদ্ধতি, তা অনলাইনের জন্য অত্যন্ত জটিল। তবে সময় দিলে পুরনো আইনের মধ্যেই অটোমেশন প্রক্রিয়া নিয়ে আসা যাবে।\nব্যবসায়ীদের শীর্ষ সংগঠন এফবিসিসিআই সভাপতি সফিউল ইসলাম মহিউদ্দিন এ প্রসঙ্গে বলেন, নতুন ভ্যাট আইন অত্যন্ত জটিল ও অস্পষ্ট। আগের আইনের ট্যারিফ ভ্যালুর পণ্য ও প্যাকেজ ভ্যাট নিয়ে এ আইনে কিছু বলা হয়নি। সব পণ্য ও সেবায় ১৫ শতাংশ ভ্যাট দেয়া সম্ভব নয়। আইনটিতে আরো সংস্কারের প্রয়োজন রয়েছে।\nব্যবসায়ীদের আপত্তির মধ্যেই ১ জুন অর্থমন্ত্রী তার বাজেট বক্তৃতায় ২০১৭-১৮ অর্থবছর থেকে নতুন ভ্যাট আইন বাস্তবায়নের ঘোষণা দেন। যদিও ব্যবসায়ীদের অভিযোগ, দেশের ব্যবসার বাস্তব অবস্থা বিবেচনা না করেই ভ্যাট আইন প্রণীত হয়েছে। ক্ষুদ্র ও মাঝারি ব্যবসায়ীদের জন্য হিসাব সংরক্ষণ প্রক্রিয়া অত্যন্ত জটিল ও ১৫ শতাংশ একক ভ্যাটহার বাংলাদেশে সম্ভব নয়।\nএদিকে ভ্যাট আইন স্থগিতের পাশাপাশি ব্যাংক হিসাবে বর্ধিত আবগারি শুল্ক প্রত্যাহারেও কাজ করছে এনবিআর। প্রস্তাবিত বাজেটে আবগারি শুল্ক পাঁচটির পরিবর্তে ছয়টি স্ল্যাবে ভাগ করা হচ্ছে। এর মধ্যে প্রথম স্ল্যাবে ২০ হাজার থেকে ১ লাখ টাকা পর্যন্ত আবগারি শুল্ক শূন্য বহাল থাকছে। ১ লাখ থেকে ৫ লাখ টাকা পর্যন্ত নতুন একটি স্ল্যাব করে এ শুল্ক ২০০ টাকা নির্ধারণ করা হচ্ছে। ৫ লাখের ঊর্ধ্ব থেকে ১০ লাখ টাকা পর্যন্ত শুল্ক পরিশোধ করতে হবে ৫০০ টাকা। এর বাইরে ১০ লাখের ঊর্ধ্ব থেকে ১ কোটি পর্যন্ত ১ হাজার ৫০০ টাকা, এক কোটির ঊর্ধ্ব থেকে ৫ কোটি টাকা পর্যন্ত ৭ হাজার ৫০০ টাকা ও ৫ কোটি ঊর্ধ্বের হিসাবের ক্ষেত্রে ১৫ হাজার টাকার আবগারি শুল্ক বহাল রাখা হচ্ছে।


পাকিস্তান-চীন সম্পর্কে ভাঙন! - গ্লোবাল নিউজ নেটওয়ার্ক (Global News Network)\nJanuary 11, 2017 8:03 pm·Views: 10\nপাকিস্তান-চীন ভাই ভাই’। এ হেন ‘মধুর সম্পর্কে’ কি কিছুটা চিড় দেখা দিয়েছে? পাকিস্তান সীমান্তে অবস্থিত চীনের জিনজিয়াং সরকারের সাম্প্রতিক বক্তব্যে কিন্তু সেরকমই ইঙ্গিত দেখা দিচ্ছে। জঙ্গি অনুপ্রবেশ রুখতে পাকিস্তান সীমান্ত সিল করে দেওয়ার কথা বলেছে জিনজিয়াং সরকার। চীনের সরকারি সংবাদসংস্থা জিনহুয়ায় বরাত দিয়ে এখবর জানিয়েছে এই সময়।\nগত ২৮ ডিসেম্বর জিনজিয়াঙের হোটান এলাকায় জঙ্গি হামলায় পাঁচ জনের মৃত্যু হয়। গত রবিবার সেই হামলায় যুক্ত সন্ত্রাসবাদীদের ঘাঁটিতে পুলিশি অভিযানে মৃত্যু হয় তিন জেহাদির। এরপরই পাকিস্তান সীমান্তে নজরদারি আরও বাড়ানোর কথা জানিয়েছে জিনজিয়াঙের কমিউনিস্ট নেতৃত্ব। সন্ত্রাসবাদীদের মদত দেওয়া প্রসঙ্গে পাকিস্তানের ভূমিকায় যে বেইজিং বেশ অসন্তুষ্ট, তা এই ঘটনায় স্পষ্ট। আর চীন-পাকিস্তানের এই সম্পর্কে ভাঙনের ইঙ্গিতে খুশির হাওয়া নয়াদিল্লির অন্দরে।